Dr. Tint Swe's Writings: 2014\nအင်တာနက် ဆေးသုတေသန JMIR မှာရေးသားလိုက်တဲ့ လေ့လာဆန်းစစ်မှုအဖြေတွေကို သည်လိုတွေ့ရပါတယ်။\n• အမေရိကားမှာ Dutch community ဒတ်ခ်ျလူမျိုးအုပ်စု ၁၆့၆ သန်းနေထိုင်နေကြတဲ့အထဲမှာ ၉့၇ သန်းကို လေ့လာ ဆန်းစစ်မှုလုပ်ခဲ့တယ်။ လေ့လာဆန်းစစ်မှုမှာ ၆၃၅ ယောက်က အဖြေတွေပေးခဲ့ကြတယ်။\n• ကျန်းမာရေးသတင်းအချက်အလက် ရှာဖွေရာ ၈၂့၇% အင်တာနက်ကိုအသုံးပြုကြတယ်၊\n• ဆေးပညာရှင်များ၏ သတင်းအချက်အလက်များနောက်ကလိုက်သူ ၇၁့၁%၊\n• ကျန်းမာရေး စောင့်ရှောက်ပေးသူများ၏ အဆင့်အတန်းကို စုံစမ်းကြသူ ၃၂့၂%၊\n• အများဆုံးသိချင်ကြသည့် ဆေးပညာသတင်းအချက်အလက်မှာ ဆေးများ၏ ဘေးထွက်-ဆိုးကျိုးများ ၆၃့၅%၊\n• ဒုတိယလိုက်တာက ရောဂါလက္ခဏာကိုသိချင်သူများ ၅၉့၇%၊\n• ကျန်းမာရေးစောင့်ရှောက်ပေးသူများနှင့် ဆက်သွယ်လိုသူ ဒတ်ခ်ျလူမျိုးအသိုင်းအဝိုင်း၏ ၂၅့၎%၊\n• သူတို့ထဲက ၂၁့၂% က Webcam ဝက်ဘ်-ကင်မ် နဲ့ ဆက်သွယ်ကြ၊ ၂၅% က Social Media ဆိုရှယ်မီဒီယာကနေ ဆက်သွယ်ကြတယ်။။\nလူနာတွေကို ကိုယ်ထိလက်ရောက်ကုသမပေးနိုင်တဲ့ ကျွန်တော်ရဲ့ http://doctortintswe.blogspot.com/ ဘလော့ခ် ဆန်းစစ်မှုလုပ်တော့ သည်လိုတွေ့ရပါတယ်။\n• Myanmar (Burma) = 3809\n• United States = 597\n• Singapore = 391\n• Malaysia = 241\n• South Korea = 166\n• Thailand = 155\n• India = 123\n• France = 43\n• Japan = 32\n• Germany = 10\n• Android 3801 (67%)\n• Windows 1255 (22%)\n• iPhone 303 (5%)\n• Macintosh 165 (2%)\n• iPad 81 (1%)\n• Linux 23 (<1%)\n• HUAWEI3(<1%)\n• Android 2.3.3 1 (<1%)\n• BB10 1 (<1%)\n• Pageviews yesterday = 1,030\n• Pageviews last month = 23,668\n• Pageviews all time history = 48,235\n1. STDs Basic လိင်မှတဆင့် ကူးစက်သောရောဂါများအခြေခံ Dec 29, 2014 = 142\n2. Infertility Treatments (1) ကလေးရအောင် ကုသနည်းများ Nov 7, 2014 = 112\n3. Clomiphene Citrate ကလေးမရနိုင်သူများအတွက်ဆေး Dec 1, 2014 = 85\n4. Vulvovaginitis အမျိုးသမီးအင်္ဂါ ရောင်ခြင်း Dec 29, 2014 = 78\n5. Museum of Menstruation ရာသီပြတိုက် Dec 30, 2014 = 64\n6. Hepatitis C (စီ) ပိုး Nov 15, 2014 = 60\n7. Omega-3 (အိုမီဂါ သရီး) ဘာလို့ နာမည်ကြီး Nov 19, 2014 = 55\n8. August သြဂုတ်လ Nov 26, 2014 = 49\n9. Vaginal itching မိန်းမကိုယ်ယားခြင်း Dec 29, 2014 = 44\n10. Blocked Fallopian Tubes သားအိမ်ပြွန်ပိတ်ခြင်း Nov 7, 2014 = 40\n1. Infertility Treatments (1) ကလေးရအောင် ကုသနည်းများ (၁)\n2. Clomiphene Citrate ကလေးမရနိုင်သူများအတွက်ဆေး\n3. Diabetes ဆီးချို\n4. Blocked Fallopian Tubes သားအိမ်ပြွန်ပိတ်ခြင်း\n5. How to ask ကျန်းမာရေးနဲ့ဆေးပညာ မေးခွန်းစည်းကမ်း\n6. Cosmetic Procedures လှချင်ရက်စက်စက်ယို\n7. Hepatitis C (စီ) ပိုး\n8. Young father ယောက်ျားကအသက်ငယ်နေရင် ဥာဏ်ရည်မမှီတဲ့ကလေး မွေးတတ်သလား\n9. STDs Basic လိင်မှတဆင့်ကူးစက်သောရောဂါများအခြေခံ\n10. ADHD ပတ်ဝန်းကျင်ကိုသတိမမူတဲ့ စိတ်ရောဂါ\n"ကင်ဆာ နဲ့ အစားအစာ ဆက်စပ်တယ်" လို့ ပြောသူတွေ မနည်းပါ။ အတိအကျတော့ ဆရာဝန်တွေကမှ မပြောနိုင်ပါ။ ကင်ဆာကို ဖြစ်စေတဲ့ အကြောင်းတရားကိုလဲ အသေအခြာမသိရဘဲ (သီအိုရီ) ကသာ များနေသလို အတူတူပါဘဲ။\nတချို့လေ့လာမှုတွေက ကင်ဆာကို ဖြစ်စေတာထဲမှာ ပါတ်ဝန်းကျင် အကြောင်းခံတွေက ၈ဝ-၉ဝ% ပါမယ်လို့ ဆိုတယ်။ အဲဒီအထဲမှာ အစားအစာက ၃ဝ-၄ဝ% သက်ဆိုင်တယ်လို့ ပြောထားတယ်။ များသောအားဖြင့် သုတေသနတွေဟာ ကင်ဆာ မဖြစ်အောင် ကာကွယ်ရေးမှာသာ လုပ်ကြတာ ဖြစ်ပြီး၊ အစားအစာနဲ့ ကင်ဆာကုဘို့ရာလဲ အနည်းအပါးတော့ ရှိတယ်။\nကင်ဆာဖြစ်စေတာတွေထဲမှာ Obesity လူအဝလွန်တာနဲ့ Alcohol အရက်သေစာဟာ တရားခံစာရင်းမှာ ထိပ်ကနေတယ်။ Fruits အသီးတွေနဲ့ Vegetables အသီးအရွက် အစားနည်းပြီး Red meat အသားစား ကဲတာတွေကလဲ နောက်ကလိုက်တယ်။ ကော်ဖီလဲ ပါသေးတယ်။ အသားစားများတာနဲ့ Breast cancer ရင်သားကင်ဆာ၊ Colon cancer အူမကြီးကင်ဆာ၊ Pancreatic cancer သရက်ရွက်-ကင်ဆာတွေနဲ့ ဆက်စပ်နေတယ်လို့ ပြောတာရှိတယ်။\nအကောင်းဆုံးလို့ အများဆုံး ပြောတာတွေကတော့ Vegetables ဟင်းသီးဟင်းရွက်တွေ၊ Fruit သစ်သီးတွေ၊ Whole grain သိပ်ဖြူနေအောင် ချွတ်မတားတဲ့ အနှံတွေ နဲ့ Fish ငါးတွေ ဖြစ်တယ်။\nဟင်းသီးဟင်းရွက်တွေကို Fibre (ဖိုက်ဘာ) ပါတဲ့ အစာတွေလို့ သတ်မှတ်ပြီး၊ Antioxidant (အင်တီ-အောက်စီဒင့်) တွေပါတယ်။ အသီးအရွက်တွေမှာပါတဲ့ Flavonoids (ဖလဘိုနွိုက်) နဲ့ Catechins (ကက်တ်ချင်) ဓါတ်တွေဟာ "ခါးတဲ့အရသာ" ရှိတယ်။ အလွန် ကောင်းတဲ့ ကင်ဆာ-ကာကွယ်ဆေးတွေ ဆိုပြီးတောင်မှ ပြောကြတယ်။ Catechins ဟာ ဗီတာမင် (စီ) ထက် အဆ ၁ဝဝ သာသတဲ့။ (အီး) ထက် ၂၅ ဆ သာသတဲ့။ Flavonoids နဲ့ Catechins အတူတွဲရင် (ဆဲလ်) တွေကို X-ray damage ဓါတ်မှန်ရဲ့ ဒဏ်ကနေ ကာကွယ်နိုင်တယ်လို့ ဆိုပါသေးတယ်။\nFlavonoids များတဲ့ အစာတွေထဲမှာ Garlic ကြက်သွန်ဖြူ၊ Onions ကြက်သွန်နီ၊ Shallots ကြက်သွန်နီကလေး၊ Leeks ကြက်သွန်မြိတ်တွေ ပါတယ်။ ဒါတွေထဲမှာ Vitamin C ဗီတာမင် (စီ)၊ Selenium (ဆယ်လ်နီယမ်) နဲ့ Sulfur compounds (ဆာလ်ဖါ) ဓါတ်ပေါင်းတွေလဲ ပါတာမို့ အားလုံးပေါင်းကနေ ကင်ဆာဖြစ်မှာကို တားဆီးနိုင်တယ်လို့ အာဟာရ သုတေသနက ယူဆတယ်။\nProbiotics ဆိုတာ အစာလမ်းကြောင်းမှာ ရှိနေကြတဲ့ ဗက်တီးရီးယား အကောင်းတွေကို ခေါ်တယ်။ အစာခြေရာမှာ အသုံးကြတယ်။ ဒါ့အပြင် အစာတွေကနေ ကင်ဆာဖြစ်စေမှာကိုလဲ တားနိုင်တယ်လို့ ဆိုပါတယ်။ ဇီဝ-ဓါတုဗေဒလိုပြောရရင် b-glucuronidase နဲ့ Nitro-reductase ခေါ်တဲ့ (အင်ဇိုင်းမ်) တွေကနေ ကင်ဆာဖြစ်စေမှာမျိုး ပြောင်းလဲမသွားစေဘို့ရာ လုပ်ပေးနိုင်တယ်။ ကိုယ်ခန္ဓာရဲ့ ခုခံအားစနစ် တခုထဲကနေ ဒီတာဝန်ယူနေရတာကို ဒါတွေကနေ အကူညီပေးတယ်။\nစောစောပိုင်း သုတေသနတွေမှာ လူတွေစားသုံးတဲ့ အဆီကို အာရုံစိုက်ခဲ့ကြတယ်။ နောက်ပိုင်းမှာ ဒီအချက်ကို ကျယ်ကျယ်ပြန့်ပြန့် လက်ခံလို့ မသင့်တာတွေ့ရတယ်။ အရွယ်ရောက်ချိန်မှာ အာဟာရ မျှတတာနဲ့ ကြီးလာလို့ ကိုယ်အလေးချိန် တက်လာတာတွေကို အာရုံစိုက်လေ့လာကြတယ်။ Breast ရင်သား-ကင်ဆာ နဲ့ Colon အူမကြီး-ကင်ဆာတွေအတွက် ဖြစ်တယ်။ ငယ်ရွယ်တုံးမှာ ကိုယ်လက် လေ့ကျင်ခန်း-အားကစား မလုပ်တာဟာ အချက်တခုဆိုတာ သိလာရတယ်။\nအသီးအနှံ၊ အသီးအရွက်တွေက ကောင်းတယ်ပေမဲ့ ချက်ပြုတ်တာမှာ ကြာကြာ ချက်တာ မကောင်းဘူး။ ဟင်းချက်တဲ့ထဲမှာ အရောအနှောတွေ များတာ မကောင်းဘူး။ ပင်ကိုယ်သဘာဝနဲ့ နီးလေလေ ကောင်းလေလေ။ Dairy products နို့ထွက်အစာတွေ၊ Fish ငါးတွေ နဲ့ Meat အသားတွေကို စားတာထဲက ၃ ပုံ ၁ ပုံထက် မများသင့်ဘူး။ ဒါပေမဲ့ သက်သတ်လွတ်စားပါလို့ မဆိုလိုပါ။ စက်နဲ့ ပြုပြင်ထားတာကို တတ်နိုင်သလောက် လျှော့စားပါ။ ဥပမာ ပန်းသီးဖျော်ရည်အစား ပန်းသီးကိုဘဲ စားပါ။\n"အသီးအရွက် စားတာကနေ ကင်ဆာကို ကာကွယ်နိုင်တယ် ဆိုတာဟာ လိုတာထက် ပိုပြောနေတယ်" လို့လဲ နောက် လေ့လာမှုတွေက ထောက်ပြလာတယ်။ Folic acid (ဖေါလစ်-အက်စစ်) က Breast ရင်သား-ကင်ဆာ နဲ့ Colon အူမကြီး-ကင်ဆာတွေအတွက် ကောင်းတယ်လို့ အဲဒီသုတေသနက ဆိုလာတယ်။ (ဖေါလစ်-အက်စစ်) အကြောင်း ရေးထားပါတယ်။ များတိုင်းလဲ မကောင်းပါ။\nကင်ဆာ ကာကွယ်ရေးအတွက် ကောင်းတဲ့ အစားအစာ စာရင်းထဲမှာ ဒါတွေလဲ ပါသေးတယ်။\n- Soy ပဲပုတ်၊\n- Vitamin E ဗီတာမင် (အီး)၊\n- Vitamin D ဗီတာမင် (ဒီ)၊\n- Flaxseeds နှမ်းတမျိုး၊\n- Selenium (ဆဲလ်နီယမ်) ဓါတ်ပါတဲ့ အစာတွေ Nuts အစေ့အဆံ၊ Cereals ဆန်-ဂျုံ-ပြောင်း-ပြောင်ဖူး၊ Meat အသား၊ Mushrooms မှို၊ Fish ငါး၊ eggs ဥတွေ၊\n- Green tea လဖက်ရည်ကြမ်း၊\n- Organic (အော်ဂဲနစ်) အစာ ဒါမှမဟုတ် Local produce ဒေသထွက် အစာတွေကို တတ်နိုင်သလောက် စားသုံးပါ။\n• Lung Cancer and Papaya အဆုပ်-ကင်ဆာ နဲ့ သင်္ဘောရွက် http://dts-medicaleducation.blogspot.com/2012/01/lung-cancer.html ကိုလည်း တွဲဖတ်ပါ။\nတကမ္ဘာလုံးမှာ ကင်ဆာနဲ့ကွယ်လွန်ခဲ့ရသူပေါင်း နေ့စဉ် ၂ သောင်းရှိနေတယ်။ လူသေစာရင်းထဲမှာ ကင်ဆာနဲ့သေနေကြရတာ ၈ ယောက်မှာ ၁ ယောက်ရှိတယ်။ တီဘီ၊ ငှက်ဖျားနဲ့ AIDS ကြောင့်သေဆုံးရသူစုပေါင်းတဲ့ဂဏန်းထက် ကင်ဆာနဲ့သေရသူက ပိုများတယ်။\nယောက်ျားတွေမှာ အဆုပ်ကင်ဆာ၊ ဆီးကျိတ်ကင်ဆာ၊ အစာအိမ်ကင်ဆာတွေက အဖြစ်အများဆုံးဖြစ်တယ်။ မိန်းမတွေမှာ ရင်သားကင်ဆာ၊ သားအိမ်ဝ (ခေါင်း) ကင်ဆာ၊ အူမကြီးကင်ဆာတွေက အဖြစ်အများဆုံးဖြစ်တယ်။\nရင်သားကင်ဆာဟာ အမျိုးထဲမှာတယောက်ရှိရင်ဖြစ်လာနိုင်ခြေ နှစ်ဆရှိတယ်။ Pap smear စမ်းနည်းဟာ သားအိမ်ဝ (ခေါင်း) ကင်ဆာအတွက် တခုတည်းသော ကြိုတင်စမ်းနည်းဖြစ်တယ်။ ဆေးလိပ်သောက်သူတွေမှာ မသောက်သူတွေထက် ၂၃ ဆ အဆုပ်ကင်ဆာဖြစ်နိုင်ခြေများတယ်။\n၂ဝဝ၈ စာရင်းအရ တကမ္ဘာလုံးမှာ ကင်ဆာနဲ့ကွယ်လွန်ခဲ့ရသူပေါင်း ၇့၆ သန်းရှိခဲ့တယ်။ စုစုပေါင်း သေဆုံးသူတွေရဲ့ ၁၃% ရှိပါတယ်။ ကင်ဆာနဲ့သေရတာအားလုံးရဲ့ ၇ဝ%ဟာ ဝင်ငွေမများတဲ့ တိုင်းပြည်တွေကဖြစ်တယ်။\n- အဆုပ်ကင်ဆာ = ၁့၃၇ သန်း၊\n- အစာအိမ်ကင်ဆာ = ၇၃၆ဝဝဝ၊\n- အသဲကင်ဆာ = ၆၉၅ဝဝဝ၊\n- အူမကြီးကင်ဆာ = ၆ဝ၈ဝဝဝ၊\n- ရင်သားကင်ဆာ = ၄၈၅ဝဝဝ၊\n- သားအိမ်ဝကင်ဆာ = ၂၇၅ဝဝဝ ယောက်ဆုံးဖြစ်တယ်။\nချမ်းသာတဲ့ တိုင်းပြည်တွေမှာ ကင်ဆာကြောင့်သေရတာထက် နှလုံးရောဂါနဲ့သေနေရတာက ပိုများတယ်။ မချမ်းသာတဲ့ တိုင်းပြည်တွေမှာ ကင်ဆာကြောင့်သေရတာထက် ဝမ်းလျှောလို့သေနေရတာက ပိုများတယ်။\nကင်ဆာတိုင်းကို ပြည်တည်နာပေါက်တာမျိုးလို ပျောက်သွားအောင်ကုသလို့ မဖြစ်နိုင်သေးပါ။ ကင်ဆာဖြစ်ပြီဆိုတာနဲ့ ၅ နှစ် အသက်ရှင်နှုန်းကိုသာ တွက်နိုင်ပါသေးတယ်။ ကင်ဆာအများစုကို စောစောသိလို့ စောစောဆေးကုသမှု စနစ်တကျခံယူလေ ရှင်နိုင်များလေလေဖြစ်တယ်။ တချို့ဆိုပျောက်တယ်လို့တောင် ပြောနိုင်လာပါတယ်။ စောစောသိအောင် ကြိုတင် ဆေးစစ်တာ လုပ်ဘို့ လမ်းညွှန်သစ်တွေလုပ်ပေးထားပါတယ်။ ပညာရှင်တွေက မတူတဲ့အယူအဆတွေရှိတယ်။ နှစ်ကာလ ပြောင်းလာတာနဲ့လဲ လမ်းညွှန်သစ်တွေထုတ်ပေးပါတယ်။ ဒီစာမှာ ၂ဝ၁၄ ခုနှစ်ဝက်က ထုတ်ထားတဲ့လမ်းညွှန်ဖြစ်ပါတယ်။\nလမ်းညွှန်ဟောင်း = ဆေးလိပ်သောက်သူတိုင်း လူအစုလိုက်စစ်ဆေးခြင်း (ဆခရင်လုပ်ခြင်း) က အကျိုးများစေတယ်။\nလမ်းညွှန်သစ် = ၂ဝ၁၃ ကစပြီး USPSTF အဆိုအရ ဆေးလိပ်များများသောက်သူတွေ အသက် ၅၅ ကျော်ရင် CT scan လုပ်ပါ။\nလမ်းညွှန်ဟောင်း = ယောက်ျား အသက် ၅ဝ ကျော်ရင် PSA test + Rectal exam လုပ်ပါ။ အသက် ၇၅ ကျော်ရင် မလို။\nလမ်းညွှန်သစ် = USPSTF အဆိုအရ PSA test မလို။ Rectal exam အစာဟောင်းအိမ် (စအိုကတဆင့်) လက်ချောင်းထည့် စမ်းတာလုပ်ပါ။ ACS အဆို အသက် ၅ဝ ကျော်ရင် ဆရာဝန်နဲ့ဆွေးနွေးပါ။\nလမ်းညွှန်ဟောင်း = လူအစုလိုက်စစ်ဆေးခြင်း (ဆခရင်လုပ်ခြင်း) ကိုအားပေးတယ်။\nလမ်းညွှန်သစ် = USPFTF အဆို အဲလိုလုပ်ဘို့မလိုပါ။ အသားအရေဖြူသူတွေမှာ Melanoma အရေပြားကင်ဆာ ဖြစ်နိုင်ခြေ ပိုများတယ်။ ACS အဆို ကိုယ့်ဖါသာ အရေပြားစစ်ကြည့်နေပါ။ ပြောင်းလဲမှုထူးခြားတာတွေ့ရင် ဆရာဝန်ပြပါ။\nသားအိမ်ဝ (ခေါင်း) ကင်ဆာ\nလမ်းညွှန်ဟောင်း = USPSTF အဆိုအရ အသက် ၂၁ နှစ်ကနေ ၆၅ နှစ်ကြား အမျိုးသမီးတိုင်း Pap smear စစ်ဆေးတာ ၃ နှစ်တခါ လုပ်ပါ။\nလမ်းညွှန်သစ် = လမ်းညွှန်ဟောင်းအတိုင်း လိုက်နာပါ။ USPSTF အဆိုအရ စစ်ဆေးမှုလုပ်ရတာနည်းချင်သူတွေ အသက် ၃ဝ ကနေ ၆၅ နှစ်ကြား Pap smear + HPV test တွဲပြီး ၅ နှစ်တခါလုပ်ပါ။\nလမ်းညွှန်ဟောင်း = အသက် ၅ဝ ကျော်သူတိုင်း Colonoscopy ကိရိယာနဲ့စစ်ဆေးတာခံယူပါ။\nလမ်းညွှန်သစ် = USPSTF အဆိုအရ အသက် ၅ဝ ကနေ ၇၅ နှစ်ရှိသူ ယောက်ျားမိန်းမတိုင်း အစုလိုက်စစ်ဆေးမှုခံယူပါ။ ၇၆ နှစ်ကျော်ရင်မလိုပါ။ မိသားစုရာဇဝင်မှာ အူမကြီးကင်ဆာရှိထားရင် စောပြီးစစ်ဆေးမှုခံယူပါ။\nလမ်းညွှန်ဟောင်း = အသက် ၄ဝ ကျော်ရင် အမျိုးသမီးတိုင်း Memogram နှစ်စဉ်ရိုက်ပါ။\nလမ်းညွှန်သစ် = ၂ဝဝ၉ ကစပြီး USPSTF အဆိုအရ အသက် ၅ဝ ကနေစပြီး Memogram ရိုက်ပါ။ ACS အဆိုအရ အရင်လမ်းညွှန်အတိုင်းသာလုပ်ပါ။ မိသားစုမှာ ရင်သားကင်ဆာရာဇဝင်ရှိသူတိုင်း ဆရာဝန်နဲ့ဆွေးနွေးပါ။\nဆရာကျေးဇူးပြု၍ COLON CANCER အကြာင်းရှင်းပြပေးပါ။ ကျွန်တော့်အဖေမှာ ခွဲစိတ်ပြီး colon cancer stage2ဖြတ်ထုတ်ပြီး အလုံးရဲ့ နုတ်ခမ်းပတ်လည်မှာ cancer cell လွတ်ကြောင်းသိရပါတယ်။\nBowel cancer အူကင်ဆာလို့ ခေါ်တာဟာ Colorectal cancers ဖြစ်တယ်။ Colon cancer အူမကြီး-ကင်ဆာ နဲ့ Rectal cancer အစာဟောင်းအိမ်-ကင်ဆာကို ပေါင်းခေါ်ထားတာ ဖြစ်တယ်။ အမျိုးသားတွေမှာ တတိယမြောက် နဲ့ အမျိုးသမီးတွေမှာ စတုတ္ထမြောက် အဖြစ်အများဆုံး ကင်ဆာဖြစ်တယ်။ ဖွံ့ဖြိုးတိုးတက်နိုင်ငံတွေမှာ ပိုဖြစ်တယ်။ ၆ဝ% ရှိတယ်။ ၂ဝဝ၈ လေ့လာမှုအရ တကမ္ဘာလုံးမှာ လူနာသစ်ပေါင်း ၁့၂၃ သန်းရှိပြီး၊ ၆ သိန်းကျော် သေဆုံးရတယ်။ အူသိမ်မှာ ကင်ဆာဖြစ်တာ ရှားတယ်။\nColon cancer အူမကြီး-ကင်ဆာ အများစုက ကင်ဆာမဟုတ်တဲ့ Polyps အသားပိုကနေစတယ်။ ဖြစ်ကာစမှာ အူမကြီးရဲ့ အတွင်းဆုံးလွှာကနေဖြစ်ပြီး စောစောမသိလို့ ဆေးမကုရင် အူမကြီးရဲ့ ကြွက်သားလွှာအထိ ရောက်လာမယ်။ နောက် ဆက်ပြန့်မယ်။ အူနံရံမှာသာ ဖြစ်နေသေးရင် ကုရတာလွယ်တယ်။ ရောဂါဗေဒအရပြောရရင် ၉၅% က Adenocarcinoma အမျိုးအစားဖြစ်ပြီး ကျန်တာက Lymphoma နဲ့ Squamous cell carcinoma အမျိုးအစားဖြစ်တယ်။\n• အသက်ကြီးမှ ဖြစ်တာများတယ်။\n• ယောက်ျားတွေမှာ ပိုဖြစ်တယ်။\n• အမျိုးထဲမှာ တယောက်မက ဖြစ်တတ်တယ်။ ဒါပေမဲ့ ၇၅-၉၅% ဟာ မျိုးဗီဇနဲ့ မပတ်သက်တာ တွေ့ရတယ်။\n• လူနေမှုပုံစံ (အစားအသောက်၊ အရက်သောက်၊ ဆေးလိပ်သောက်) ကြောင့်လဲ ဖြစ်နိုင်တယ်။\n• Inflammatory bowel disease (Ulcerative colitis and Crohn's disease) ရှိနေသူတွေမှာ ပိုဖြစ်တယ်။\n- Crohn's disease ရှိသူထဲက ၁ဝ နှစ်အတွင်း ၂%၊ ၂ဝ နှစ်အတွင်း ၈% နဲ့ ၃ဝ နှစ်အတွင်း ၁၈% အူမကြီး-ကင်ဆာ လာဖြစ်တယ်။\n- Ulcerative colitis ရှိနေသူထဲက ၂ဝ% ဟာ ၁ဝ နှစ်နေရင် အူမကြီး-ကင်ဆာဖြစ်လာတယ်။\nDiagnosis ရောဂါသေခြာအောင် Sigmoidoscopy or Colonoscopy စမ်းရင်းနဲ့ Tumor biopsy အသားစ ဖြတ်ယူ စစ်ဆေးတာ လုပ်ရတယ်။ Barium enema စအိုကနေ ဆေးသွင်းပြီး ဓါတ်မှန်ရိုက်တာလဲ လုပ်တယ်။ ရောဂါ ဘယ်အထိ ပြန့်နေသလဲ သိအောင် CT scan လုပ်ရတယ်။ Virtual Colonoscopy နောက်ပေါ်နည်းဖြစ်တယ်။ အူမကြီးကို 3-D model CT scan images ပုံတွေ မြင်ရအောင် လုပ်တယ်။ အူထဲကို ကင်မရာထည့်နေစရာမလိုဘူး။ တခုရှိတာက Polyps တွေ့ရင် တခါတည်းခွဲထုတ်လို့ မရတာမို့ Colonoscopy လုပ်ပြီး ထုတ်ရလိမ့်မယ်။\nအူမကြီးဆိုတာ ညာဘက်အထက်တန်းနေတာ၊ ကန့်လန့်တန်းနေတာ နဲ့ ဘယ်ဘက်အောက်တန်းနေတာဆိုပြီး ရှိတယ်။ ညာဘက်ဖြစ်တာမျိုးက အူလမ်းပိတ်တာ ဖြစ်ခဲတယ်။ သွေးယိုရာကနေ သွေးအားနည်းနေတာ များတယ်။ ဘယ်ဘက်က ဖြစ်တာ ဆိုရင် အူလမ်းပိတ်တတ်တယ်။\n• အထဲမှာ ရောဂါစနေပေမဲ့ ဘာမှမခံစားရဘူး။ ဒါကြောင့် သိရင် နောက်ကျနေတတ်တယ်။\n• သိသာတဲ့ ရောဂါလက္ခဏာတွေက\n- စအိုကနေ သွေးယိုမယ်၊ ဝမ်းသွားရင်း သွေးပါမယ်။\n- ကြာတော့ သွေးအားနည်းလာမယ်။\n- လူက ပိန်လာမယ်။ အားယုတ်မယ်။\n- ဝမ်းသွားရတာ အရင်လိုမဟုတ်တာဖြစ်မယ်။ ဝမ်းချုပ်တာ၊ ဝမ်းလျှောတာတွေ ဖြစ်မယ်။ ဝမ်းချုပ်တာ များတယ်။ ဝမ်းသွားပြီးပေမဲ့ မကုန်သေးသလို ခံစားရနိုင်တယ်။\n- အစားအသောက် ပျက်မယ်။\n- ပျို့-အန်ချင်တာ ဖြစ်မယ်။ ဗိုက်အောင့်၊ လေထိုး အနေရဆိုးတယ်။\nRisk factors ဘယ်လိုလူမျိုးတွေမှာ သတိထားရမလဲ\n• Older age ကင်ဆာ ၉ဝ% ဟာ အသက် ၅ဝ ကျော်တွေဖြစ်တယ်။\n• Colorectal polyps ကင်ဆာမဟုတ်တဲ့ အသားပိုရှိနေသူ။\n• Ulcerative colitis and Crohn's disease ရောဂါရှိနေသူ၊\n• Inherited syndromes မျိုးရိုးရှိသူ။\n• Low-fiber, high-fat diet အဆီများများစားပြီး အသီးအနှံစားနည်းသူ။\n• A sedentary lifestyle ကိုယ်လက်လှုတ်ရှားမှု နည်းသူ။\n• Diabetes ဆီးချိုရှိသူ။ Obesity ကိုယ်ခန္ဓာဝသူ။\n• Smoking ဆေးလိပ်သောက်သူ။ Alcohol အရက်သောက်သူ။\n• Radiation therapy for cancer ကင်ဆာတခုခုအတွက် ဓါတ်ကင်ရသူ။\nStages of colon cancer အဆင့်ခွဲခြားခြင်း\nအဆင့် (ဝ) = အူအတွင်းဆုံးအလွှာမှာသာရှိနေသေးတယ်။\nအဆင့် (၁) = အူနံရံမှာသာရှိနေသေးတယ်။\nအဆင့် (၂) = အူ ကြွက်သားမှာသာရှိနေသေးတယ်။\nအဆင့် (၃) = အူအနားက တက်စေ့ကိုရောက်နေယုံသာရှိသေးတယ်။\nအဆင့် (၄) = တခြားနေရာတွေအထိရောက်နေပြီ။\nTreatments and drugs ဘယ်လိုကုသမလဲ\n• Surgery for early-stage colon cancer စောသေးတာအတွက် ခွဲစိတ်ကုသနည်း။\nအသားပိုအဆင့်သာ ရှိသေးမယ်၊ ကင်ဆာကသေးမယ်၊ နေရာတခုလေးမှာသာ ကွက်ဖြစ်မယ်ဆိုရင် ခွဲစိတ်ထုတ်ပြစ်မယ်။ Colonoscopy ကရိယာနဲ့ စစ်ဆေးရင်း လုပ်မယ်။ Colorectal Cancer Surgery ခွဲစိတ်ထုတ်ပြစ်တာဟာ အတော် အောင်မြင်တယ်။ တခြားနေရာတွေအထိ ရောက်နေရင်တော့ ခက်တယ်။ ဒါပေမဲ့ ပြန့်နေတဲ့နေရာကလဲ ခွဲထုတ်ရတာဆိုရင် အကျိုးရှိတယ်။\n• ရောဂါအဆင့် နောက်ရောက်နေပေမဲ့လဲ ကုသလို့ ထိရောက်တာတွေ ရှိတယ်။ Surgery ခွဲစိတ်ကုသတာ၊ Radiation ဓါတ်ကင်တာ နဲ့ Chemotherapy ဆေးပေးကုတာတွေကို တွဲပြီး ကုသပေးမယ်။ သက်သာနေပြီးသာ ထပ်ဖြစ်တာကိုကုရတာ အတော်ခက်တယ်။ ဒါကိုလဲ Radiation နဲ့ Chemotherapy တွဲလုပ်ပေးရင် အသက်ပိုရှည်စေမယ်။\n• အရွယ်အစားပိုကြီးတာဆိုရင် Laparoscopic surgery ကရိယာသုံးပြီး ခွဲထုတ်မယ်။\n• Surgery for invasive colon cancer နောက်ကျတဲ့ ကင်ဆာကို ခွဲစိတ်နည်း။ Partial colectomy ဖြစ်နေတဲ့နေရာက်ို ဖြတ်ထုတ်မယ်။ ဘေးက ကောင်းနေသေးတဲ့ နေရာကိုပါ ထုတ်မယ်။ တက်စေ့လဲ ထုတ်မယ်။ ထိပ်စနှစ်ဘက်ကို ဆက်ပေးလို့ရရင် ဆက်ပေးမယ်။\n• ဒါမှမဟုတ် ဝမ်းသွားလမ်းကို ဗိုက်ကနေအသစ်လုပ်ပေးမယ်။ တခါတလေ Temporary colostomy ယာယီ အဲလိုလုပ်ရပြီး။ တခါတလေ Permanent colostomy ရာသက်ပန် လုပ်ပေးရတယ်။\n• နောက်ကျနေတဲ့ အူလမ်းပိတ်နေတဲ့ ကင်ဆာဆိုရင် အူလမ်းပွင့်အောင် ခွဲစိတ်တာလုပ်မယ်။ ရောဂါကို တိုက်ရိုက် ကုတဲ့သဘောတော့ မဟုတ်ဘူး။\n• တကယ်လို့ အသဲအထိ ရောက်နေတာ တွေ့ရပေမဲ့ လူက ခံနိုင်ရည်ကောင်းနေရင် ကူးစက်နေတဲ့နေရာက ကင်ဆာ အကျိတ်ကို ထုတ်ပေးမယ်။\n• Chemotherapy ဆေးပေးကုသနည်းကို ခွဲစိတ်တာ မလုပ်ခင်ဖြစ်ဖြစ် လုပ်ပြီးမှဖြစ်ဖြစ် တွဲလုပ်တာလဲရှိတယ်။ ကင်ဆာ (ဆဲလ်) တွေကို သေစေဘို့ဖြစ်တယ်။ Radiation therapy ဓါတ်ကင်တာနဲ့ တွဲပေးရတာလဲ ရှိတယ်။ 5-flourauracil ဆေးကိုသုံးတာ များတယ်။ ဆေးပေးကုသရတာ ဘေးထွက်-ဆိုးကျိုးတွေတော့ ခံရမယ်။ နောက်ပေါ်ဆေးတွေက ပိုကောင်းလာပါတယ်။\n• Radiation therapy ဓါတ်ကင်တယ်ဆိုတာ X-rays ဓါတ်မှန်ရောင်ခြည်နဲ့ ကင်ဆာ (ဆဲလ်) တွေကို သေစေတာဖြစ်တယ်။ ခွဲစိတ်ထုတ်ပေမဲ့ ကျန်နေနိုင်တာကို သေစေမယ်။ အရွယ်အစားကိုလဲ သေးစေလို့ ပိတ်နေတာ၊ ဖိနေတာရှိရင် သက်သာစေမယ်။ ရောဂါ စောစောပိုင်းအဆင့်အတွက် မသုံးဘူး။ ခွဲစိတ်တာ၊ ဆေးပေးတာ နဲ့ ဓါတ်ကင်တာ တွဲလုပ်ရတာတွေလဲရှိတယ်။\n• Targeted drug therapy ဆေးပေးနည်းတမျိုးလဲရှိတယ်။ ရောဂါ နောက်ပိုင်းရောက်နေသူတွေအတွက် Bevacizumab (Avastin), Cetuximab (Erbitux) and Panitumumab (Vectibix) ဆေးတွေကိုသုံးတယ်။\n• Radiofrequency Ablation (RFA) နည်းဆိုတာ CT scan သုံးပြီး အပူလှိုင်းသုံးပြီး ကင်ဆာအကျိတ်ကို ဖျက်ဆီးပေးတယ်။ ခွဲစိတ်မရတာမျိုးကို လုပ်ပေးတယ်။ အသဲကိုရောက်နေသူဆိုရင် (RFA) နည်းနဲ့ Chemotherapy နည်းတွဲလုပ်မယ်။\n• ရောဂါ ဘယ်လောက်စေစောသိသလဲ။ ဘယ်အတိုင်းအတာအထိ ကုသမှုခံယူသလဲအပေါ်မူတည်တယ်။\n• အူမကြီးနံရံမှာသာဖြစ်နေသူက ခွဲစိတ်ကုသမှုခံယူလိုက်ရင် အသက်ကြာကြာရှင်ဘို့ ၈ဝ% ရှိမယ်။\n• နောက်ကျမှသိရ-ကုရသူဆိုရင် ၅ နှစ်သက်တမ်းနေနိုင်မှု ၁ဝ% ရှိမယ်။\n• ကင်ဆာက တက်စေ့တွေအထိ ရောက်နေသူတွေမှာ ၅ နှစ်သက်တမ်းနှုန်း ၆၅% ရှိတယ်။\n• တခြားအင်္ဂါတွေအထိ ရောက်နေသူတွေမှာ ၈% ရှိတယ်။\n• နောက် လေ့လာမှုတခုအရ အဆင့် (၁) = ၅ နှစ်သက်တမ်းရှည်နှုန်း ၇၄%၊ အဆင့် (၄) = ၆%၊\n• ဖဲကြိုးပြာဟာ ဒီရောဂါအတွက် သတိပေးချက်ဖြစ်တယ်။\n• အူမကြီးကင်ဆာက Warning Signs သတိမပေးတတ်ပါ။ စောစောသိအောင်လုပ်ပါ။\n• Digital rectal examination စအိုလမ်းကို စမ်းသပ်ခြင်း နဲ့ Stool occult blood test ဝမ်းထဲမှာ မျက်စိနဲ့ မမြင်ရတဲ့သွေး ပါနေ-မနေ စစ်ဆေးတာ လုပ်ရမယ်။ ဝမ်းထဲမှာ အဲလိုစစ်မှ သွေးတွေ့သူတွေထဲက ၃ဝ-၄၅% ဟာ Colon polyp အသားပိုအဆင့် နဲ့ ၃-၅% ဟာ Colon cancer ကင်ဆာ ရှိနေတာ တွေ့ရတယ်။\n• Stool occult blood အပေါင်းပြသူတွေကို Barium enema x-rays, Colonoscopies တွေဆက်လုပ်ရမယ်။\n• ဝမ်းထဲသွေး ပါ-မပါစစ်လို့ အနုတ်ပြတိုင်းလဲ ကင်ဆာ မရှိဘူးလို့ အသေအခြာ မပြောနိုင်သေးဘူး။ ၂ဝ% လောက်မှာ အဲလိုဖြစ်တယ်။\n• ဝမ်းသွေးစစ်တာ အောင်ပေမဲ့ ဖြစ်နိုင်ခြေစာရင်းထဲပါနေသူတွေကို Flexible sigmoidoscopies or Colonoscopies တွေပါ လုပ်သင့်တယ်။\n• အသက် ၅ဝ ကျော်ရင် ၃-၅ နှစ်တခါလုပ်ဘို့ လမ်းညွှန်တယ်။\n• Genetic counseling and testing မျိုးဗီဇစစ်ဆေးနည်းတွေ အသစ်ပေါ်လာပြီ။ သွေးစစ်တာပါ။ FAP, AFAP, MYH, and HNPCC တွေရှိသူတွေကို Hereditary colon cancer syndromes လို့ခေါ်တယ်။\n• Diet and colon cancer အူမကြီးကင်ဆာနဲ့ အစားအစာ\n- အဆီလျှော့ပါ။ အသား၊ ဥ၊ နို့ထွက်အစားအစာတွေ၊ စားသုံးဆီတွေကနေ ရတာတွေကို လျှော့ပါ။\n- Fiber (ဖိုက်ဘာ) ဆိုတာ ဟင်းသီးဟင်းရွက်၊ အသီးအနှံတွေ၊ အဖြူဆွတ်နေအောင် လုပ်မထားတဲ့ ဆန်-ဂျုံမှုံ့တွေနဲ့ လုပ်တဲ့ အစာတွေက ရတယ်။ (ဖိုက်ဘာ) က ကျေချက်-ပျော်ဝင်မသွားနိုင်ဘူး။ ဝမ်းထဲမှာ အတိုင်းသားလို ပါနေမယ်။ အစာထဲက Potential carcinogens ကင်ဆာဖြစ်စေနိုင်တာတွေကို ဖယ်ထုတ်ပေးမယ်။ ဝမ်းသွားလွယ်စေလို့ အဲလိုဓါတ်တွေ အထဲမှာ ကြာကြာမနေစေနိုင်ဘူး။\n- အစားအစာ ဆင်ခြင်တာကြောင့် အူမကြီးကင်ဆာဖြစ်မှာကို ၄၅% သက်သာစေမယ်။\n- Exercise ကိုယ်လက်လှုတ်ရှားနေသူတွေက အူမကြီးကင်ဆာဖြစ်မှာကို ၂၄% သက်သာစေမယ်။\n• ပြောပြောနေကြရတဲ့ ၂ဝ၁၅ ရောက်ပါပြီဗျား။\n• ၉ လလွန် ၁ဝ လဖွါး၊ လိုချင်တာရမလားတော့ ပြောမရသေးပါ။ အင်္ဂါစုံ-မစုံဆိုတာ ကြိုမတွေးကောင်းပါ။\n• မိစစ်-ဖစစ်ဆိုတာကို ဆိုင်းဘုတ်တွေမှာ ရေးထားရတာမျိုးမဟုတ်ပါ။\n• ကိုယ်ဝန်ကို (လူထုလက်) အပ်ပါ။ မှန်မှန်ပြသနေပါ။\n• ဆရာဝန်ညွှန်တဲ့အားဆေးလဲသောက်ပါ။ သံဓါတ်ဆိုတာ ကြေးနီထက်မာကြောတယ်။\n• ကာကွယ်ဆေးတွေလဲ မှန်မှန်ထိုးပါ။ မြန်မာလူမျိုးတွေက တော်တော့ရောဂါတွေကို ခံနိုင်ရည်ရှိကြတယ်။\n• အစာအဟာရ မျှတလုံလောက်အောင် စားသုံးပါ။ ပြည်တွင်းအစားအစာထက် ပိုကောင်းတာမရှိပါ။ တရုပ်စာ၊ ကုလားစာ၊ ထိုင်းစာတွေနဲ့ မသင့်ပါ။\n• ၂ဝ၁၅ ဖွါးမဲ့ ရင်သွေးရတနာ ရိုးရိုးမွေးလို့ရပါစေ။ ခွဲမွေးပေးနိုင်တဲ့ဆရာဝန်တွေလဲ အများကြီးရှိပါတယ်။ မလိုအပ်ပဲ ခွဲမွေးတာတော့ အားမပေးပါ။\n• ဆရာဝန်နဲ့ လက်သည်ချည်းလဲ အားမကိုးပါနဲ့။\n• မြန်မာပြည်ကလာတဲ့ တမ်းချင်း၊ ကျွန်တော့်ဆီကပို့တဲ့ လွမ်းချင်း၊\n• လူချင်းက မမြင်ဘူးကြပေမဲ့ ရင်ချင်းကအတူတူ၊\n• မြူနှင်းထူဆောင်းလ၊ ဖုန်သဲထူနွေလ၊ ချောင်းရေကျမိုးလတွေမှာ၊\n• ဝေဒနာသည်တွေကိုကုစား၊ စေတနာမေတ္တာတွေကို ရယူခံစား၊\n• ၁၉၉ဝ မှာ ဆန္ဒမဲပြားတွေကို ပေးအပ်ထားတဲ့ နိုင်ငံရေးသမားဆရာဝန်တယောက်၊\n• အနောက်ကမ္ဘာ ရောက်ကာနေရတာမို့ တခေါက်တခါ အရောက်သာပြန်လှည့်ပါလို့၊\n• တယောက်မကပါ ဖိတ်စာပို့လာကြ၊\n• မရိုးမရွနဲ့ ခြေမကြွနိုင်သေးခင်၊\n• မေတ္တာရေစင်သာ အရင်ပို့နိုင်သေးရဲ့၊\n• ဘေးမခရန်မသီ၊ မြန်ပြည်သားများစုံအညီ၊\n• နှစ်သစ်မှာ ကျန်းမာခြင်းချမ်းသာခြင်းတွေနဲ့ တလုံးတဝပြည့်ကြစေချင်သည်။ ။\n• အမျိုးသမီးတွေရာသီဆင်းတာနဲ့ဆိုင်တဲ့ အရာပေါင်း ၄ဝဝဝ ကို ပြထားထားခဲ့တယ်။ ပြတိုက်ကို ၁၉၉၉ ခုနှစ် နှစ်ဆန်းပိုင်းမှာ ပိတ်လိုက်ပါတယ်။ ဒါပေမဲ့ စုဆောင်းထားတာတွေ ရှိပါသေးတယ်။ ရောက်ခဲ့ဘူးသူတယောက်က ပြန်ရေးတာမှာ အသက် ၅ဝ လူပျိုကြီး Harry Finley (ဟယ်ရီ ဖင်လေး) ဆိုသူက အထက်ထပ်မှာနေပြီး လာမေးသူတွေကို စုဆောင်းထားတာတွေကို ဖွင့်ပြတယ်လို့ ဆိုပါတယ်။\n• Lower trunk mannequins အောက်ပိုင်းအဝတ်အစားရုပ်တုတွေထဲမှာ ရာသီလာစဉ်ဝတ်ဆင်တဲ့ အဝတ်အစား အမျိုးမျိုး၊ Tampons ရာသီလာစဉ်သုံးတဲ့ခွက်အမျိုးမျိုး၊ US Army tampon ကနေ Commercial tampons ကနေ့ခေတ် ရောင်းကုန် အထိပြထားတယ်။ ရာသီလာချိန်မှာစားလေ့ရှိတဲ့အစားအသောက်လဲပါတယ်။ PMS Crunch ခေါ်တယ်။ အနုပညာပစည်းတွေ၊ စာသားတွေနဲ့ ပစ္စည်းတွေစုံတယ်။\n• ဥရောပကနေလဲ စုဆောင်းထားတယ်။ ပန်းချီတွေလဲပါတယ်။ ၁၈၆၇ တုံးက တီထွင်ထားတဲ့သတ္တု + ဝိုင်ယာ တွေနဲ့လုပ်တဲ့ပစ္စည်းကို မှတ်ပုံတင်ထားသူက အမျိုးသားတဦးဖြစ်တယ်။\n• စာတွေထဲမှာ Tampon safety legislation ဥပဒေ၊ Menstrual product safety ထုတ်ကုန်စိတ်ချရမှု၊ History of tampons and menstrual cups ရာသီသုံးပစ္စည်းတွေသမိုင်း၊ Feminine hygiene products အမျိုးသမီး သန့်ရှင်းရေး ထုတ်ကုန်များ၊ ဥပမာ ခါးပတ်၊ ဆေးကြောရည်၊ ဖြန်းဆေး၊ အခုအခံ၊ အတွင်းခံ စတာတွေပါတယ်။ ကုပ္မဏီကြော်ညာတွေ၊ လမ်းညွှန်စာတွေ၊ ဗီဒီယိုတွေ၊ ရုပ်ရှင်တွေလဲပါတယ်။\n• Menstrual huts ရာသီတဲ ဆိုတာ အမျိုးသမီးတွေရာသီလာချိန်မှာ တခြားလူတွေနဲ့ မရောစေဘဲ သီးခြား နေကြရတဲ့နေအိမ်လေးကို ခေါ်တယ်။\n• ရာသီဖြစ်စဉ်နဲ့ဆိုင်တဲ့ အရေးအသား Bibliography of monographs, Essays and Articles တွေလဲပါတယ်။\n• သူဟာ Britannica Internet Guide Award, Lycos Top 5% Award, Miningco's Best of the Net Award ဆုတွေရထားသူဖြစ်တယ်။\n• ဟယ်ရီက စနစ်တကျစုဆာင်းထားသလို သူ့ပြတိုက်ကိုလာကြည့်သူတွေဟာလဲ ၉၅% ဟာ ပညာတတ်သူတွေလို့ ဆိုပါတယ်။\n• ဓါတ်ပုံဟာ Menstrual cup dress ရာသီလာစဉ်ဝတ်ဆင်ရတဲ့အဝတ်အစားတခုပုံဖြစ်ပါတယ်။\nအမျိုးသမီး အင်္ဂါရောင်တာကို တိတိကျကျပြောရရင် Vulvovaginitis (ဗဂျိုင်းနား + မိန်းမကိုယ်) ရောင်ခြင်း ဖြစ်တယ်။\nသိသာတဲ့ ရောဂါလက္ခဏာတွေကတော့ -\n1. Vulvar itching မိန်းမကိုယ်ယားယံခြင်း၊\n2. Vaginal discharge ဗဂျိုင်းနားက တခုခုဆင်းခြင်း နဲ့\n3. Vaginal odor ဗဂျိုင်းနားက အနံ့ထွက်ခြင်းတွေဖြစ်တယ်။\nAcute vulvovaginitis ရုတ်တရက်-ရက်တို မိန်းမကိုယ် နဲ့ ဗဂျိုင်းနား ရောင်ခြင်းကို ဖြစ်စေတာတွေကတော့ -\n- Infections ရောဂါပိုးဝင်တာ၊\n- Irritant or allergic contact မသင့်တာ၊ မတည့်တာနဲ့ ထိတွေ့မိတာ နဲ့\n- Atrophic vaginitis အသက်ကြီးလာလို့ ဖြစ်ရတဲ့ မွေးလမ်းကြောင်း ပါးလာတဲ့ ဇရာဖြစ်စဉ်တွေ ဖြစ်တယ်။\nInfections ရောဂါပိုးဝင်တာ အများဆုံး (၃) မျိုးကနေဖြစ်စေတယ်။\n1. Bacterial vaginosis ဗဂျိုင်းနားရောင်ခြင်းဆိုတာ ဗဂျိုင်းနားမှာ ရှိနေကြပိုးတွေ အခြေအနေပြောင်းသွားလို့ဖြစ်ရတဲ့ Gardnerella vaginalis (ဂါ့ဒ်နီရဲလား ဗဂျိုင်နိုက်တစ်)၊\n2. Candida albicans (ကင်ဒီဒါ အယ်လ်ဘီကန်) ပိုးကနေဖြစ်စေတဲ့ Candidiasis (ကင်ဒီဒိုင်ယေးဆစ်) နဲ့\n3. Trichomonas vaginalis (ထွိုင်ကိုမိုးနပ်စ် ဗဂျိုင်နယ်လစ်) ကနေဖြစ်စေတဲ့ Trichomoniasis (ထွိုင်ကို မိုနီယေးဆစ်) တွေဖြစ်တယ်။\nInfectious vulvovaginitis ရောဂါပိုးကြောင့် ဗဂျိုင်းနားရောင်တာမျိုးက Sexually active women လိင်မှုရေးရာ တက်ကြွမှုရှိတဲ့ အမျိုးသမီးတွေမှာ ဖြစ်ပြီး Candidiasis (ကင်ဒီဒိုင်ယေးဆစ်)၊ မတည့်တာနဲ့ ထိတွေ့လို ဖြစ်တဲ့ Contact vaginitis (ကွန်တက် ဗဂျိုင်နိုက်တစ်) နဲ့ အသက်ကြီးမှဖြစ်တဲ့ Atrophic vaginitis (အထောဖစ် ဗဂျိုင်နိုက်တစ်) တွေကတော့ လိင်နဲ့ မဆိုင်ဘဲ ဖြစ်တယ်။\n- Gynecological and sexual history သားဖွါးမီးယပ်နဲ့ဆိုင်တဲ့၊ လိင်နဲ့ဆိုင်တဲ့ ရောဂါရာဇဝင် အားလုံး မေးရမယ်။\n- သန့်ရှင်းလုပ်ရာမှာ ဆပ်ပြာ၊ ဆေးရည် စတာမှာ ဘာတွေသုံးသလဲ မေးရမယ်။ လိုတာထက်ပိုသုံးသူတွေမှာ အဲလိုဖြစ်တတ်တယ်။\n- STDs လိင်ကတဆင့် ကူးစက်ရောဂါရှိပြီး အသေအခြာကုသရဲ့လားမေးမယ်။\n- Unprotected sexual intercourse လိင်ဆက်ဆံရာမှာ အကာအကွယ် ပါ-မပါလဲ မေးရမယ်။\n- Pelvic examination မွေးလမ်းကြောင်း စစ်ဆေးတာ လုပ်ရမယ်။ Discharge ဆင်းတာ၊ Odor အနံ့၊ Ulcerations အနာ၊ Cervical abnormalities သားအိမ်ဝ အခြေအနေ၊ Cervical discharge သားအိမ်ဝက ဘာဆင်းသလဲ၊ Cervical motion or adnexal tenderness to palpation သားအိမ်ဝကို ထိ-ဖိရင် နာသလား။\n- Urine pregnancy test ကိုယ်ဝန်ရှိ-မရှိ ဆီးစစ်တာလဲလုပ်ရမယ်။\n- Discharge pH determination ဆင်းနေတာရဲ့ အက်စစ်ဓါတ်၊\n- Examination ofawet mount ဆင်းနေတာကို ဓါတ်ခွဲခမ်းမှာ စစ်ဆေးခြင်း၊\n- PID တင်ပါးဆုံတွင်း အင်္ဂါတွေ ရောင်တာကို သံသယရှိရင် Dirty or initial-stream urine sample ထွက်ထွက်ခြင်းခံထားတဲ့ ဆီးထဲမှာ Gonorrhea (ဂနိုရီးယား) နဲ့ Chlamydia (ကလာမိုင်ဒီးယား) ပိုးတွေကို စစ်ရမယ်။\n- Endocervical samples သားအိမ်ဝ နမူနာ ယူပြီးလဲ Gonorrhea (ဂနိုရီးယား) နဲ့ Chlamydia (ကလာမိုင်ဒီးယား) ပိုးတွေကို စစ်နိုင်တယ်။\n- Midstream urine ထွက်ထွက်ခြင်းခံထားတဲ့ ဆီးမဟုတ်ဘဲ ဆီးသွားနေတုံး အလည်ပိုင်းမှာခံယူတဲ့ ဆီးကို Urinary tract infection ဆီးလမ်းပိုး ရှိ-မရှိ စစ်နိုင်တယ်။\nTreatment Recommendations ဘယ်လိုကုသမလဲ -\n1. Bacterial vaginosis ဗက်တီးရီးယားကြောင့် ဗဂျိုင်းနားရောင်ခြင်း\n- First-line treatment options ပဌမဦးစားပေးဆေး\n• Metronidazole 500 mg တနေ့ ၂ ကြိမ်၊ ၇ ရက်သောက်ပါ။\n• Metronidazole gel 0.75% မွေးလမ်းကြောင်းထဲ တညတခါ၊ ၅ ရက်ထည့်ပါ။\n• Clindamycin cream 2% မွေးလမ်းကြောင်းထဲ တညတခါ၊ ၇ ရက်ထည့်ပါ။\n- Alternatives ဒုတိယဦးစားပေးဆေး\n• Clindamycin 300 mg တနေ့ ၂ ကြိမ်၊ ၇ ရက်သောက်ပါ။\n• Clindamycin ovules 100 mg တည တကြိမ် ၃ ခါ သွေးပြန်ကြောထဲထိုးပါ။\n2. Candidiasis (ကင်ဒီဒိုင်ယေးဆစ်)\n• Fluconazole 150-mg တခါတည်းသောက်ပါ။\n• Butoconazole 2% cream မွေးလမ်းကြောင်းထဲ ၃ ရက်ထည့်ပါ။\n• Butoconazole 2% cream မွေးလမ်းကြောင်းထဲ တခါတည်းထည့်ပါ။\n• Clotrimazole 1% cream မွေးလမ်းကြောင်းထဲ ၇-၁၄ ရက်ထည့်ပါ။\n• Miconazole 2% cream မွေးလမ်းကြောင်းထဲ ၇ ရက်ထည့်ပါ။\n• Miconazole 200 mg vaginal suppository မွေးလမ်းကြောင်းထဲ ၃ ရက်ထည့်ပါ။\n• Miconazole 1200 mg vaginal suppository မွေးလမ်းကြောင်းထဲ တခါတည်းထည့်ပါ။\n• Nystatin 100,000 unit vaginal tablet မွေးလမ်းကြောင်းထဲ ၁၄ ရက်ထည့်ပါ။\n• Tioconazole 6.5% ointment မွေးလမ်းကြောင်းထဲ တခါတည်းထည့်ပါ။\n3. Genital herpes လိင်လမ်းရေယုံ\n• Acyclovir 400 mg တနေ့ ၃ ကြိမ်၊ ၇-၁ဝ ရက်သောက်ပါ။\n• Acyclovir 200 mg တနေ့ ၅ ကြိမ်၊ ၇-၁၄ ရက်သောက်ပါ။\n• Famciclovir 250 mg တနေ့ ၃ ကြိမ်၊ ၇-၁ဝ ရက်သောက်ပါ။\n• Valacyclovir 1 g တနေ့ ၁ ကြိမ်၊ ၇-၁ဝ ရက်သောက်ပါ။\n4. Pelvic inflammatory disease တင်ပါးဆုံတွင်းအင်္ဂါများရောင်ခြင်း\n• Levofloxacin 500 mg တနေ့ ၁ ကြိမ်၊ ၁၄ ရက်သောက်ပါ။ (ဆေးယဉ်လာလို့ တချို့နေရာတွေမှာ မသုံးတော့ပါ)\n• Ofloxacin 400 mg တနေ့ ၂ ကြိမ်၊ ၁၄ ရက်သောက်ပါ။ (ဆေးယဉ်လာလို့ တချို့နေရာတွေမှာ မသုံးတော့ပါ)\n• အဲဒီဆေးနဲ့အတူ တွဲဘို့လိုရင် Metronidazole 500 mg days တနေ့ ၂ ကြိမ်၊ ၁၄ ရက်သောက်ပါ။\n• Ceftriaxone 250 mg IM တခါတည်းထိုးပါ + Doxycycline 100 mg တနေ့ ၂ ကြိမ်၊ ၁၄ ရက် သောက်ပါ။\n• Cefoxitin2g IM တခါတည်းထိုးပါ + Probenecid 1 g တခါတည်းသောက်ပါ + Doxycycline 100 mg တနေ့ ၂ ကြိမ်၊ ၁၄ ရက်သောက်ပါ။\n5. Trichomoniasis (ထွိုင်ကို မိုနီယေးဆစ်)\n• Metronidazole2g တခါတည်းသောက်ပါ။\n• Tinidazole2g တခါတည်းသောက်ပါ။\n- Alternative ဒုတိယဦးစားပေးဆေး\nအမျိုးသမီးတိုင်းကို Pap smear လုပ်ဘို့ တိုက်တွန်းရမယ်။ ၂၁ နှစ်ကနေ ၃ဝ အထိရှိသူတွေ တနှစ်တခါ၊ အသက် ၃ဝ နဲ့ ၆၅ နှစ်ကြား အမျိုးသမီးမှာ Pap Test နဲ့ HPV Test တွေက ကောင်းနေရင် ၅ နှစ်တခါ စစ်ပါ။\nVaginal Discharge မွေးလမ်းကြောင်းမှ အဖြူဆင်းခြင်း http://doctortintswe.blogspot.com/2014/11/vaginal-itching.htm\nVaginal itching မိန်းမကိုယ် ယားခြင်း http://doctortintswe.blogspot.com/2014/11/vulvovaginitis.html\nVulvovaginitis အမျိုးသမီးအင်္ဂါ ရောင်ခြင်း http://doctortintswe.blogspot.com/2014/11/vaginal-itching.html\n၁။ ဆရာခင်ဗျား အညာမှာ ဖုန်ထူညစ်ပတ်လို့ ကျနော်အမျိုးသမီးခြေထောက်မှာ ခြင်ကိုက်ဖုကို ကုတ်မိရာကနေ တဖြည်းဖြည်းကြီးလာပြီး ဝဲနှင်းခူ (အစို) ဖြစ်လာတယ်ခင်ဗျာ။ ကျေးလက်ဆေးပေးခန်းတွေသွားပြီး ဆေးထိုးဆေးစား တာလည်း မပျောက်ဘူးခင်ဗျာ။ နောက်ထပ် တိုက်နယ် ဆေးရုံသွားပြီး ဆေးထိုးတာလည်း မပျောက်ပါခင်ဗျာ။ အဖုအပိန့်တွေ ပေါက်လာတာပဲ အဖတ်တင်တယ်ဆရာ။ တိုက်နယ်ဆေးရုံက ဆရာမက SIVKORT ထိုးဆေးနဲ့ နှင်းခူ ဘေးပတ်လည်ကို ထိုးရင် ပျောက်တယ်လို့ပြောလို့ ဝယ်လာတယ်ဆရာ။ SIVKORT ဆေးထိုးရင်ဘေးထွက် ဆိုးကျိုး ရှိမလားဆရာ။ ကျေးဇူးပြု၍ ဖြေကြားပေးပါခင်ဗျာ။\nSivkort ဆိုတာ Triamcinolone ဆေးဖြစ်တယ်။ လိမ်းဆေး-ထိုးဆေးရှိတယ်။ နေရာအမျိုးမှိုးမှာသုံးတယ်။ အလာဂျီရတာ၊ နှင်းကူနာ SIVKORTအမျိုးမျိုးအတွက်ဖြစ်တယ်။ ဘေးထွက်-ဆိုးကျိုးတွေရှိတယ်။ လိမ်းတဲ့နေရာ အရေပြား ခြောက်သွေ့မယ်။ ကွဲအက်မယ်။ ဝက်ခြံပေါက်မယ်။ ပူလောင်မယ်။ အရေပြားအရောင်ပြောင်းမယ်။ ဗက်တီးရီးယား ဝင်လာနိုင်တယ်။\n၂။ ကျနော့်အသက် ၂၃ နှစ်ပါ။ ပြီးခဲ့သည့် ၂ဝ၁၃ ဒီဇင်ဘာလမှာ အက်ဆီးဒင့်တခုကြောင့် ကျနော့် ဘေလုံး (စပလင်း) ခွဲထုတ်ပစ်ခဲ့ရပါတယ်။ အဲ့ဒါအကြောင့် ကျနော် စိတ်အရမ်းညစ်ရပါတယ်ဆရာ။ အခုဆိုရင်တနှစ်ပြည့်ပါပြီခင်ဗျာ။ တနှစ်ကိုတခါ တုတ်ကွေးကာကွယ်ဆေးထိုးပေးရမယ်လို့ပြောပါတယ်။ ပြီးတော့ ငါးနှစ်ကိုတကြိမ် ဘေလုံးအတွက် ဆေးထိုးရမယ်လို့လဲ ဆရာဝန်တွေကညွှန်ကြားထားပါတယ် ဆရာခင်ဗျာ။ ကျနော်သိချင်တာက ဘေလုံး မရှိတော့တဲ့ သူတယောက်အတွက် ကျန်းမာရေးနဲ့အညီ နေထိုင်ဖို့ ဆောင်ရန်ရှောင်ရန်များကို အထူးသိချင်ပါတယ်။ ကျနော်ဟာ သာမန်လူတယောက်လို သက်တမ်းစေ့နေနိုင်ပါ့မလား ဆိုတာကိုလည်း အမှန်အတိုင်း သိချင်လှပါတယ်ဆရာ။ ပြီးတော့ ကျနော်ဟာ လူလွတ်တယောက်ပါ ဘေလ်မရှိတဲ့လူတယောက်က အိမ်ထောင်ပြုဖို့ ဖြစ်နိုင် မဖြစ်နိုင်လည်း သိချင်ပါတယ်။ အလုပ်အကိုင်နဲ့ ပတ်သက်ပြီး ပင်းပန်းတဲ့အလုပ်မျိုးတွေလုပ်လို့ရပါသလား၊ ဒိုက်ထိုးဘားဆွဲ ဘောလုံးကန်စတဲ့ အားကစားတွေကော လုပ်လို့ရပါသလား သိချင်လှပါတယ်ဆရာ။ ဆေးလိပ်၊ ကွမ်း တခါတလေစားမိပါတယ်ဆရာ။ အသောက်အစားကတော့ တတ်နိုင်သလောက် ရှောင်ပါတယ်ဆရာ။\nဘေလုံးထုတ်ထားသူ အသက်ရှင်နေနိုင်ပါတယ်။ ဘေလုံးကအလုပ်တွေလုပ်ပေးနေတာတော့ရှိလို့ နောက်ဆက်တွဲ ဖြစ်စရာတွေတော့ရှိတယ်။ ဗက်တီးရီးယားကို တိုက်ထုတ်ပေးလို့ ရောဂါပိုးဝင်မှာကိုသတိထားရမယ်။ Streptococcus pneumoniae, Neisseria meningitides နဲ့ Haemophilus influenza ပိုးတွေဖြစ်တယ်။ သူတို့ကနေ နူမိုးနီးယား၊ ဦးနှောက်အမှေးရောင်စတဲ့ ဆိုးဝါးတဲ့ရောဂါတွေရစေနိုင်တယ်။ (ခြောက်တယ်လို့ မထင်မှတ်စေလိုပါ။) ကာကွယ်ဆေး ရှိတာတွေထိုးထားပြီး ကာကွယ်နိုင်ပါတယ်။\n၃။ ဆရာရှင့် သမီးတို့မြို့မှာ double crane လင်ဇီးဆေး မိတ်ဆက်ပွဲလေးကျင်းပခဲ့ပါတယ် အဲဒီကဆေးဝါးတွေထဲက ဂါနိုဒါးမားလင်ဇီးရယ် ပိုလန်နဲ့ ကယ်စီယမ်ဆေးပြားရယ်ဟာ သမီးတို့လို ရေအိတ်ရှိတဲ့ အမျိုးသမီးတွေအတွက် ပျောက်ကင်းစေတယ်လို့ ပြောပါတယ်ရှင့်။ ဆရာရဲ့အကြံပေးချက်လေးကိုလဲသိချင်ပါတယ်။\nကြော်ညာဆေးဖြစ်ပါတယ်။ ရေအိတ်ကိုပျောက်မယ်လို့တော့ မထင်ပါ။ ပိုလန်ခေါ် ပန်းဝတ်မှုံအကြောင်း စာတပုဒ် ရေးထားတယ်။ ကယ်လ်စီယမ်အကြောင်းလဲရေးထားပါတယ်။ တယောက်နဲ့တယောက် လိုအပ်ချက်မတူကြပါ။ ကိုယ်လိုတာကိုသာဖြည့်ဆီးရပါမယ်။\n- Bee pollen ပန်းဝတ်မှုံ အာဟာရ http://doctortintswe.blogspot.com/2014/11/bee-pollen_19.html\n- Bee pollen granules ပျားကနေထုတ်တဲ့ဆေး http://doctortintswe.blogspot.com/2014/11/bee-pollen-granules_19.html\n- Calcium blood test (ကယ်လ်စီယမ်) စစ်ဆေးခြင်း http://doctortintswe.blogspot.com/2014/12/calcium-blood-test_29.html\n- Calcium (ကယ်လ်စီယမ်) http://doctortintswe.blogspot.com/2014/12/calcium_29.html\n၄။ ဆရာခင်ဗျား Inj Depo ကို3times ထိုးထားတဲ့ Patient က အခု Depo ရပ် ထားတာ ၇ လရှိနေတာကို Menstruation မလာသေးတာ ဘာကြောင့်ပါလဲ ခင်ဗျာ။ ဘာဆက်လုပ်ပေးသင့်ပါလဲဆရာ ကျေးဇူးပြုပြီး ကျနော့်ကို ဒီ FB message ကနေမျှဝေပေးပါဆရာ။\nDepo Provera သုံးလခံ ထိုးဆေး http://doctortintswe.blogspot.com/2014/11/depo-provera.html\n၅။ ဆရာ AIDS ကဘယ်လိုဖြစ်လဲသိချင်ပါတယ်။ စဖြစ်ရင်ရော ဘယ်လိုလက္ခဏာပြပါသလဲဆရာ။\n၆။ ဆရာရှင့် ဗီတာမင် A to Z နဲ့ပတ်သက်တဲ့စာ ဆရာရေးထားတာရှိရင် ဘယ်လိုင်းကို ဝင်ကြည့်ရမလဲ ပြောပြပါဆရာရှင့်။\nVitamin B complex ဗီတာမင် (ဘီ) အုပ်စု http://doctortintswe.blogspot.com/2014/11/vitamin-b-complex.html\nVitamin K ဗီတာမင် (ကေ) http://doctortintswe.blogspot.com/2014/11/vitamin-k.html\nVitamin D ဗီတာမင် (ဒီ) http://doctortintswe.blogspot.com/2014/11/vitamin-d.html\nVitamin B12 and Iron supplement ဘီ-၁၂ နှင့် သံဓါတ်လိုအပ်ချက် http://doctortintswe.blogspot.com/2014/11/vitamin-b12-and-iron-supplement.html\nVitamin E ညိုချောလေးတွေ http://doctortintswe.blogspot.com/2014/11/vitamin-e.html\nFolic acid ဖေါလစ်-အက်စစ် http://doctortintswe.blogspot.com/2014/11/angular-stomatitis.html\nAngular stomatitis ကျီးကန်းပါးစပ်နာ http://doctortintswe.blogspot.com/2014/11/folic-acid.html\nကယ်လ်စီယမ်ဓာတ်များရင် ကျောက်ကပ်ထိတယ်ဆိုတာ ဟုတ်ပါသလား။ လွန်ခဲ့တဲ့ သုံးလေးလလောက်က allergic ဖြစ်လို့ ဆေးခန်းသွားပြတော့ သမီးကို စီထရင်းလိုဆေးမျိုးနဲ့ Calcium J သောက်ခိုင်းပါတယ်။ ဆေးဆိုင်က Calcium 500 နဲ့အတူတူပဲဆိုပြီး ရောင်းတယ်။ ဒါပေမဲ့ ဆရာဝန်ညွှန်တဲ့ Calcium J ကိုပဲ ဝယ်သောက်တယ်။ တော်ကြာ Calcium က လိုအပ်တာထက် များသွားမှာ စိုးလို့ပါ။\nHypercalcemia သွေးထဲမှာ (ကယ်လ်စီယမ်) များနေခြင်း အကြောင်းတရား ၇ ပါးရှိတယ်။\n၁။ Hyperparathyroidism (ပါရာသိုင်းရွိုက်) ဟော်မုန်းများနေခြင်း၊\n၂။ ကင်ဆာ ဝ့ဝ၁% ရှိတယ်။\n• Multiple Myeloma (မာလ်တီပယ်-မိုင်လိုးမား)၊\n• Squamous cell cancer of the lung အဆုပ်ကင်ဆာတမျိုး၊\n• Breast Cancer (very advanced) ရင်သားကင်ဆာ နောက်ပိုင်း၊\n• Kidney Cancer (very advanced) ကျောက်ကပ်ကင်ဆာ နောက်ပိုင်း၊\n• Squamous Cell Cancer of the Head and Neck (very advanced) ဦးခေါင်း၊ လည်ပင်း ကင်ဆာ နောက်ပိုင်း။\n၃။ Sarcoidosis (ဆာကွိုက်ဒိုးဆစ်) ရောဂါ\n၄။ Vitamin D ဗီတာမင် (ဒီ) ဆေေးသောက်တာ များသွားခြင်း၊\n၅။ Hydrochlorothyazide ဆီးအတင်းသွားစေတဲ့ဆေး၊\n၆။ Milk-Alkali Syndrome ရောဂါ၊\n၇။ Paget's disease of the Bone အရိုးရောဂါ၊\nဒါကြောင့် ဆေးသောက်လို့ ရောဂါရတဲ့အထိမဖြစ်ကြပါ။ ကျောက်ကပ်မှာ ရောဂါရှိမှသာ များနေမယ်။\nHypocalcemia (ကယ်လ်စီယမ်) နည်းနေခြင်း\nသွေးစစ်တဲ့အဖြေမှာ 2.1 mmol/L or9mg/dl or an ionized calcium 1.1 mmol/L or 4.5 mg/dL ထက်နည်းတာကို ခေါ်တယ်။\nCATS go numb ဆိုပြီး အမှတ်ရလွယ်အောင် လုပ်ထားတာရှိတယ်။ Convulsions, Arrhythmias, Tetany and numbness တက်မယ်၊ နှလုံးခုန်တာ မမှန်ဖြစ်မယ်။ လက်၊ ခြေ နဲ့ ပါးစပ်နားတဝှိုက် ထုံနေမယ်။ ဒါ့ပြင် Petechiae သွေးခြည်ဥလေးတွေထွက်မယ်။ Tetany ကြွက်တက်တာမှာ ၂ မျိုးရှိတယ်။ ချက်ချင်းကြီး အရမ်းနာပြီးတက်တာနဲ့ စမ်းကြည့်မှ တက်တာ။ ဆရာဝန်တွေက Trousseau sign, Chvostek's sign ဆိုတဲ့နည်းတွေနဲ့လဲစမ်းကြည့်မယ်။ Laryngospasm နဲ့ Cardiac arrhythmias တွေကတော့ အသက်ကိုရန်ရှာနိုင်တဲ့ နောက်ဆက်တွဲဖြစ်မှာတွေဘဲ။ ECG ရိုက်ရင် မူမမှန်တာတွေတွေ့မယ်။\nနည်းနေသူတွေမှာ ဒီလို အန္တရာယ်ရှိလာမှာကို သတိထားရမယ်။\n• Excessive bleeding သွေးယိုမယ်၊\n• Fainting or feeling lightheaded မူးမေ့ချင်မယ်၊\n• Hematoma အထဲသွေးယိုလို့ဖေါင်းနေတာဖြစ်မယ်၊\n• Infection ရောဂါပိုးဝင်လွယ်မယ်၊\n• Multiple punctures to locate veins သွေးခြည်ဥပေါ်မယ်။\nအရေးပေါ်ဖြစ်ရင် Calcium gluconate 10% ၂ လုံးကို တခါတည်း ဖြေဖြေး ၁ဝ မိနစ်ကြာ သွေးပြန်ကြောထဲ ထိုးပေးရတယ်။ ဒါပေမဲ့ နည်းနေတာက နာတာရှည်ဖြစ်ပြီး ဆိုးဝါးနေသူကို အဲလို မပေးရဘူး။\n(ကယ်လ်စီယမ်) ဘယ်လောက်လိုသလဲ -\nအသက်။ ကျား-မ အလိုက်လိုအပ်တယ်။\nယောက်ျား (လူကြီး) တနေ့\n19-50 years 1,000 - 2,500 mg\n51-70 years 1,000 - 2,000 mg\n71 and older 1,200 - 2,000 mg\nမိန်းမ (လူကြီး) တနေ့\n51 and older 1,200 - 2,000 mg\n(ကယ်လ်စီယမ်) စုပ်ယူဘို့ ဗီတာမင် (ဒီ) လိုအပ်တယ်။ ဒါကြောင့် တွဲပေးလေ့ရှိတယ်။ လူကြီးတိုင်း တနေ့မှာ Vitamin D 600 IU (15 micrograms) လိုအပ်တယ်။\n(ကယ်လ်စီယမ်) နဲ့ အစားအသောက်\n• နွားနို့၊ ဒိန်၊ ဒိန်ခဲ၊\n• အစိမ်းရောင်ရှိ အရွက်ဖါးဖါး အသီးအရွက်များ၊\n• (ကယ်လ်စီယမ်) ဖြည့်စွက်ပေးထားတဲ့အစားအသောက်များ။\nသက်သတ်လွတ်စားသူ၊ lactose intolerance ရောဂါရှိသူ၊ (ပရိုတင်း) အစာများလွန်သူ၊ ဆာစားများလွန်းသူ၊ Osteoporosis အရိုးမကောင်းသူ၊ Corticosteroids ဆေးကြာကြာသုံးနေရသူတွေမှာ အစားအသောက်ဂရုစိုက်ယုံနဲ့ မလုံလောက်ပါ။\n• Calcium carbonate (40 % elemental calcium)\n• Calcium citrate (21 % elemental calcium)\n• Calcium gluconate (9 % elemental calcium)\n• Calcium lactate (13 % elemental calcium)\nCalcium carbonate, Calcium citrate, Calcium gluconate နဲ့ Calcium lactate ဆိုပြီး ၄ မျိုးရှိတယ်။ Calcium carbonate က ဈေးချိုတယ်။ တခြား ဗီတာမင်တွေနဲ့ ရောထားတာတွေလဲရှိသေးတယ်။ များသွားလို့ မကောင်းတာလဲ သတိထားပါ။\nအမျိုးသမီး နဲ့ ကယ်လ်စီယမ်\n• အမျိုးသမီးတိုင်း တနေ့မှာ 1000 mg လိုတယ်။\n• အသက် ၅ဝ ကျော်ရင် နည်းနည်းပိုလိုတယ်။ 1200 to 1,500 mg per day\n• နို့တိုက်မိခင်တွေ 1,000 mg to 1,300 mg per day\n• သတိထားဘို့က စားသောက်တာထဲမှာ ပါတာကိုလဲ ထည့်တွက်ရမယ်။\nလူတွေမှာရှိတဲ့ (ဆဲလ်) တိုင်းက (ကယ်လ်စီယမ်) လိုအပ်တယ်။ အဓိကကတော့ အရိုးတွေ၊ သွားတွေကို သန်မာစေတယ်။ နှလုံးအလုပ်အတွက်လဲ အရေးပါတယ်။ ကြွက်သားညှစ်တာ၊ သွေးခဲတာနဲ့ အာရုံကြောအလုပ်တွေမှာလဲ (ကယ်လ်စီယမ်) ဓါတ်လိုတယ်။ ကိုယ်ထဲမှာ အရိုး၊ သွေးရည် နဲ့ (ဆဲလ်) အရည်တွေထဲမှာ ရှိနေတယ်။ သူရှိနေသင့်တဲ့ ပမာဏကို ဟော်မုန်း ၃ မျိုးက နေထိန်းချုပ်ပေးနေတယ်။ Parathyroid hormone (PTH), Vitamin D နဲ့ Calcitonin တွေဖြစ်ကြတယ်။\nဒီဓါတ် အနည်းအများအတွက် သွေးရောဆီးရော စစ်နိုင်တယ်။ ဆေးမစစ်ခင် သိထားဘို့က Calcium salts, Lithium, Thiazide diuretics, Thyroxine, Vitamin D ဆေး သောက်နေသူတွေနဲ့ နွားနို့ များများ သောက်နေသူတွေ စစ်တဲ့အခါ များနေနိုင်တယ်။\nအရိုးရောဂါ၊ Multiple myeloma, Breast, Lung, Neck, Kidney ကင်ဆာ တချို့၊ Chronic kidney disease နာတာရှည် ကျောက်ကပ်ရောဂါ၊ Parathyroid gland (ပါရာသိုင်းရွိုက်) ရောဂါ၊ Chronic liver disease နာတာရှည် အသဲရောဂါ၊ အစာစုပ်မယူနိုင်တဲ့ရောဂါ၊ Thyroid gland or Thyroid hormone medication သိုင်းရွိုက်ရောဂါ။\nNormal Results ပုံမှန်အဖြေမှာ ဓါတ်ခွဲခန်းတွေက ယူနစ် မတူတာသုံးတာလဲ ရှိတယ်။ အဖြေရေးတာမှာ “ယူနစ်” က အရေးကြီးတယ်။\n• Normal total calcium = 2.2-2.6 mmol/L (9-10.5 mg/dL) (8.5 to 10.2 mg/dL)\n• Normal ionized calcium = 1.1-1.4 mmol/L (4.5-5.6 mg/dL)\n• Total calcium ဆိုတာက serum albumin (အယ်လ်ဗြူမင်) ပရိုတင်းနဲ့ပေါင်းတယ်။\n• Ionized calcium က အဲလို မပေါင်းဘူး။ ပိုတိကျတယ်။\nHigher than normal levels ပုံမှန်ထက် များနေတာကို ဒီလိုအခြေအနေမျိုးတွေမှာ တွေ့ရမယ်။\n• Calcium (ကယ်လ်စီယမ်) နဲ့ Vitamin D ဗီတာမင် (ဒီ) သောက်တာ များလွန်းသူ၊\n• HIV/AIDS ရှိနေသူ၊\n• Hyperparathyroidism (ပါရာသိုင်းရွိုက်) လွန်ကဲနေသူ၊\n• Tuberculosis and Fungal and Mycobacterial infections ရောဂါပိုးတခုခုဝင်နေသူတွေ၊\n• ပြန့်နေတဲ့ အရိုးကင်ဆာ၊ Multiple myeloma ကင်ဆာ၊\n• Hyperthyroidism သိုင်းရွိုက် လွန်ကဲနေသူ၊ thyroid hormone ဆေးအစားထိုးတာများသွားသူ၊\n• Paget's disease (ပေးဂျက်စ်) ရောဂါ၊\n• Sarcoidosis (ဆာကွိုက်ဒိုးဆစ်) ရောဂါ၊\nLower than normal levels ပုံမှန်ထက် နည်းနေတာ ဒီလိုအခြေအနေမျိုးတွေမှာ တွေ့ရမယ်။\n• Hypoparathyroidism (ပါရာသိုင်းရွိုက်) နည်းနေသူ၊\n• Kidney failure ကျောက်ကပ်အလုပ်မလုပ်သူ၊\n• Liver disease အသဲရောဂါ၊\n• Magnesium deficiency (မက်ဂနီဆီယမ်) နည်းနေသူ၊\n• Absorption of nutrients အစာစုပ်မယူနိုင်သူ၊\n• Osteomalacia အရိုးရောဂါ၊\n• Pancreatitis သရက်ရွက်ရောဂါ၊\n• Vitamin D deficiency ဗီတာမင် (ဒီ) နည်းနေသူ၊\nHypocalcaemia (Hypocalcemia) (ကယ်လ်စီယမ်) နည်းနေခြင်း\n2.1 mmol/L or9mg/dl or an ionized calcium 1.1 mmol/L or 4.5 mg/dL ထက်နည်းတာကို ခေါ်တယ်။\nSymptoms ဘာတွေခံစားရမလဲ -\nRisks နည်းနေသူတွေမှာ ဒီလို အန္တရာယ်ရှိလာမှာကို သတိထားရမယ်။\nCalcium requirements ဘယ်လောက်လိုသလဲ -\nMen ယောက်ျား (လူကြီး) တနေ့\nWomen မိန်းမ (လူကြီး) တနေ့\nCalcium and diet (ကယ်လ်စီယမ်)နဲ့ အစားအသောက်\n• Dairy products, such as cheese, milk and yogurt နွားနို့၊ ဒိန်၊ ဒါန်ခဲ၊\n• Dark green leafy vegetables အစိမ်းရောင်ရှိ အရွက်ဖါးဖါး အသီးအရွက်များ၊\n• Fish with edible soft bones အရိုးပါစားလို့ရတဲ့ငါးများ၊\n• Calcium-fortified foods and beverages (ကယ်လ်စီယမ်) ဖြည့်စွက်ပေးထားတဲ့အစားအသောက်များ။\nCalcium supplements ဘယ်လိုဆေးသောက်မလဲ\nNan Aye ကယ်လ်စီယမ်ဓာတ်များရင် ကျောက်ကပ်ထိတယ်ဆိုတာ ဟုတ်ပါသလား။ လွန်ခဲ့တဲ့ သုံးလေးလလောက်က allergic ဖြစ်လို့ ဆေးခန်းသွားပြတော့ သမီးကို စီထရင်းလိုဆေးမျိုးနဲ့ Calcium J သောက်ခိုင်းပါတယ်။ ဆေးဆိုင်က Calcium 500 နဲ့အတူတူပဲဆိုပြီး ရောင်းတယ်။ ဒါပေမဲ့ ဆရာဝန်ညွှန်တဲ့ Calcium J ကိုပဲ ဝယ်သောက်တယ်။ တော်ကြာ Calcium က လိုအပ်တာထက် များသွားမှာ စိုးလို့ပါ။\nHigh Blood Calcium (Hypercalcemia) သွေးထဲမှာ (ကယ်လ်စီယမ်) များနေခြင်း အကြောင်းတရား ၇ ပါးရှိတယ်။\nCalcium for women အမျိုးသမီး နဲ့ ကယ်လ်စီယမ်\n• အသက် ၅ဝ ကျောက်ရင် နည်းနည်းပိုလိုတယ်။ 1200 to 1,500 mg per day\nErectile Dysfunction Physiology ပန်းသေ-ပန်းညှိုး ဇီဝကမ္မဗေဒနှင့် ရောဂါဗေဒ\nဒီအကြောင်းကို ရေးထားတာကြာပါပြီ။ (ဘလော့ခ်) မှာသာတင်ထားပြီး၊ (ဖေ့စ်ဘွတ်) မှာမတင်ပါ။ ကနေ့မနက် မေးခွန်း ၂ ခုကို (ကွန်မင့်) နေရာကနေမေးလာတယ်။ တင်ပေးဘို့ဆုံးဖြတ်ပါတယ်။ နားလည်ခွင့်ပြုကြပါလို့ တောင်းပန်ပါတယ်။\nပန်းသေ-ပန်းညှိုးကို Erectile Dysfunction နဲ့ Impotence လို့ခေါ်တယ်။ “လိင်ဆက်ဆံမှုပြုနိုင်ဘို့ရာ ကျား-လိင်အင်္ဂါ လုံလောက်အောင် မသန်မာနိုင်တာနဲ့ လိင်ဆက်ဆံရာမှာ အပြည့်အဝမဖြစ်နိုင်တာ” လို့ အဓိပ္ပါယ်ဖွင့်ပါတယ်။ လိင်အင်္ဂါ သန်မာမှုဆိုတာ (ဟိုက်ဒရောလစ်) တံခါးမျိုးလိုဘဲ လိင်တံထဲကို သွေးတွေစီးဝင်လာရာကနေ ဖြစ်လာစေရပါတယ်။\nလိင်အင်္ဂါသန်မာဘို့ရာ ဖြစ်စဉ် ၂ ခုရှိပါတယ်။\n(၁) Reflex erection ဆိုတာ လိင်အင်္ဂါကို ထိကိုင်တဲ့အခါ တုံ့ပြန်မှု၊ Peripheral nerves အဖျားပိုင်းက အာရုံကြောတွေနဲ့ ခါးဆစ်ထဲက အာရုံကြောတွေကနေ လုပ်ပေးတယ်။ လိင်အင်္ဂါကို ထိကိုင်တာနဲ့ အာရုံကြောစနစ်ကြောင့် Nitric oxide (နိုက်ထရစ်အောက်ဆိုက်) တွေ ထွက်လာစေတယ်။ သူ့ကြောင့် လိင်တံထဲက Corpora cavernosa ထဲမှာရှိတဲ့ Smooth muscles အနုစားကြွက်သားတွေ Relaxation ပျော့ကျယ်လာစေမယ်။\n(၂) Psychogenic erection စိတ်ပိုင်းကနေလုပ်ပေးတာ။ Sexual arousal လိင်စိတ်ဖြစ်ပေါ်လာခြင်းကနေ အစပျိုးတယ်။\nကျား-အစိကနေလဲ Testosterone (တက်စတိုစတီရုန်း) ဟော်မုန်း ကိုထုတ်ပေးတယ်။ ဒါ့အပြင် ဦးနှောက်ထဲမှာရှိတဲ့ (ပစ်ကျူထရီ) အိတ်ကလေးကလဲ သူ့အလုပ်သူ ကောင်းကောင်းလုပ်နိုင်ဘို့ လိုသေးတယ်။\n1. Hormonal deficiency ဟော်မုန်း နည်းနေရင်၊\n2. Disorders of the neural system အာရုံကြော မကောင်းရင်၊\n3. Lack of adequate penile blood supply သွေးပို့လွှတ်မှု မကောင်းရင် နဲ့\n4. Psychological problems စိတ်အခြေအနေမှာ အားနည်းချက်ရှိရင် ပန်းညှိုး-ပန်းသေ ဖြစ်စေနိုင်တယ်။\nED ရောဂါဟာ တကမ္ဘာလုံးမှာ ဖြစ်ကြတာများတယ်။ အသက် ၆ဝ ကျော်ရင် ၃၅% မှာ ပန်းသေ-ပန်းညှိုး ရှိနေကြတယ်။ ဖြစ်စေနိုင်တဲ့ အကြောင်းခံတွေ အမျိုးမျိုးရှိတယ်။ အသက် ၆ဝ ကျော်သူတွေမှာ ၄ဝ ကျော်တွေထက် ၄ ဆ ပိုဖြစ်တယ်။ နှလုံးသွေးကြောရောဂါ၊ ဆီးချိုရောဂါ၊ ကျောက်ကပ် အလုပ်မလုပ်နိုင်တာ၊ သွေးတိုး၊ ဆေးလိပ်စွဲတာ၊ အရက်စွဲတာ၊ အားကုန်နေတာ၊ လူအဝလွန်တာ၊ (တက်စတိုစတီရုန်း) ဟော်မုန်းနည်းနေတာ၊ (အာဆင်းနိတ်) အဆိပ်သင့်တာ။\nယောက်ျားတွေဟာ Medications ဆေးများများသောက်လေလေ ပန်းသေ-ပန်းညှိုး ဖြစ်နိုင်ခြေ များလေလေဖြစ်တယ်လို့ Kaiser Permanente သုတေသီတွေကနေ British Journal of Urology International မှာရေးသားလိုက်ပါတယ်။ ဖြစ်စေနိုင်တာသာမကဘူး ဖြစ်နေရင်လဲ ပိုဆိုးစေနိုင်ပါသေးတယ်။ California Men's Health Study ကနေ Diana C. Londoño က ဦးဆောင်ပြီး၊ ၄၆ နှစ်ကနေ ၆၈ နှစ်ကြားအရွယ်ရှိတဲ့ အတန်းအစားပေါင်းစုံက ယောက်ျားပေါင်း ၃၇၇၁၂ ယောက်ကို ၂ဝဝ၂ ကနေ ၂ဝဝ၃ ကြားမှာ သူတို့သောက်ခဲ့တဲ့ ဆေးမှတ်တမ်းတွေကို စုဆောင်းပါတယ်။ အဓိကဆေး ၃ မျိုးဖြစ်ပါတယ်။\nဆေးဝါးကြောင့်ဖြစ်တာတွေထဲမှာ SSRIs စိတ်မကျဆေးတွေ၊ Nicotine (နီကိုတင်း) နဲ့ မူးယစ်ဆေးတွေက အများဆုံး ဖြစ်တယ်။ ခါးရိုးဆစ် ထိခိုက်တာ၊ ဦးနှောက်ထိခိုက်တာ၊ (ပါကင်ဆန်) ရောဂါ၊ (အယ်လ်ဇိုင်းမား) ရောဂါ၊ (မာလ်တီပယ်-စကယ်လရိုးဆစ်) ရောဂါ နဲ့ (စထုပ်ခ်) ရောဂါ၊ Peyronie's disease ရောဂါတွေ ရှိနေတာ။ အူမကြီး၊ ဆီးကျိတ်၊ ဆီးအိမ်၊ အစာဟောင်းအိမ်တွေမှာ ခွဲစိတ်တာ၊ ဓါတ်ကင်တာ၊ စိတ်အခြေခံတွေကတော့ လက်တွေ့စိုးရိမ်စိတ်၊ စိတ်ဖိအား များခြင်း၊ တကယ့်စိတ်ကျရောဂါ၊ (စကစ်ဇိုဖရီးနီးယား)၊ ဆေးစွဲခြင်း၊ (ပင်းနစ်) ထိန်းမနိုင်-သိမ်းမရ စိတ်ရောဂါ၊ စိတ်ကျခြင်း၊ (ပါဇင်နယ်လ်တီ) တကိုယ်ရေစိတ်ရောဂါ၊ အဆိုးမြင်စိတ်တွေ၊ ၂ဝဝ၂ သုတေသနတခုအရ စက်ဘီးစီးတာနဲ့လဲ ဆက်စပ်မှုရှိတယ်။ ၂ဝ၁၁ သုတေသနတခုအရ NSAIDs အကိုက်အခဲပျောက်ဆေးတွေကို တနေ့ ၃ ကြိမ်၊ ၃ လမက သောက်သူတွေဟာ ၂၂% ပိုဖြစ်တာ တွေ့ရတယ်။\n• Hypogonadism, Prolactinoma, Coronary artery disease and Peripheral vascular disease နဲ့ Diabetes ရောဂါတွေရှိ-မရှိ စစ်ရမယ်။\n• Duplex ultrasound ရိုက်ရင် သွေးစီးလျှောက်မှုကို သိနိုင်တယ်။\n• Penile nerves function စမ်းသပ်နည်း၊\n• Nocturnal penile tumescence (NPT) နည်း၊\n• ယောက်ျားတယောက်ဟာ အိပ်နေတုံး (REM) အဆင့်အတွင်းမှာ လိင်သန်မာမှု ၅-၆ ကြိမ်ဖြစ်တာ ပုံမှန်ပါ။ အဲလိုမဖြစ်ရင် Nerve function နဲ့ Blood supply တွေ ချို့ယွင်းနေမယ်။ Snap gauge နဲ့ Strain gauge ကရိယာတွေနဲ့ တိုင်းတာ စစ်ဆေးနိုင်တယ်။\n- Penile biothesiometry စမ်းသပ်နည်း၊\n- Dynamic infusion cavernosometry (DICC) နည်း၊\n- Corpus cavernosometry နည်း၊\n- Magnetic resonance angiography (MRA) နည်း။\n• (အာဆင်းနိတ်) အဆိပ်သင့်သူတွေမှာ Potassium (ပိုတက်ဆီယန်) ဓါတ်ဆား နည်းနေတာကို ပြင်ပေးရတယ်။\n• Alprostadil penis suppository ဆေးကို ဆီးသွားပြွန်ထဲ ထည့်ပေးရတယ်။\n• Papaverine, Phentolamine, Prostaglandin E1 ဆေးကို လိင်အင်္ဂါမှာ ကိုယ့်ဖါသာ ထိုးရတယ်။ Alprostadil (Alprostadil, Caverject Impulse, Edex) ဆေးတွေ၊\n• Penile prosthesis လိင်အင်္ဂါအတု တပ်မယ်၊\n• Penis pumps (Vacuum constriction device) (ပန့်ပ်) ကရိယာသုံးမယ်၊ (ရေးထားပါတယ်။)\n• Vascular reconstructive surgery ခွဲစိတ်ကုသနည်။\n• Testosterone replacement (တက်စတိုစတီရုန်း) ဟော်မုန်းပေးခြင်း၊ (ရေးထားပါတယ်။)\n• Alprostadil (Vitaros) cream လိမ်းဆေးလဲ ကနေဒါမှာ ခွင့်ပြုချက်ရထားတယ်။\n(တက်စတိုစတီရုန်း) ဟော်မုန်းနည်းနေသူဟာ လိင်စိတ်လာတာ နည်းနေမယ်၊ နေမကောင်းထိုင်မသာဖြစ်နေမယ်၊ စိတ်ဓါတ် ကျနေမယ်၊ အာရုံစိုက်ရတာ မှတ်သားရတာ အားနည်းနေမယ်၊ ကိုယ်ခန္ဓာလဲ ပိန်လှီနေမယ်၊ (ကိုလက်စထော) အလုပ်မမှန်ဖြစ်နေမယ်၊ သွေးအားနည်းနေမယ်၊ အရိုးအားနည်းနေမယ်၊ ကိုယ်မွှေးပေါက်တာ ပါးနေမယ်၊ (တက်စတိုစတီရုန်း) နည်း-မနည်း သွေးစစ်ရင်သိမယ်။ မနက်ခင်းမှာ စမ်းတာပိုကောင်းတယ်။ နည်းနေသူတွေကို\n- Testosterone IM ၂-၃ ပါတ်တခါ ထိုးနိုင်တယ်။\n- Testosterone patches ကပ်ခွါကပ်ထားနိုင်တယ်။ တနေ့တခါ ကပ်ရတယ်။ နေရာပြောင်းပြီးကပ်နိုင်တယ်။ သောက်ဆေး မရှိသေးပါ။ ရှိရင်လဲ အသဲကို ပိုထိခိုက်စေနိုင်တယ်။\n- Testosterone ဆေးပေးရင် Prostate ဆီးကျိတ်ကိုကြီးစေတယ်။ Prostate cancer ဆီးကျိတ်-ကင်ဆာ ရှိရင် မသင့်ဘူး။\nTestosterone ဆေးရဲ့ ဘေးထွက်-ဆိုးကျိုးတွေ = အဆီပြန်မယ်၊ ဝက်ခြံပေါက်မယ်၊ ကိုယ်ရောင်မယ်၊ ရင်သားထွားမယ်၊ အိပ်ရေးပျက်မယ်၊ ကျား-အစေ့ သေးသွားနိုင်တယ်၊ ကိုလက်စထော အနည်း-အများပြောင်းမယ်၊ သွေးနီဥများမယ်၊ သုက်ပိုးနည်းစေပြီး ကလေးမရဖြစ်စေနိုင်တယ်၊\nရောဂါအခံတွေလဲမရှိ၊ ပြောခဲ့တာတွေကိုလဲ ပြင်လို့မှ မရသေးရင် Psychological counseling (Stress, Anxiety or Depression) စိတ်ပိုင်းဆိုင်ရာ ကုသမှုခံယူပါ။ သက်သာ-ကောင်းမွန်-ပျောက်ကင်းစေမှာ အမှန်ပါ။\nဆရာဝန်မလိုဘဲ ပျောက်ကင်းနိုင်တာတွေလဲ ရှိပါတယ်။\n- လိင်ဆက်ဆံတာကို လိုတာထက်ပိုပြီး စိတ်လှုပ်ရှားနေတာ ပြင်ပါ။\n- အလုပ်-မိသားစုအတွင်း စိတ်အခန့်မသင့် ဖြစ်နေတာ ပြင်ပါ။\n- ကိုယ့်ဇနီး-မိန်ကလေးနဲ့ ဆက်ဆံရေး ကျဲနေတာ ပြင်ပါ။\n- ကိုယ့်ကိုယ်ကို လိင်ကိစ္စမှာ ယုံကြည်မှု မနည်းသင့်ဘဲ နည်းနေတာ ပြင်ပါ။\n- ကိုယ့်မိန်းကလေးဖေါ်ကနေ အနုတ်သဘော ပြောတာကို ပြောင်းစေပါ။ မေ့ထားလိုက်ပါ။\n- လူနေမှုဘဝ ပုံစံပောင်းသင့်ရင် ပြောင်းပါ။ ဥပမာ Smoking ဆေးလိပ်၊ အရက်ဖြတ်ပါ၊ ကိုယ်အလေးချိန်လျှော့ချပါ၊ (အေရိုးဘစ်) လေ့ကျင့်ခန်းလုပ်တာ ပိုကောင်းစေမယ်။\nတခြားနည်းတွေရှိပေမဲ့ FDA ကနေ အသိအမှတ်ပြုပေးမထားပါ။\n- Acupuncture အပ်စိုက်နည်း၊\n- Korean red ginseng (Panax ginseng) ကိုရီးယား (ဂျန်ဆင်း)၊\n- Yohimbine (ယိုဟင်ဘီးန်)၊\n- DHEA (dehydroepiandrosterone) (ဒီအိတ်ခ်ျအီးအေ)၊\n- Ginkgo (ဂျင်ဂို)၊\n- L-arginine (အယ်လ်-အာဂျနင်း)၊\n- Herbal Viagra ဟာဘယ် ဗိုင်ယာဂရာ၊\n- Viagra သန်မာစေတဲ့ဆေး http://doctortintswe.blogspot.com/2014/10/viagra.html\n- Penile Injection Therapy ကျားလိင်အင်္ဂါ ဆေးထိုးခြင်း http://doctortintswe.blogspot.com/2014/11/penile-injection-therapy.html\n- Low Testosterone (တက်စတိုစတီရုံး) နှင့် လိင်စိတ် http://doctortintswe.blogspot.com/2014/10/low-testosterone.html\n- Erectile Dysfunction Physiology ပန်းသေ-ပန်းညှိုး ဇီဝကမ္မဗေဒနှင့် ရောဂါဗေဒ http://doctortintswe.blogspot.com/2014/11/erectile-dysfunction-physiology.html\n- Libido ဟိုစိတ်-ဒီစိတ် http://doctortintswe.blogspot.com/2014/11/libido.html\n- Erectile Dysfunction ပန်းသေ-ပန်းညှိုး http://doctortintswe.blogspot.com/2014/11/erectile-dysfunction.html\n- Erectile Dysfunction Causes ပန်းသေ-ပန်းညှိုး အချက် (၉) ချက် http://doctortintswe.blogspot.com/2014/11/erectile-dysfunction-causes.html\n- Viagra in Heart Disease နှလုံးရောဂါ နဲ့ (ဗိုင်ယာဂရာ) http://doctortintswe.blogspot.com/2014/11/viagra-in-heart-disease.html\n- Cialis (Tadalafil) ပန်းသေပန်းညှိုးအတွက်ဆေး http://doctortintswe.blogspot.com/2014/11/cialis-tadalafil.html\nပန်းသေ-ပန်းညှိုးကို Impotence လို့အများသိပြီး ဆေးစာမှာ Erectile Dysfunction လို့ခေါ်ခေါ်တယ်။ “လိင်ဆက်ဆံမှု ပြုနိုင်ဘို့ရာ ကျား-လိင်အင်္ဂါ လုံလောက်အောင် မသန်မာနိုင်တာနဲ့ လိင်ဆက်ဆံရာမှာ အပြည့်အဝ မဖြစ်နိုင်တာ” လို့ အဓိပ္ပါယ်ဖွင့်ပါတယ်။ လိင်အင်္ဂါ သန်မာမှုဆိုတာ (ဟိုက်ဒရောလစ်) နည်းလိုဘဲ လိင်တံထဲကို သွေးတွေ စီးဝင်လာရာကနေ ဖြစ်လာစေတယ်။\n(၁) လိင်အင်္ဂါကို ထိကိုင်တဲ့အခါ တုံ့ပြန်မှုနဲ့ အဖျားပိုင်းက အာရုံကြောတွေနဲ့ ခါးဆစ်ထဲက အာရုံကြောတွေကနေ လုပ်ပေးတယ်။ လိင်အင်္ဂါကို ထိကိုင်တာနဲ့ အာရုံကြောစနစ်ကြောင့် (နိုက်ထရစ်အောက်ဆိုက်) တွေ ထွက်လာစေတယ်။ သူ့ကြောင့် လိင်တံထဲက Corpora cavernosa ထဲမှာရှိတဲ့ အနုစားကြွက်သားတွေ ပျော့ကျယ်လာစေမယ်။\n(၂) စိတ်ပိုင်းကနေ လုပ်ပေးတာ။ လိင်စိတ် ဖြစ်ပေါ်လာခြင်းကနေ အစပျိုးတယ်။\nED ရောဂါဟာ တကမ္ဘာလုံးမှာ ဖြစ်ကြတာ များတယ်။ အသက် ၆ဝ ကျော်ရင် ၃၅% မှာ ပန်းသေ-ပန်းညှိုး ရှိနေကြတယ်။ ယောက်ျားတွေဟာ ဆေးများများသောက်လေလေ ပန်းသေ-ပန်းညှိုးဖြစ်နိုင်ခြေ များလေလေဖြစ်တယ်။ ဖြစ်နေရင်လဲ ပိုဆိုးစေနိုင်ပါသေးတယ်။ အသက် ၄၆ နှစ်ကနေ ၆၈ နှစ်ကြားအရွယ်ရှိတဲ့ အတန်းအစားပေါင်းစုံက ယောက်ျားပေါင်း ၃၇၇၁၂ ယောက်ကို ဆန်းစစ်ခဲ့တာပါ။\nပန်းသေ-ပန်းညှိုး အချက် (၉) ချက်\nဟော်မုန်းနည်းနေသူဟာ လိင်စိတ်လာတာ နည်းနေမယ်၊ နေမကောင်း ထိုင်မသာဖြစ်နေမယ်၊ စိတ်ဓါတ် ကျနေမယ်၊ အာရုံစိုက်ရတာ မှတ်သားရတာ အားနည်းနေမယ်၊ ကိုယ်ခန္ဓာလဲ ပိန်လှီနေမယ်၊ (ကိုလက်စထော) အလုပ်မမှန်ဖြစ်နေမယ်၊ သွေးအားနည်းနေမယ်၊ အရိုးအားနည်းနေမယ်၊ ကိုယ်မွှေးပေါက်တာ ပါးနေမယ်။ (တက်စတိုစတီရုန်း) နည်း-မနည်း သွေးစစ်ရင်သိမယ်။ မနက်ခင်းမှာ စမ်းတာပိုကောင်းတယ်။ နည်းနေသူတွေကို ၂-၃ ပါတ်တခါ ထိုးနိုင်တယ်။ Testosterone patches ကပ်ခွါကပ်ထားနိုင်တယ်။ တနေ့တခါ ကပ်ရတယ်။ နေရာပြောင်းပြီးကပ်နိုင်တယ်။ သောက်ဆေး မရှိသေးပါ။ ရှိရင်လဲ အသဲကို ပိုထိခိုက်စေနိုင်တယ်။ ဆေးပေးရင် ဆီးကျိတ်ကိုကြီးစေတယ်။ ဆီးကျိတ်-ကင်ဆာ ရှိရင် မသင့်ဘူး။\nဆေးရဲ့ ဘေးထွက်-ဆိုးကျိုးတွေ = အဆီပြန်မယ်၊ ဝက်ခြံပေါက်မယ်၊ ကိုယ်ရောင်မယ်၊ ရင်သားထွားမယ်၊ အိပ်ရေးပျက်မယ်၊ ကျား-အစေ့ သေးသွားနိုင်တယ်၊ ကိုလက်စထော အနည်း-အများပြောင်းမယ်၊ သွေးနီဥများမယ်၊ သုက်ပိုးနည်းစေပြီး ကလေးမရဖြစ်စေနိုင်တယ်။\nErectile Dysfunction (2) ပန်းသေ-ပန်းညှိုး ဖြစ်စေနိုင်သည့်ဆေးများ\n(၁) Antidepressants and other psychiatric medications စိတ်ကျဆေးများ\nAmitriptyline (Elavil), Amoxapine (Asendin), Buspirone (Buspar), Chlordiazepoxide (Librium), Chlorpromazine (Thorazine), Clomipramine (Anafranil), Clorazepate (Tranxene), Desipramine (Norpramin), Diazepam (Valium), Doxepin (Sinequan), Fluoxetine (Prozac), Fluphenazine (Prolixin), Imipramine (Tofranil), Isocarboxazid (Marplan), Lorazepam (Ativan), Meprobamate (Equanil), Mesoridazine (Serentil), Nortriptyline (Pamelor), Oxazepam (Serax), Phenelzine (Nardil), Phenytoin (Dilantin), Sertraline (Zoloft), Thioridazine (Mellaril), Thiothixene (Navane), Tranylcypromine (Parnate), Trifluoperazine (Stelazine)\n(၂) Antihistamine medications (အင်တီ-ဟစ်တမင်း) ဆေးများ၊ (အချို့ဆေးများကို လေနာရောဂါအတွက်လည်း သုံးသည်), Cimetidine (Tagamet), Dimenhydrinate (Dramamine), Diphenhydramine (Benadryl), Hydroxyzine (Vistaril), Meclizine (Antivert), Nizatidine (Axid), Promethazine (Phenergan), Ranitidine (Zantac)\n(၃) High blood pressure medicines and diuretics သွေးတိုးကျဆေးများ (သွေးကျဆေးများထဲတွင် Thiazides ဆေးအုပ်စုသည် ပဌမ၊ beta-blockers ဘီတာ-ဘလော့ကာများသည် ဒုတိယ ကျား-လိင်အင်္ဂါ မသန်မာခြင်းကို ဖြစ်စေနိုင်သည်။ Alpha-blockers အာလ်ဖါ-ဘလော့ကာများသည် အဖြစ်အနည်းဆုံးဖြစ်သည်။)\nAtenolol (Tenormin), Bethanidine, Bumetanide (Bumex), Captopril (Capoten), Chlorothiazide (Diuril), Chlorthalidone (Hygroton), Clonidine (Catapres).Enalapril (Vasotec), Furosemide (Lasix), Guanabenz (Wytensin), Guanethidine , (Ismelin), Guanfacine (Tenex), Haloperidol (Haldol), Hydralazine (Apresoline), Hydrochlorothiazide (Esidrix), Labetalol (Normodyne), Methyldopa (Aldomet), Metoprolol (Lopressor), Nifedipine (Adalat, Procardia), Phenoxybenzamine (Dibenzyline), Phentolamine (Regitine), Prazosin (Minipress), Propranolol (Inderal), Reserpine (Serpasil), Spironolactone (Aldactone), Triamterene (Maxzide), Verapamil (Calan)\n(၄) Parkinson's disease medications (ပါကင်ဆိုနဇင်) ရောဂါဆေးများ၊\nBenztropine (Cogentin), Biperiden (Akineton), Bromocriptine (Parlodel), Levodopa (Sinemet), Procyclidine (Kemadrin), Trihexyphenidyl (Artane)\n(၅) Chemotherapy and hormonal medications ကင်ဆာဆေးများ နှင့် ဟော်မုန်းဆေးများ၊\n- Antiandrogens (Casodex, Flutamide, Nilutamide) ဟော်မုန်းဆေ, Busulfan (Myleran) ကင်ဆာဆေး၊, Cyclophosphamide (Cytoxan) ကင်ဆာဆေး၊ Ketoconazole မှိုရောဂါဆေး၊, LHRH agonists (Lupron, Zoladex) ဟော်မုန်းဆေး၊\n(၆) Other medications တခြားဆေးများ၊\nAminocaproic acid (Amicar) သွေးထွက်သက်သာဆေး၊ Atropine ချွဲ-အစာခြေရည် နည်းစေသည့်ဆေး၊ Clofibrate (Atromid-S) အဆီကျဆေး၊ Cyclobenzaprine (Flexeril) ကြွက်သားပျော့ဆေး၊ Cyproterone ကျား-ဟော်မုန်း နှိမ်ဆေး၊ Digoxin (Lanoxin) နှလုံးရောဂါဆေး၊ Disopyramide (Norpace) နှလုံးခုန်မှန်ဆေး၊ Estrogen (အီစထိုဂျင်) ဟော်မုန်း၊ Finasteride (Propecia, Proscar, Avodart) ဆီးကျတ်ရောင် သက်သာဆေး၊ Furazolidone (Furoxone) ပိုးသေဆေး၊ H2 blockers (Tagamet, Zantac, Pepcid) လေနာသက်သာဆေး၊ Indomethacin (Indocin) ဂေါက်ရောဂါဆေး၊ Lipid-lowering agents အဆီကျဆေး၊ Licorice လေနာသက်သာဆေး၊ Metoclopramide (Reglan) အအန်ပျောက်ဆေး၊ NSAIDs (Ibuprofen, etc.) အနာ-အကိုက်သက်သာဆေး၊ Orphenadrine (Norflex) အနာသက်သာဆေး၊ Prochlorperazine (Compazine) အအန်ပျောက်ဆေး၊ Pseudoephedrine (Sudafed) အအေးမိသက်သာဆေး၊\n(၇) Opiate analgesics ဘိန်းပါသည့် အနာ-အကိုက်သက်သာဆေးများ၊\nCodeine, Fentanyl (Innovar), Hydromorphone (Dilaudid), Meperidine (Demerol), Methadone, Morphine, Oxycodone (Oxycontin, Percodan)\n(၈) Recreational drugs စိတ်ကိုသက်ရောက်စေသောဆေးများ၊\nAlcohol အရက်၊ Amphetamines (အင်ဖတမင်း)၊ Barbiturates (ဘာဘီကျူရိတ်)၊ Cocaine (ကိုကင်း)၊ Marijuana ဆေးခြောက်၊ Heroin ဘိန်းဖြူ၊ Nicotine (နီကိုတင်း)၊\nSildenafil (Viagra), Vardenafil (Levitra or Staxyn) နဲ့ Tadalafil (Cialis) ဆိုတဲ့ ဆေးနာမည်တွေနဲ့ အမေရိကားမှာ ဝယ်လို့ရတယ်။ Avanafil (Stendra) ဆေးကို FDA ကနေ ၂ဝ၁၂ ဧပြီလမှာ ခွင့်ပြုချက်ပေးလိုက်ပြီဖြစ်တယ်။\nတခြားနာမည်တွေနဲ့ တခြားနိုင်ငံတွေမှာ ထုတ်လုပ်တယ်။ နာမည်ရှိတဲ့ ဆေးကုမ္ပဏီတွေက ထုတ်တာကိုသာ သုံးသင့်တယ်။ ဆေးတွေအားလုံး ထိရောက်တယ်၊ ဘေးထွက်-ဆိုးကျိုးလဲ နည်းတယ်။ လူသုံးများလှနေပြီ။ အလုပ်လုပ်ပုံ ခပ်ဆင်ဆင်တူတယ်။\n• Viagra နဲ့ Levitra ကပိုတူတယ်။ အစာနဲ့ တွဲမသောက်ရဘူး။ ကိုယ်လိုအပ်မဲ့အချိန်ထက် ၃ဝ-၆ဝ မိနစ် ကြိုသောက်ထားပါ။ ၅ နာရီအထိ ဆေးအစွမ်းရှိတယ်။\n• Cialis ကို အစာနဲ့ နီးနီးဝေးဝေး သောက်နိုင်တယ်။ ချက်ချင်းလို သက်ရောက်လို့ ကြိုသောက်စရာ မလိုဘူး။ တရက်ခံတယ်။ Cialis (36-hour) ဆိုရင်တော့ မိနစ် ၃ဝ ကြိုတင်သောက်ပါ။ ၃၆ နာရီခံတယ်။\n• Vardenafil (Levitra) ဆေးကို လျှာအောက်ငုံရတဲ့ Staxyn ဆေးပြားလဲ လာတယ်။\n• ဆေး ၃ မျိုးလုံးကို တနေ့မှာ တခါသာသောက်ပါ။ Viagra ဆိုရင် 50mg နဲ့လဲရတဲ့သူ များတယ်။ အဲလိုလူတွေက တနေ့ ၂ ခါအထိ သောက်နိုင်တယ်။\n• သတိထားစရာတွေ -\n- နှလုံးရောဂါရှိသူတွေ၊ သွေးတိုးရောဂါ ထိန်းဘို့ခက်ခဲတဲ့သွေးတိုးရောဂါ၊ Retinitis pigmentosa မျက်စိရောဂါရှိသူ၊ ဆိုးဝါးတဲ့ အသဲရောဂါရှိသူ၊ ဆိုးဝါးတဲ့ ကျောက်ကပ်ရောဂါ ရှိသူတွေ ဒီဆေးကို မသုံးသင့်ဘူး။\n- Nitroglycerin, Isosorbide နဲ့ Poppers ခေါ်တဲ့ တရားမဝင်ဆေးသုံးသူတွေ ဒီဆေးနဲ့ တွဲ မသောက်သင့်ဘူး။\n- Alpha blockers, Antibiotics, Anti-seizure medications, Blood thinners နဲ့ Anti-arrhythmic heart medications ဆေးတွေသောက်နေရသူဆိုရင် ဆရာဝန်ကိုအရင်ပြောပါ။\n• ဘေးထွက်-ဆိုးကျိုးတွေ = ခေါင်းကိုက်တာ အများဆုံးဖြစ်တယ်။ အစာမကျေဖြစ်တယ်။ နှာခေါင်းက နှာစေးသလိုဖြစ်မယ်။ ခေါင်းမူးတာနဲ့ သတိလက်လွတ်ဖြစ်ချင်တာ အတော်ရှားရှားပါးပါးဖြစ်မယ်။ Cialis ကြောင့်ဆိုရင် ခါးနာ၊ ကြွက်သားနာတာဖြစ်နိုင်တယ်။ Viagra နဲ့ Levitra တွေကနေ မျက်နှာနီမြန်းတာဖြစ်မယ်။ ခဏတာ မျက်စိ ကြည့်မကောင်းတာ ဖြစ်နိုင်တယ်။\nဆရာဝန်မလိုဘဲ ပျောက်ကင်းနိုင်တာတွေလဲ ရှိပါတယ်။ လိင်ဆက်ဆံတာကို လိုတာထက်ပိုပြီး စိတ်လှုပ်ရှားနေတာ ပြင်ပါ။ အလုပ်-မိသားစုအတွင်း စိတ်အခန့်မသင့် ဖြစ်နေတာ ပြင်ပါ။ ကိုယ့်ဇနီး-မိန်ကလေးနဲ့ ဆက်ဆံရေး ကျဲနေတာ ပြင်ပါ။ ကိုယ့်ကိုယ်ကို လိင်ကိစ္စမှာ ယုံကြည်မှု မနည်းသင့်ဘဲ နည်းနေတာ ပြင်ပါ။ ကိုယ့်မိန်းကလေးဖေါ်ကနေ အနုတ်သဘော ပြောတာကို ပြောင်းစေပါ။ မေ့ထားလိုက်ပါ။ လူနေမှုဘဝ ပုံစံပြောင်းသင့်ရင် ပြောင်းပါ။ ဆေးလိပ်၊ အရက်ဖြတ်ပါ၊ ကိုယ်အလေးချိန်လျှော့ချပါ၊ (အေရိုးဘစ်) လေ့ကျင့်ခန်းလုပ်တာ ပိုကောင်းစေမယ်။\nပန်းသေ-ပန်းညှိုးဖြစ်တာကို ကုစားနည်းတွေ ကြိုးစားပမ်းစား ရှာဖွေခဲ့ကြရတယ်။ နောက်ဆုံးပေါ်လဲဖြစ် နောက်ထပ် ပေါ်စရာမလိုတော့ဘူး ပြောနိုင်မဲ့ Viagra ဆေးကို ၁၉၉၈ မတ်လ ၂၇ ရက်ကစပြီး ဆိုင်တင်ခဲ့ပါပြီ။ ဆေးက တကယ် အစွမ်းထက်သလို ဘေးထွက်ဆိုးကျိုးက သိပ်ထူးလှတာ မဟုတ်လို့ အလွန်အောင်မြင်တဲ့ အသစ်တီထွင်မှု ဖြစ်တယ်။ ဒေါ်လာ သန်းထောင်ကျော် စီးပွါးရေးလဲ ဖြစ်ပါတယ်။\nဆေးတိုင်းမှာ Generic name ဆေးနာမယ်နဲ့ Trade name အရောင်းအဝယ်လုပ်ဘို့ပေးတဲ့ နာမယ်ဆိုပြီး နှစ်မျိုးရှိရာမှာ Viagra က Generic နာမယ်ပါ။ တခြားနာမယ်တွေ Caverta, Sildenafil citrate, Revatio စသဖြင့် ရှိသေးတယ်။ Viagra ကို Nicknames တင်စားခေါ်တာတွေလဲ ရှိတယ်။ Vitamin V, Mo Mojo, Woodmaker, The pill for men, Soft Tabs, Blue Pill စသဖြင့်။ Kamagra ကလဲ တရားဝင်အရောင်းနာမည် ဖြစ်လာတယ်။\nSildenafil citrate ဆေးဟာ Pfizer Company ရဲ့ Generic Viagra ဆိုပြီးပေးတဲ့ မူပိုင်ဖြစ်လို့ နောက်လူတွေ ဒီနာမယ် အတိုင်း ရောင်းလို့မရပါ။ Herbal Viagra, Natural Viagra ဆိုတာတွေက အတုလို့ ပြောနိုင်တယ်။ (အွန်လိုင်း) ကနေ ဝယ်ခြင်ရင် သတိထားပေးတာထဲမှာ “အဆိုးဆုံးက တရုပ်-ကုမ္ပဏီ ဖြစ်တယ်” လို့ ဆိုတယ်။ ဆေးကို စစ်ကြည့်တော့ Sildenafil citrate မပါဘူးတဲ့။\nဆေးသောက်လိုက်ရင် PDE5 (အင်ဇိုင်း) ကို တားဆီးပေးတယ်။ ကြွက်သားနုတွေကို ပြော့စေပြီး၊ ကျားအင်္ဂါမှာ သွေးပိုလျှောက်လာစေတယ်။ ရလဒ်အဖြစ် လိင်အင်္ဂါသန်မာလာစေတယ်။ အသုံးမပြုခင် နာရီဝက် ကြိုသောက်ရပြီး၊ အစွမ်းက ၄-၆ နာရီအထိ ရှိတယ်။ လက်တွေ့ သုံးသူတွေ ပြောတာက ဆေးသောက်ပြီး၊ ၁ နာရီနဲ့ ၂ နာရီအတွင်း အစွမ်းထက်ဆုံးဘဲတဲ့။ 25, 50, 100 mg အနေနဲ့ ရောင်းပါတယ်။ 50 mg က အများဆုံးသုံးတဲ့ စံဖြစ်ပါတယ်။ စသုံးသူတွေကို 50 mg ဘဲ သောက်ရတယ်။ အသက်ကြီးတိုင်း များရတာမဟုတ်ပါ။ ၆၅ နှစ် ကျော်သူ၊ ကျောက်ကပ်၊ အသည်းချို့ယွင်းနေသူတွေကို 25 mg သာ ပေးပါတယ်။\nတခါသောက်ရင် 100 mg ထက် မကျော်နဲ့။ ၂၄ နာရီအတွင်း တခြားသတ္တိတူရှိတဲ့ Tadalafil (Cialis), Vardenafil (Levitra) ဆေးတွေနဲ့ တွဲမသောက်ပါနဲ့။ ဒါတွေကလဲ Phosphodiesterase inhibitor ဆေးတွေဘဲ။ များသွားရင် Priapism လို့ ခေါ်တဲ့ တောင့်တင်းနေတဲ့ လိင်အင်္ဂါကပြန်မကျတာ အန္တရာယ်ရှိနိုင်ပါတယ်။\nသာမန်ဘေးထွက်ဆိုးကျိုးတွေသာ ရှိပါတယ်။ မျက်နှာနီမြန်း၊ ခေါင်းကိုက်၊ နှာစေးသလိုဖြစ်၊ အစာမကျေ၊ ပျို့ချင်တာ ဖြစ်တတ်တယ်။ အလင်းရောင်ကြည့်တာ နဲနဲထိခိုက်တတ်တယ်။ ခဏပါ။ နှလုံးရောဂါ အခံရှိသူတွေအတွက် မသင့်ပါ။ နှလုံး သွေးကြောကျဉ်း ရောဂါဆေး၊ Nitrostat, Nitrolingual, Nitro-Dur, Nitro-Bid, Isosorbide တွေနဲ့အတူ မသောက်ရပါ။ အရက်က Viagra ဆေးစွမ်းကို ယာယီနည်းစေတယ်။ ဆေးကို အစာမရှိချိန်သောက်ရင် မြန်တယ်။ အစာမှာ အဆီများရင် သတ္တိပြတာနှေးမယ်။ HIV နဲ့ အသဲရောင် စီ ရှိနေသူတွေကိုပေးတဲ့ Protease inhibitors ဆေး ပေးနေရင် ဂရုစိုက်ရတယ်။\nViagra 50mg ၁ဝ လုံးကို $19.95 ဒေါ်လာ၊ 100 mg ၁ဝ လုံးကို $29.95 ဒေါ်လာ၊ 150 mg ၁ဝ လုံးကို $39.95 ဒေါ်လာ ဈေး ရှိတယ်။ Viagra နဲ့ တူတဲ့ Revatio 20 mg Tablets နဲ့ ထိုးဆေး Injection 10 mg per 12.5 mL ဖြစ်တယ်။\nKamagra tablet ဆိုတာ Sildenafil Citrate ပါတာပါဘဲ။ ၁ နာရီ ကြိုသောက်ရမယ်။ ၄ နာရီအထိ ခံတယ်။ အသက် သိပ်မကြီးသေးရင် 50 mg သောက်ပါ။ ၆၅ နှစ်ကျော်ရင် 25 mg သာ သောက်ပါ။ တနေ့ထဲမှာ 100 mg ထက် မများစေနဲ့။ 12 လုံးကို $40 ဒေါ်လာ၊ 100 လုံးကို $130 ဒေါ်လာ (အွန်လိုင်း) မှာ ကြော်ညာတယ်။ စားဆေးအပြင် Kamagra Oral Jelly လဲလာတယ်။ အနံ့ပါ ထည့်ထားသေးတယ်။ သရက်သီး၊ ချော့ကလက်၊ ငှက်ပျေားသီး၊ စထောဘယ်ရီ၊ ဗနီလာ၊ အနံ့တွေပါတယ်။ မိနစ် ၂ဝ ဆိုရင် အစွမ်းပြတယ်။ ၅ ထုပ်ကို $35 ဒေါ်လာ၊ 10 ထုပ်ကို $40 ဒေါ်လာ။\nTadalis SX ဆေးကတော့ ၃၆ နာရီအထိ ကြာကြာ အစွမ်းပြတယ်ဆိုတယ်။ 20 mg ၁ဝ လုံးကို $59 ဒေါ်လာ ပေးရတယ်။ ဈေးချိုတဲ့ အမျိုးအစားတွေလည်း ရှိပါတယ်။ Apcalis, Caverta, Forzest, Levitra, Lovegra, Silagra, Slimona, Tadacip, Womenra, Xenical, Zenegra စတာတွေ ဖြစ်တယ်။ အိန္ဒိယမှာ Vigora ဆေးကို သုံးကြပါတယ်။ 100 mg လေးလုံးတကပ်ကို ရူးပီး ၁ဝဝ ပေးရတယ်။ အနီရောင်ဆေးလုံးပါ။ 50 mg က မီးခိုးပြာရောင်၊ စိန်ပွင့်ပုံ၊ အသဲပုံလာတယ်။\nImpotency ပန်းသေပန်းညှိုးဆိုတာ အများဆုံးက စိတ်ပိုင်းချို့ယွင်းချက်တခုခု ရှိလို့ပါ။ စိတ်ဖိအားများ၊ အားကုန်၊ စိုးရိမ်စိတ်ကဲ၊ စိတ်ကျ။ ဒီလိုဖြစ်ရသူတွေအတွက် ၉ဝ% ထိရောက်ပြီး၊ တခြားအကြောင်းနဲ့ ဖြစ်သူတွေမှာ ၇ဝ-၈ဝ% ထိရောက်ပါတယ်။ စာတွေရေးထားပါတယ်။\nVeetab ကတော့ မြန်မာပြည်မှာရတဲ့ Sildenafil ဆေးဖြစ်တယ်လို့ သိရပါတယ်။ Veetab and Kamagra အကြောင်း FDA သတိပေးချက်မှာ ဒီလို ရေးထားပါတယ်။ ကလေးတွေနဲ့ အမျိုးသမီးများ မသောက်ရ။ Erythromycin, Ketoconazole, Itraconazole ဆေးတွေနဲ့ တွဲရင် သွေးထဲဆေးပိုများစေမယ်။ နှလုံး-သွေးကြောကျဉ်း ဆေးတွေနဲ့ တွဲမသောက်ရ။ ၁ နာရီ ကြိုသောက်ရင် အကောင်းဆုံးဖြစ်တယ်။ တနေ့ ၁ ခါထက် ပိုမသောက်ရပါ။\n- December 29, 2014 1 comment:\nErectile Dysfunction Medicines ပန်းသေ-ပန်း ညှိုးအတွက်ပေးတဲ့ဆေးများ\n(က) ပန်းသေ-ပန်းညှိုး ကုသဘို့ပေးတဲ့ဆေးများ\n၁။ Sildenafil (Viagra) ဆေး၊\n၂။ Vardenafil (Levitra or Staxyn) ဆေးနဲ့\n၃။ Tadalafil (Cialis) ဆိုတဲ့ ဆေးနာမည်တွေနဲ့ အမေရိကားမှာ ဝယ်လို့ရတယ်။\n၄။ Avanafil (Stendra) ဆေးကိုလည်း FDA ကနေ ၂ဝ၁၂ ဧပြီလမှာ ခွင့်ပြုချက်ပေးလိုက်ပြီဖြစ်တယ်။ တခြားနာမည်တွေနဲ့ တခြားနိုင်ငံတွေမှာ ထုတ်လုပ်တယ်။ နာမည်ရှိတဲ့ ဆေးကုမ္ပဏီတွေက ထုတ်တာကိုသာ သုံးသင့်တယ်။ ဆေးတွေအားလုံး ထိရောက်တယ်၊ ဘေးထွက်-ဆိုးကျိုးလဲ နည်းတယ်။ လူသုံးများလှနေပြီ။ အလုပ်လုပ်ပုံ ခပ်ဆင်ဆင်တူတယ်။\n- Nitroglycerin (Nitro-Bid, Minitran), Isosorbide (Dilatrate-SR, Isordil, Monoket) နဲ့ Poppers ခေါ်တဲ့ တရားမဝင်ဆေးသုံးသူတွေ ဒီဆေးနဲ့ တွဲ မသောက်သင့်ဘူး။\n၁။ Drugs that may cause impotence ကျား-လိင်အင်္ဂါ မသန်မာခြင်းကို ဖြစ်စေနိုင်သောဆေးများ\nကျွန်တော် Tadalafil 20g သောက်ပြီးတာ ၃ ရက်မြောက်ပါပြီ။ သောက်ပြီးကတည်းက ခြေထောက်တွေ မခံမရပ်နိုင်အောင် တစ်ခါတစ်ခါကိုက်ပါတယ်။ ညလည်းမအိပ်ရဘူး တအားကိုက်ပါတယ်ဆရာ။ ဘာလုပ်သင့်လဲဆိုတာ ပြောပေးပါ။\nယောက်ျားတွေမှာ လိင်ပိုင်းဆိုင်ရာအခက်အခဲ ၃ မျိုးရှိတယ်။ (၁) သုက်လွှတ်မြန်တာ၊ (၂) လိင်အင်္ဂါ သန်မှုနည်းနေတာနဲ့ (၂) လိင်အင်္ဂါကို ပိုကြီးရှည်ချင်တာတွေဖြစ်တယ်။ မိန်းမတွေမှာလိုလိင်စိတ်နည်းတာမျိုးယောက်ျားမှာ ဖြစ်ခဲတယ်။ ကဲလွန်းနေတာတော့ ရှိတယ်။\nImpotence ပန်းသေ-ပန်းညှိုးရောဂါကို Erectile dysfunction (ED) လို့ ဆေးစာနဲ့ ခေါ်တယ်။ ရောဂါအခြေအနေအပြော့၊ အပြင်းမတူပါ။ တချို့မှာလုံးဝလိင်အင်္ဂါ သန်မာမှုမရှိဘူး။ တချို့ကြ တခါတလေကောင်းလိုက် တခါတလေမကောင်းလိုက် ဖြစ်တယ်။ ယောက်ျားတွေလဲရှက်ကြတာဘဲ။ ဆရာဝနဆီမလာတာမနည်းလှဘူးထင်ရတယ်။ လူဘယ်လောက်မှာဒီလို ဖြစ်နေတယ် ပြောဘို့ခက်တယ်။ စာရင်းဇယားထားတတ်တဲ့ အမေရိကားမှာသန်း ၃ဝ ရှိမယ်တဲ့။ အသက်အရွယ် သိပ်မရွေး ဖြစ်နိုင်ပေမဲ့ ငယ်သူတွေမှာနည်းပြီး ကြီးသူတွေမှာအဖြစ်များတယ်။ ၄၅ ကျော်လာရင် နည်းနည်းဖြစ်ဖြစ် စကြပြီ။\n(မက်ဆာချူးဆက်) အသက်ကြီးလေ့လာရေးဌာနကနေပြောတာက အသက် ၄ဝ ကျော်ရင် လုံးဝပန်းသေသူ ၅% တိုးလာပြီး၊ ၇ဝ ကျော်ရင် ၁၅% တိုးလာတယ်။ နယ်သာလန်က သုတေသနတခုအရ အသက် ၅ဝ နဲ့ ၅၄ ကြားမှာ ၂ဝ% ရှိတယ်။ ၇ဝ နဲ့ ၇၈ ကြားမှာ ၅ဝ% ရှိတယ်။\nTadalafil ဆေးဟာ PDE5 inhibitors ဆေးအမျိုးအစားဖြစ်တယ်။ ဒီဆေးအုပ်စုထဲမှာ Sildenafil (Viagra) နဲ့ Vardenafil (Levitra) ဆေးတွေလဲပါတယ်။ Viagra (Sildenafil) ဆေးကို ၂၇-၃-၁၉၉၈ ကစပြီး FDA ကနေခွင့်ပြုခဲ့တယ်။ Viagra ကို ရေးပြီးဖြစ်ပါတယ်။ Tadalafil ဆေးကတော့ ၂၁-၁၁-၂ဝဝ၃ ဖြစ်တယ်။ Staxyn နဲ့ Stendra ဆေးတွေကိုလဲ သုံးပါတယ်။ Tadalafil ဆေးကို Adcirca, Cialis နာမည်တွေနဲ့လာတယ်။\nCialis (Tadalafil) 20 mg ကို လိင်မဆက်ဆံမီ အစာနဲ့ နီးနီးဝေးဝေးသောက်ရတယ်။ အတိအကျ ဆိုရရင် ၁၆ မိနစ် စောသင့်တယ်။ အစွမ်းက ၃၆ နာရီအထိ ရှိနိုင်တယ်။ တနေ့ထဲမှာတခါသာသောက်သင့်တယ်။ ကျားလိင်အင်္ဂါ သန်မာမှုကိုသာမက ဆက်ဆံမှုဆက်ဆံရေးအတွက်ပါ ပိုကောင်းစေတယ်လို့ ဆေးညွှန်းကဆိုပါတယ်။\nလိင်ကျန်းမာရေးအတွက် Cialis နာမည်နဲ့ရောင်းတယ်။ 2.5, 5, 10 and 20 mg ဆေးပြားတွေ လာတယ်။ အများဆုံး ပေးတာက တနေ့မှာ 10 mg ကို အတူနမဲ့အချိန်မတိုင်ခင်မှာ သောက်ရတယ်။ တနေ့မှာ5mg တိုးပြီး 20 mg အထိ ပေးနိုင်တယ်။ ပြန်လျှော့ရင်လဲ အဲလိုပဲ။ ၃၆ နာရီအထိ ဆေးအစွမ်းနေတယ်။ ၇၂ နာရီအတွင်းမှာ 10 mg သာ သောက်သင့်တယ်။ BPH ဆီးကျိတ်ကြီးနေသူကို တနေ့မှာ5mg ပေးတယ်။\nCialis ဆေးကို Weekend Pill လို့ ခေါ်ကြသေးတယ်။ ဆေး ၃ မျိုးလုံးဟာလိုရင်သောက်ပါ အမျိုးအစားတွေ ဖြစ်တယ်။ တနေ့ ၁ လုံးသောက်နိုင်တယ်ဆိုတာထူးခြားတယ်။ လိင်စိတ်ဖြစ်လာချိန်မှာ ဆေးသောက်လိုက်ရင် လိင်အင်္ဂါ သန်မာလာစေဘို့ သွေးစီးလျှောက်မှုကိုတိုးများလာစေနည်းနဲ့ အကူအညီပေးတယ်။ အဲလိုဖြစ်လာအောင် လိင်တံ သွေးလွှတ်ကြောလေးတွေနဲ့ လိင်တံ-အသားမွတွေကို ပြေလျှော့စေတယ်။\nအာရုံကြောလေးတွေအဖျားနဲ့ Endothelial cells တွေကနေ Nitric oxide ထွက်လာတာလဲ တခန်းတကဏ္ဍကနေ ပါဝင်သေးတယ်။ Phosphodiesterase type5(PDE5) ကိုတားဆီးပေးတာမို့ cGMP ကိုများစေတာ ဖြစ်တယ်။ ဆေးတွေက PDE5 ကိုတားစေပေမဲ့ လိင်စိတ်နိုးဆွမှု လိုသေးတာသတိထားရမယ်။\n၂ဝဝ၉ မှာTadalafil (Adcirca) 40 mg ကိုအမေရိကားနဲ့ ဥရောပမှာ၊ ၂ဝ၁ဝ မှာကနေဒါ နဲ့ ဂျပန်မှာ အဆုပ်သွား သွေးလွှတ်ကြောဖိအားတက်ခြင်းရောဂါအတွက် တနေ့တခါသောက် ခွင့်ပြုလာတယ်။\nဘေးထွက်-ဆိုးကျိုးတွေ = ဆေးကိုသုတေသနလုပ်တုံးက လူပေါင်း ၁၅ဝဝဝ ပါဝင်ခဲ့တယ်။ လူ ၈ သန်းမကသုံးခဲ့ပြီ။ ခေါင်းကိုက်၊ အစာမကျေ၊ ခါးနာ၊ ကြွက်သားနာ၊ မျက်နှာနီမြန်း၊ နှာခေါင်းပိတ်-နှာရည်ယို။ ဒါပေမဲ့ ၄၈ နာရီကြာရင် ပျောက်ကုန်မယ်။ နောက်ပိုင်းမှာ မျက်စိအကြည့်ခက်တာ တွေ့လာတယ်။ သွေးဖိအားကျစေနိုင်တယ်။ ၄၈ နာရီအတွင်း နှလုံးသွေးကြောကျဉ်းရောဂါအတွက်ပေးတဲ့ Glyceryltrinitrate ဆေးမသောက်သင့်ဘူး။ ရှားရှားပါးပါး Priapism ခေါ်တဲ့ လိင်တံ သန်မာနေတာ ပြန်မလျှော့တာလဲ ဖြစ်စေနိုင်တယ်။ ၄ နာရီနေလို့ မကျရင် အရေးပေါ် ဆေးကုသမှု ခံယူရမယ်။\n• နှစ်သစ်ကူးပြန်တော့မယ်။ ဆုတောင်းပေးကြသူတွေအားလုံးကို ကျေးဇူးတင်ပါတယ်။ “ဆုတောင်းပေးသူတွေ ဆုတူရပါစေ”။ ဒါက အသက်ရှည်ဘို့နဲ့ကျန်းမာဘို့ ဆုတောင်းပါ။\n• ကျွန်တော့်လက်တဖက်ကို နိုင်ငံရေးအတွက်သုံးပါတယ်။ နိုင်ငံရေးဆုတောင်းတာ သိပ်မတွေ့မိသလို ဆုပြန်ပေးစရာလဲ ရှားပါးလှတယ်။ နှစ်သစ်မှာ အားမရှိတာကို မပြောစကောင်းလို့အယူရှိကြတယ်။ ကျွန်တော်လဲ လိုက်နာပါတယ်။\n• ဒီနှစ်သစ်ကူးမှာတော့ အရင် ၄-၅ နှစ်ကဆုတောင်းထက် ပိုပြီးလေးနက်ချင်ကြသူတွေထဲမှာ ကျွန်တော်လဲပါတယ်။\n• ဆေးကုရာမှာ ဆုတောင်းတာတခုတည်းနဲ့မရသလို နိုင်ငံရေးမှာလဲ သင့်တဲ့ကုထုံးအတိုင်းသာ လိုက်နာ လုပ်ဆောင်ရပါမယ်။\n• ရောဂါလဲသိတယ်။ ဆေးလဲသိတယ်။ နာတာရှည်လူမမာကို ဆေးပေးမရဖြစ်နေတယ်။ နေ့ရွှေ့ရက်ရွှေ့ ရွှေ့နေတယ်။ ဆေး ၅ ခွက်သောက်ရင် မရဘူးလားလုပ်နေတယ်။ အိမ်နီးချင်းကနေ ၆ ခွက်သောက်ပါလားတဲ့။ နောက်တယောက်ကလဲ ၁၂ ခွက်သောက်ပါလားတဲ့။ အဲလိုလူတွေက လူနာမဟုတ်ကြတော့ တကယ့်လူမမာမှာ ချမ်းသာရာမရဖြစ်နေရတယ်။\n• ကျွန်တော့်ဆုတောင်းကတော့ လာမဲ့နှစ်မှာ လူမမာနဲ့ဆရာဝန် တွေ့ခွင့်ရချင်တာပါပဲဗျာ။\nIron supplement and Liver diseases သံဓါတ်နဲ့ အသည်းရောဂါ\nကျွန်တော့် အမျိုးသမီးက အသက် ၃၇၊ ကိုယ်ဝန် ၉ ပတ်ထဲမှာပါ။ အမျိုးသမီးက Hepatitis B carrier patient ပါ။ ဒါ့ကြောင့် ဆရာဝန်က သံဓာတ်နဲ့ မတည့်ဘူးလို့ ပြောခဲ့ဖူးပါတယ်။ သံဓာတ်ပါသော Obimin ဆေး သောက်သင့်/မသင့် သိချင်ပါတယ်။ ဆရာဝန်ကတော့ Folic Acid ပဲပေးလိုက်ပါတယ်။ ကျွန်တော်တို့က အပြင်ဆေးဆိုင်က Obmin- AZ ဆိုတာ ဝယ်လာခဲ့မိပါတယ်။ သူ့မှာပါတဲ့ ဆေးအမယ်တွေကတော့ ဗီတာမင်တွေအပြင် Ferrous Fumarate – 200 mg ပါတာ ဖတ်ရပါတယ်။\nဆရာ့စာထဲမှာ သန္ဓေသားဟာ သံဓာတ်လိုတယ်လို့ ရေးထားတာ ဖတ်ဖူးပါတယ်။ သံဓာတ်ဟာ ကလေးအတွက် မဖြစ်မနေ သောက်သင့်တယ်ဆိုရင် အမျိုးသမီးကတော့ သူ ထိခိုက်ပေမယ့်လည်း သောက်ချင်တယ် လို့ပြောပါတယ်။ ဒါကြောင့်မို့ Obimin ကို ဆက်သောက်သင့်၊ မသင့် ညွှန်ကြားပေးပါဦး။ ဒါမှမဟုတ် မိခင်ရော ကလေးပါ အဆင်ပြေမယ့် နည်းလမ်းရှိရင်လည်း ညွှန်ကြားပေးပါဦး ဆရာ။\nနာတာရှည် အသည်းရောဂါ Chronic liver disease ဟာ သေဆုံးစေတဲ့ရောဂါတွေထဲမှာ နံပါတ် ၁ဝ ချိတ်တယ်။ Hepatitis C virus infection စီပိုးကနေ ၇၅-၈ဝ% နာတာရှည်-အသည်းရောဂါ ဖြစ်စေတယ်။ အသည်းအစားထိုးရကလဲ သူ့ကြောင့်များတယ်။ ဒါ့ကြောင့် ကြိုတင်ကာကွယ်ရေးဟာ အလွန့်အလွန် အရေးပါတယ်။ အရက်ရှောင်တာကနေ စရမယ်။ စီပိုး ရှိနေသူမှာ Hepatitis A အေ ရော Hepatitis B ဘီပါ ထပ်ဝင်လာတတ်လို့ ကာကွယ်ဆေးတွေ ထိုးရပါမယ်။ Weight reduction ကိုယ်အလေးချိန် ချပါ။ Exercise ကိုယ်လက်-လေ့ကျင့်ခန်း လုပ်ပါ။ မတည့်တဲ့ဆေးတွေရှောင်ပါ။\nPotentially hepatotoxic medications အသည်းကို ဒုက္ခပေးနိုင်တဲ့ ဆေးတွေကတော့ -\nထူးခြားတာကတော့ အသည်းနာတာရှည်ဖြစ်နေသူတွေနဲ့ မတည့်တာတွေထဲမှာ Iron သံဓါတ်၊ Vitamin A ဗီတာမင် အေ၊ တခြားဗီတာမင်တွေ ပါနေတာဖြစ်တယ်။ သံဓါတ်တွေ ပိုများလာစေတာမို့ ဆင်ခြင်ရတာဖြစ်တယ်။ နဂိုကတည်းက ၃ဝ% မှာ သွေးထဲမယ် သံဓါတ်တွေ များနေပြီဖြစ်တယ်။ HBV carriers ဘီပိုး သယ်ပေးနေသူမှာ Down's syndrome ဦးနှောက်-ရောဂါပါ ရှိနေရင် Hemoglobin (ဟီမိုဂလိုဘင်) များမယ်၊ Hematocrit (ဟီမတိုခရစ်) လဲများနေတယ်၊ Serum iron levels သွေးထဲ သံဓါတ်ပါ များနေတယ်။\n• Hepatitis C virus ကြောင့် အသည်းထိခိုက်တာဖြစ်လာရင် Iron storage သံဓါတ်တွေ များနေတယ်။ အကောင်တွေမှာ စမ်းတဲ့အခါ သံဓါတ်ဆေးပေးရင် ရောဂါပိုဆိုးစေတာ တွေ့ရပေမဲ့ လူတွေမှာ အဲလိုဖြစ်တယ်လို့ အတိအကျ မပြောနိုင်ဘူး။\n• Hemodialysis သွေးလဲပေးရတဲ့လူနာတွေကို သံဓါတ်ပေးတာ မထူးခြားဘူး။ Active hepatitis အသည်းရောင်ရောဂါ ထနေချိန်ဆိုရင်တော့ မကောင်းဘူး။ သံဓါတ်ကို သွေးကြောထဲ ထိုးပေးရင် အသည်းကို မကောင်းဖြစ်လာစေဘို့ အခွင့်အလမ်း နဲနဲလေးပိုရှိတယ်။ ဘာဘဲဖြစ်ဖြစ် ဆေးကုနေသူတွေကို သွေးထဲက သံဓါတ်အခြေအနေကို စစ်နေသင့်တယ်။\n• နာတာရှည် အသည်းဝေဒနာသယ်တွေမှာ အသည်းထဲမှာရော သွေးထဲမှာပါ သံဓါတ် ကဲနေတယ်။ ဒါပေမဲ့ Hepatitis B virus (HBV) infection ဘီပိုးသယ်ပေးနေသူတွေ ဖြစ်တာတော့ ရှားပါးတယ်။\n• Hepatitis B and C အသည်းရောင် ဘီပိုး နဲ့ စီပိုး ရှိသူတွေမှာ သွေးအားနည်းရောဂါ ရလာတတ်တယ်။ ဒါမျိုးကို Autoimmune hemolytic anemia လို့ခေါ်တယ်။ Aplastic anemia/pancytopenia ဆိုတာကတော့ ဖြစ်ခဲတယ်။


၂၀၁၈ ခုနှစ် သြဂုတ်လရဲ့ သတင်းလွှာရယူဖို့ အချိန်ကျရောက်လို့လာပါပြီ။ လူငယ်ပွဲတော်များ၊ လုပ်ငန်းအဖွဲ့ အစည်းအဝေးများ၊ အရပ်ဖက် လူမှုအဖွဲ့အစည်းများ၏ စွမ်းဆောင်ရည် ဆန်းစစ်ခြင်း အလုပ်ရုံဆွေးနွေးပွဲများ၊ အထူးသဖြင့် ကျား၊ မ ရေးရာ တန်းတူညီမျှရေးကွန်ရက်၏ အဖွဲ့အစည်း ဖွံ့ဖြိုးတိုးတက်ရေး အလုပ်ရုံဆွေးနွေးပွဲ စသည်တို့ဖြင့် သြဂုတ်လဟာ အကျိုးရှိစွာ ကုန်ဆုံးခဲ့ပါတယ်။ ပိုမိုစိတ်လှုပ်ရှားဖွယ်ကောင်းသော အစီအစဉ်များကိုလည်း ဆက်လက်လုပ်ဆောင်သွားမည်ဖြစ်ပြီး စက်တင်ဘာလသည်လည်း လှုပ်ရှားမှုများစွာဖြင့် ပြည့်နှက်နေမည့် ကာလတစ်ခုဖြစ်ပါလိမ့်မည်။\nယခုလ လစဉ်သတင်းလွှာမှာတော့ ကျား၊မ ရေးရာတန်းတူညီမျှရေး ကိစ္စရပ်များမှာ တက်ကြွစွာ ပါဝင်ခဲ့တဲ့ GEN အဖွဲ့ဝင်ဖြစ်သူ မတင်မမဆွေ (ရတနာ့မေတ္တာ)၏ စကားလက်ဆောင်ကို မျှဝေထားပါတယ်။ နောက်လများမှာလည်း GEN အဖွဲ့ဝင်များ၊ ပဲ့ကိုင်ကော်မတီဝင်များနှင့် CU ဝန်ထမ်းများမှ မိမိတို့၏ GEN နှင့် ပတ်သက်သော အတွေ့အကြုံ စကားလက်ဆောင်များ ပါဝင်မျှဝေပေးပါရန် ဖိတ်ခေါ်အပ်ပါတယ်။\nမတင်မမဆွေ (ရတနာ့ မေတ္တာ)\nယခုဇူလိုင်လအတွက် ရတနာ့မေတ္တာအဖွဲ့ ကိုယ်စားပြုအဖွဲ့ဝင်တစ်ယောက်အနေဖြင့် ယခုလို နှုတ်ဆက် စကားပြောဆိုခွင့်ရတဲ့အတွက် အတိုင်းမသိ ကြည်နူးမိပါတယ်။\nGEN အဖွဲ့တွင် တစ်စိတ်တစ်ပိုင်းအနေဖြင့် ပါဝင်ဆောင်ရွက်နေသော ကာလအတွင်းမှာ GEN အဖွဲ့ဝင်များ၊ ဝန်ထမ်းများနှင့် အပြန်အလှန်အတွေ့အကြုံများ ဖလှယ်ခွင့်၊ လေ့လာသင်ယူခွင့်တွေနဲ့ ပျော်စရာကောင်းတဲ့ အတွေ့အကြုံများကိုလည်း GEN အဖွဲ့နဲ့ဆောင်ရွက်ခွင့်ရတဲ့အတွက် ကျေနပ်မိပါတယ်။ အနာဂတ်တွင်လည်း GEN နှင့်အတူ ဆက်လက်ပြီး မိမိတတ်နိုင်သော အခန်းကဏ္ဍမှ ပါဝင်ခွင့်ရရှိရန် မျှော်လင့်ကြောင်းနှင့် နောင်တွင် ရေရှည်လက်တွဲ ဆောင်ရွက်လိုကြောင်း နှုတ်ခွန်းဆက်သအပ်ပါတယ်။ ကျေးဇူးအထူးတင်ရှိပါတယ်ရှင်။\nအရပ်ဖက်လူမှုအဖွဲ့အစည်းများ၏ စွမ်းဆောင်ရည် ဆန်းစစ်ခြင်း အလုပ်ရုံဆွေးနွေးပွဲ (ဘားအံ၊ မြစ်ကြီးနား၊ မန္တလေး)\nနှစ်ရက်ကြာ အရပ်ဖက်လူမှုအဖွဲ့အစည်းများ၏ စွမ်းဆောင်ရည် ဆန်းစစ်ခြင်း အလုပ်ရုံဆွေးနွေးပွဲများအား သြဂုတ်လတွင် လေးကြိမ်ခန့် ကျင်းပပြုလုပ်ခဲ့ပါသည်။ သြဂုတ်လ ၁၄ ရက်နေ့မှ ၁၇ ရက်နေ့ထိ ဘားအံတွင် ၂ ကြိမ်၊ သြဂုတ်လ ၂၀ နှင့် ၂၁ ရက်နေ့ မြစ်ကြီးနားတွင် တစ်ကြိမ်၊ သြဂုတ်လ ၂၃ နှင့် ၂၄ ရက်နေ့ မန္တလေးတွင် တစ်ကြိမ် ပြုလုပ်ခဲ့ပါသည်။ ဆွေးနွေးပွဲများအား ကျား၊ မ ရေးရာတန်းတူညီမျှရေး ကွန်ရက်နှင့် DCA-NCA မှ ဦးဆောင်ကာ ပြုလုပ်ခဲ့ခြင်းဖြစ်ပြီး မတူညီသော အရပ်ဖက်လူမှုအဖွဲ့အစည်းများစွာမှ ကိုယ်စားလှယ်များ တက်ရောက်ခဲ့ကြပါသည်။ ဘားအံတွင် စုစုပေါင်း (၃၈) ဦး (ကျား ၁၁၊ မ ၂၇)၊ မြစ်ကြီးနားတွင် စုစုပေါင်း (၁၅)ဦး (ကျား ၅၊ မ ၁၀)၊ မန္တလေးတွင် စုစုပေါင်း (၂၉)ဦး (ကျား ၉၊ မ ၂၀) တက်ရောက်ခဲ့ကြပါသည်။ ဤဆွေးနွေးပွဲများသည် အရပ်ဖက်လူမှုအဖွဲ့အစည်းများ၏ လိုအပ်ချက်အား ဖြည့်ဆည်းရန်နှင့် စွမ်းဆောင် ရည်အား မြှင့်တင်ပေးရန် ပြုလုပ်ခြင်းဖြစ်ပါသည်။ ကျား၊ မ ရေးရာတန်းတူညီမျှရေး ကွန်ရက်နှင့် DCA-NCA တို့သည် ဆွေးနွေးပွဲများ၏ ရလဒ်ပေါ်မူတည်ကာ အနာဂတ်တွင် အရပ်ဖက်လူမှုအဖွဲ့အစည်းများ၏ စွမ်းဆောင်ရည် မြှင့်တင်သည့် အစီအစဉ်အားတစ်ခုအား ရေးဆွဲတည်ဆောက်သွားမည် ဖြစ်ပါသည်။\nကျား၊ မ ရေးရာ တန်းတူညီမျှရေးကွန်ရက်၏ အဖွဲ့အစည်း ဖွံ့ဖြိုးတိုးတက်ရေး အလုပ်ရုံဆွေးနွေးပွဲ\nကျား၊ မ ရေးရာ တန်းတူညီမျှရေးကွန်ရက်၏ အဖွဲ့အစည်း ဖွံ့ဖြိုးတိုးတက်ရေး အလုပ်ရုံဆွေးနွေးပွဲအား ရှမ်းပြည်နယ်၊ ညောင်ရွှေမြို့ Aureum Palace Hotel ရှိ အစည်းအဝေးခန်းမတွင် (၁.၈.၁၈)မှ (၄.၈.၁၈) အထိ (၄) ရက်တာ ကျင်းပပြုလုပ်ခဲ့ပါသည်။ အဆိုပါ အလုပ်ရုံဆွေးနွေးပွဲ တွင် ကျား၊ မ ရေးရာ တန်းတူညီမျှရေး ကွန် ရက်၏ ပဲ့ကိုင်ကော်မတီဝင်များ၊ Coordination Unit မှ ဝန်ထမ်းများမှ ရှေ့ဆက်သွားမည့် လုပ်ငန်းစဉ်များ၊ မူဝါဒရေးရာများနှင့် စပ်လျဉ်း၍ ပူးပေါင်းပါဝင် ဆွေးနွေးခဲ့ကြပါသည်။ ရန်ကုန်နှင့် နယ်ရုံများမှ ဝန်ထမ်းများ စုံလင်စွာ တက်ရောက်ခဲ့ပြီး တက်ကြွစွာ ပါဝင်ဆွေးနွေးခဲ့ကြပါသည်\nကရင်ပြည်နယ် ဝန်ကြီးချုပ်နှင့် တွေ့ဆုံကာ ဘားအံမြို့ ရေဘေးနှင့် အရေးပေါ် ကယ်ဆယ်ရေးအတွက် အလှူငွေ သိန်း (၂၀) လှူဒါန်းခြင်း\nကျား၊ မ ရေးရာ တန်းတူညီမျှရေးကွန်ရက်သည် ကရင်ပြည်နယ်ရှိ သဘာဝဘေးအန္တရာယ်တွေ့ကြုံခံစား နေရ သော မြို့နယ် (၇)ခုတွင် အမျိုးသမီးများ၊ မိန်းကလေးငယ်များနှင့် အခြားဘေးအန္တရာယ်သင့် ပြည်သူလူထုအား အဓိကထားသော ဆန်းစစ်ချက်တစ်ခုအား ကောက်ယူရန် ဒေသဆိုင်ရာ လူမှုဝန်ထမ်းနှင့် ပြန်လည်နေရာချထား ရေးနှင့် ပူးပေါင်းကာ ဆောင်ရွက်လျက်ရှိပါသည်။ ရလဒ်များအား ထိခိုက်ခံစားရသော အသိုင်းအဝိုင်းများအား ပြန်လည်တည်ဆောက်ရေးနှင့် ပြန်လည်ကယ်ဆယ်ရေး အစီအစဉ်များတွင် ပြန်လည်အသုံးပြုသွားမည် ဖြစ်ပါသည်။\nကျား၊ မ ရေးရာ တန်းတူညီမျှရေးကွန်ရက်၏ ရန်ကုန်နှင့် နယ်ရုံးများမှ ဝန်ထမ်းအသစ်များအတွက် အဖွဲ့အစည်းအကြောင်း မိတ်ဆက်သင်တန်းအား သြဂုတ်လ ၉ရက်နေ့နှင့် ၁၀ ရက်နေ့များတွင် ကျား၊ မ ရေးရာ တန်းတူညီမျှရေးကွန်ရက်၏ ရုံးခန်း၌ ပြုလုပ်ခဲ့ပါသည်။\nEngaging Men Working Group Meeting\nEngaging Men လုပ်ငန်းအဖွဲ့အစည်းအဝေးအား သြဂုတ်လ ၁၀ရက်နေ့တွင် ကျား၊ မ ရေးရာ တန်းတူညီမျှရေးကွန်ရက်၏ ရုံးခန်း၌ ပြုလုပ်ခဲ့ပါသည်။ အစည်းအဝေးသို့ လူဦးရေ စုစုပေါင်း (၉)ဦး (ကျား ၄၊ မ ၅) တက်ရောက်ခဲ့ပါသည်။ ကျား၊ မ ရေးရာ တန်းတူညီမျှရေးကွန်ရက်၏ ဆယ်နှစ်ပြည့်အခမ်းအနားတွင် Engaging Men အနေဖြင့် မည်သို့ပါဝင်ရန်၊ ၁၆ ရက်တာ လှုပ်ရှားမှု အစီအစဉ်တွင် မည်သို့ပါဝင်ရန်နှင့် Engaging Men ၏ အမှတ်တံဆိပ်နှင့် လက်ကမ်းစာစောင်များအား ပြန်လည်ရေးဆွဲရန် သို့မဟုတ် အဆင်မြှင့်တင်ရန်တို့ကို ဆွေးနွေးခဲ့ကြပါသည်။\nPoVAW Advocacy သင်တန်း\nကျား၊ မ ရေးရာ တန်းတူညီမျှရေး ကွန်ရက်မှ PoVAW Advocacy သင်တန်းအား၂၀၁၈ ခုနှစ် သြဂုတ်လ (၁၅)ရက်နှင့် (၁၆)ရက်များတွင် ကျား၊ မ ရေးရာ တန်းတူညီမျှရေးကွန်ရက်၏ ရုံးခန်း၌ ကျင်းပပြုလုပ်ခဲ့ပါသည်။ အဆိုပါ ဆွေးနွေးပွဲသို့ ကျား၊ မ ရေးရာ တန်းတူညီမျှရေး ကွန်ရက် အဖွဲ့ဝင်များနှင့် မိတ်ဖက်အဖွဲ့အစည်းမှ ကိုယ်စားလှယ်များ စုစုပေါင်း (၂၅)ဦး (ကျား ၄၊ မ ၂၁) တက်ရောက်ဆွေးနွေးခဲ့ကြပါသည်။ ဆွေးနွေးတွင် အမျိုးသမီးများအပေါ် အကြမ်းဖက်မှုများ၊ လက်ရှိဥပဒေများနှင့် ပတ်သက်ပြီး ဆွေးနွေးမှုများနှင့် အမျိုးသမီး များအပေါ် အကြမ်းဖက်မှု ပပျောက်ရေး အတွက် ရှေ့ဆက်လုပ်ငန်းစဉ်များကို ဆွေးနွေးခဲ့ကြပါသည်။\nGender and Labour Law Working Group Meeting\nသြဂုတ်လ ၂၀၊ ၂၀၁၈ - ကျား၊ မ ရေးရာနှင့် အလုပ်သမားဥပဒေ လုပ်ငန်းအဖွဲ့အစည်းအဝေးအား သြဂုတ်လ ၂၀ ရက်နေ့တွင် ကျား၊ မ ရေးရာ တန်းတူညီမျှရေးကွန်ရက် ရုံးခန်းတွင် ပြုလုပ်ခဲ့ပါသည်။ တက်ရောက်သူဦးရေ (၈)ဦး (မ ၈) တက်ရောက်ခဲ့ပြီး ယခင် ဇူလိုင်လ UMFCCI တွင် ပြုလုပ်ခဲ့သော ကျား၊ မ ရေးရာနှင့် လုပ်ငန်းခွင် ကမ်ပိန်းအား ပြန်လည်ဆန်းစစ်ကာ ရှေ့ဆက်လုပ်ဆောင်သွားမည့် လုပ်ငန်းစဉ်များအား ဆွေးနွေးခဲ့ကြပါသည်။\n၁၆ ရက်တာ လှုပ်ရှားမှု လုပ်ငန်းအဖွဲ့အစည်းအဝေး\n၁၆ ရက်တာ လှုပ်ရှားမှုအတွက် ပထမဆုံးအကြိမ် လုပ်ငန်းအဖွဲ့ အစည်းအဝေးအား သြဂုတ်လ ၂၃ရက်နေ့တွင် ကျား၊ မ ရေးရာ တန်းတူညီမျှရေးကွန်ရက်၏ ရုံးခန်း၌ ကျင်းပပြုလုပ်ခဲ့ပါသည်။ GEN-CU မှ ဝန်ထမ်းများနှင့် အဖွဲ့ဝင်များ အပါအဝင် လူဦးရေ (၂၃)ဦးခန့် (ကျား ၄၊ မ ၁၉)တက်ရောက်ခဲ့ပြီး ၁၆ရက်တာ လှုပ်ရှားမှုအတွက် ရုပ်ရှင်ပွဲတော်တစ်ခု စီစဉ်ပြုလုပ်ရန်နှင့် လက်ကမ်းစာစောင်များ ဖြန့်ဝေရန် အပါအဝင် ရှေ့ဆက်ဆက်လက်ဆောင်ရွက်မည့် လုပ်ငန်းများအကြောင်း ဆွေးနွေးခဲ့ကြပါသည်။\nGEN’s Internal Team Building\nကျား၊ မ ရေးရာ တန်းတူညီမျှရေးကွန်ရက်၏ Friday fun and learn အစီအစဉ်အား သြဂုတ်လ ၂၄ ရက်နေ့ နေ့လည်ခင်းတွင် Program team ၏ ဦးဆောင်မှုဖြင့် ပထမဆုံးအကြိမ် ပြုလုပ်ခဲ့ပါသည်။ GEN-CU ဝန်ထမ်းများသည် စီစဉ်သူများ၏ ဦးဆောင်ညွှန်ကြားမှုအရ အဖွဲ့များဖွဲ့ကာ ဂိမ်းများ အတူအကွ ပျော်ရွှင်စွာ ကစားခဲ့ကြပါသည်။\nရေကြီးမှုဒဏ်ခံစားရသောပြည်သူများအတွက် လူမှုစီးပွားဘဝအား စစ်တမ်းကောက်ယူခြင်းနှင့် ရပ်ရွာအခြေပြု ဘေးအန္တရာယ်စီမံခန့်ခွဲမှုသင်တန်း\nလူမှုဝန်ထမ်းဦးစီးဌာနမှ ဦးဆောင်ကျင်းပသော ရေကြီးမှုဒဏ်ခံစားရသောပြည်သူများအတွက် လူမှုစီးပွားဘဝအား စစ်တမ်းကောက်ယူခြင်းနှင့် ရပ်ရွာအခြေပြု ဘေးအန္တရာယ်စီမံခန့်ခွဲမှုသင်တန်းအား ကရင်ပြည်နယ်၊ ဘားအံမြို့ရှိ ဓနုဓမ္မာရုံတွင် သြဂုတ်လ ၂၇ မှ ၂၈ ရက်နေ့ထိ နှစ်ရက်တာ ကျင်းပပြုလုပ်ခဲ့ပြီး ကျား၊ မ ရေးရာ တန်းတူညီမျှရေးကွန်ရက်၊ Myanmar Heart Development Organization နှင့် Karen State CSOs(Youths) တို့မှ ပူးပေါင်းပါဝင်ဆောင်ရွက်ခဲ့ကြပါသည်။ စုစုပေါင်း လူဦးရေ ၇၄ ဦး (ကျား ၅၂၊ မ ၂၂) တက်ရောက်ခဲ့ကြပါသည်။\nGEN ၏ ကုိုယ်စားလှယ်များ တက်ရောက်ခဲ့သော အစည်းအဝေးပွဲများနှင့် အလုပ်ရုံဆွေးနွေးပွဲများ\nအမျိုးသမီးများအပေါ် အကြမ်းဖက်မှု ကာကွယ်ရေး အလုပ်ရုံ ဆွေးနွေးပွဲ\nGEN-CU ၏ Program Manager သည် ၂၀၁၈ ခုနှစ်၊ သြဂုတ်လ ၇ရက်နေ့တွင် ရန်ကုန်တိုင်းဒေသကြီး အမျိုးသမီးကော်မတီမှ စီစဉ်ပြုလုပ်ကာ မြန်မာအမျိုးသမီးစွမ်းဆောင်ရှင်များအသင်းရုံးခန်းတွင် ပြုလုပ်ခဲ့သော အမျိုးသမီးများအပေါ် အကြမ်းဖက်မှု ကာကွယ်ရေး အလုပ်ရုံ ဆွေးနွေးပွဲအား တက်ရောက်ခဲ့ပါသည်။\nဌာနေတိုင်းရင်းသားများ တွေ့ဆုံဆွေးနွေးပွဲနှင့် အပြည်ပြည်ဆိုင်ရာ ဌာနေတိုင်းရင်းသားများနေ့ အခမ်းအနား\nGEN-CU ၏ Program Manager သည် သြဂုတ်လ ၉ရက်နေ့တွင် IPEN Network မှ ကျင်းပသော Indigenous Women and Peace, Security and Empowerment အခမ်းအနား၏ စကားဝိုင်းဆွေးနွေးပွဲတွင် ပါဝင်ဆွေးနွေးခဲ့ပါသည်။ အဆိုပါ ဆွေးနွေးပွဲတွင် မြန်မာနိုင်ငံရှိ လက်ရှိ ဥပဒေနှင့် မူဝါဒများသည် အမျိုးသမီးများအားမည်သို့အကာအကွယ်ပေးနိုင်ကြောင်း ဆွေးနွေးခဲ့ပါသည်။\nGEN ၏ ဦးဆောင်ညွှန်ကြားရေးမှုးနှင့် နည်းပညာအကြံပေးတို့သည် ဆရာဦးအောင်ထွန်းခိုင်နှင့်အတူ သြဂုတ်လ ၁၁ရက်နေ့မှ ၁၃ရက်နေ့အထိ မန္တလေးတွင် မန္တလေးတိုင်းဒေသကြီး မြန်မာနိုင်ငံလုံးဆိုင်ရာ အမျိုးသမီးကော်မတီမှ ဦးဆောင်ကျင်းပသော လူငယ်ဘက်စုံဖွံ့ဖြိုးရေးပွဲတော်သို့ တက်ရောက်ခဲ့ကြပါသည်။ ညွှန်ကြားရေးမှုးသည် သြဂုတ်လ ၁၂ရက်နေ့တွင် ပြုလုပ်ခဲ့သော စကားဝိုင်းဆွေးနွေးပွဲတွင် ဦးဆောင်ဆွေးနွေးသူအနေဖြင့် ပါဝင်ခဲ့ပြီး အမျိုးသမီးများအပေါ် အကြမ်းဖက်မှုကိစ္စများ၊ ဥပဒေရေးရာ စဉ်းမျဉ်းစည်းကမ်းများနှင့် မြန်မာနိုင်ငံရှိ အမျိုးသမီးများနှင့် မိန်းကလေးများ ရင်ဆိုင်နေရသော လက်ရှိအခြေအနေနှင့် စိန်ခေါ်မှုများအား ထိရောက်စွာ အရေးယူပေးနိုင်သော ဥပဒေအသစ်များ ရေးဆွဲနိုင်ရေးတို့အား ဆွေးနွေးခဲ့ကြပါသည်။\n၈၈ မျိုးဆက် နိုင်ငံရေးတက်ကြွလှုပ်ရှားသူ မမီးမီး (ခ) မသင်းသင်းအေး၏ ဈာပနာအခမ်းအနား\nသြဂုတ် ၁၇၊ ၂၀၁၈ - GEN ၏ ဦးဆောင်ညွှန်ကြားရေးမှုးနှင့် နည်းပညာအကြံပေးတို့သည် သြဂုတ်လ ၁၃ ရက်နေ့တွင် ယာဉ်မတော်တဆမှုဖြင့် ရုတ်တရတ် ကွယ်လွန်သွားသော ၈၈ မျိုးဆက် (ငြိမ်းချမ်းရေးနှင့် ပွင့်လင်းလူ့အဖွဲ့အစည်း)မှ ဒီမိုကရေစီအရေးနှင့် ပရဟိတလုပ်ငန်းတွင် တက်ကြွလှုပ်ရှားခဲ့သူ မမီးမီး၏ ဈာပနာ့ အခမ်းအနားသို့ ပို့ဆောင်ခဲ့ပါသည်။\nGEN ၏ ဦးဆောင်ညွှန်ကြားရေးမှုးနှင့် နည်းပညာအကြံပေးတို့သည် ၂၀၁၈ ခုနှစ်၊ သြဂုတ်လ ၁၉ရက်နေ့ ဘားအံမြို့တွင် “Safe Spaces for Youth” ခေါင်းစဉ်ဖြင့် ကရင်ပြည်နယ် လူငယ်ကွန်ရက်မှ ဦဆောင်ကျင်းပသော အပြည်ပြည်ဆိုင်ရာ လူငယ်များနေ့တွင် ပါဝင်ခဲ့ပါသည်။ ကျောင်းနေလူငယ်များနှင့် ကျောင်းပြင်ပမှ လူငယ်များအပါအဝင် လူငယ် ၆၀၀ ခန့် တက်ရောက်ခဲ့ကြပါသည်။ အစိုးရ၊ လွှတ်တော်အမတ်များ၊ ရဲဌာန၊ ဒေသဆိုင်ရာ အာဏာပိုင်များနှင့် လူငယ်များ ပါဝင်သော စကားဝိုင်းဆွေးနွေးပွဲတွင် ကရင်ပြည်နယ် မြို့ပေါ်ရှိ လူငယ်များ၏ လုံခြုံရေးအား မည်သို့အကာအကွယ်ပေးနိုင်ရေးကို အလေးထား ဆွေးနွေးခဲ့ကြသည်။ ဖျော်ဖြေရေးနှင့် ပညာပေး အစီအစဉ်များသည် အခမ်းအနား၏ စိတ်ဝင်စားစရာ အကောင်းဆုံး အစီအစဉ်များ ဖြစ်ခဲ့ပါသည်။ ညွှန်ကြားရေးမှုးသည် စိတ်ခွန်အားတက်ဖွယ် အစီအစဉ်တွင် ပါဝင်ခဲ့ကာ ဖွံ့ဖြိုးရေးလုပ်ငန်းများနှင့် လူငယ်များအား နေရာပေးသော ပတ်ဝန်းကျင်တစ်ခုတည်ထောင်ရာတွင် လူငယ်များပါဝင်မှုသည် မည်သို့အရေးကြီးကြောင်းအား သတင်းစကားများပေးခဲ့ပါသည်။ ကျား၊ မ ရေးရာ တန်းတူညီမျှရေးကွန်ရက်အနေဖြင့် အသိပညာပေးပြခန်း ဖွင့်လှစ်ခဲ့ကာ စာအုပ်စာတမ်းများအားလည်း ဖြန့်ဝေပေးခဲ့ပါသည်။\nLRC နှင့်အတူ လူမှုဝန်ထမ်းကယ်ဆယ်ရေးနှင့် ပြည်လည်နေရာချထားရေး၊ ကရင်ပြည်နယ် လွှတ်တော်အမတ်တို့နှင့် တွေ့ဆုံခြင်း\nGEN ၏ ဦးဆောင်ညွှန်ကြားရေးမှုးနှင့် နည်းပညာအကြံပေးတို့သည် ကရင်ပြည်နယ် ဝန်ကြီးချုပ် ဒေါ်နန်းခင်ထွေးမြင့်နှင့် သြဂုတ်လ ၂၀ရက်နေ့တွင် တွေ့ဆုံကာ ကျား၊ မ ရေးရာ ကိစ္စရပ်များအကြောင်း ဆွေးနွေးကာနှင့် လက်ရှိ မြန်မာနိုင်ငံတွင် ကျား၊ မ ရေးရာ တန်းတူညီမျှရေးကွန်ရက် အနေဖြင့် လုပ်ဆောင်နေသော အစီအစဉ်များ အထူးသဖြင့် ကရင်ပြည်နယ်တွင် လုပ်ဆောင်နေသော အစီအစဉ်များအကြောင်း အသိပေးရှင်းပြခဲ့ပါသည်။ ဆက်လက်၍ ကရင်ပြည်နယ်ရှိ ရေဘေးသင့် ပြည်သူလူထုများအတွက် လူသာချင်းစာနာထောက်ထားရေး အကူအညီရန်ပုံငွေများ ပေးအပ်ခဲ့ပါသည်။\nColors Rainbow နှင့် အတူ ရာဇသတ်ကြီးပုဒ်မ ပြန်လည်ပြင်ဆင်ရေးအတွက် ဥပဒေပြုကော်မတီနှင့် တွေ့ဆုံခြင်း\nGEN ၏ ဦးဆောင်ညွှန်ကြားရေးမှုးနှင့် နည်းပညာအကြံပေးတို့သည် Colors Rainbow နှင့်အတူ ဥပဒေပြုကော်မတီ ဥက္ကဋ္ဌ ဦးခင်မောင်ဝင်းနှင့် သြဂုတ်လ ၂၁ရက်နေ့တွင် တွေ့ဆုံကာ ရာဇသတ်ကြီးပုဒ်မ ၃၇၅ နှင့် ၃၇၇ တို့အား ပြန်လည်ပြင်ဆင်နိုင်ရေးနှင့် ရေးဆွဲပြီးသော လူငယ်ရေးရာ မူဝါဒများအကြောင်း ဆွေးနွေးခဲ့ကြပါသည်။ ထိုကိစ္စရပ်များနှင့် ပတ်သတ်ပြီး မည်သို့ရှေ့ဆက်ဆောင်ရွက်နိုင်ကြောင်း လမ်းညွှန်ချက်များနှင့် အကြံပြုချက်များလည်း ရရှိခဲ့ပါသည်။\nကျား၊ မ ရေးရာနှင့် ကျား၊ မ အခြေပြု အကြမ်းဖက်မှုသင်တန်း\nGEN ၏ နည်းပညာအကြံပေး ဦးအောင်ထွန်းခိုင်သည် ရန်ကုန်တိုင်းဒေသကြီး အမျိုးသမီးကော်မတီအဖွဲ့ဝင်များအား သြဂုတ်လ ၂၈ ရက်နေ့တွင် ကျား၊ မ ရေးရာနှင့် ကျား၊ မ အခြေပြု အကြမ်းဖက်မှုများအကြောင်း သင်တန်းပို့ချခဲ့ပါသည်။\nSafe & Fair: Realizing women migrant workers' rights and opportunities in the ASEAN region\nGEN ၏ နည်းပညာအကြံပေးသည် သြဂုတ်လ ၃၀ နှင့် ၃၁ ရက်နေ့များတွင် နေပြည်တော်၌ ပြုလုပ်ခဲ့သော "Safe & Fair: Realizing women migrant workers' rights and opportunities in the ASEAN region" အား တက်ရောက်ခဲ့ပါသည်။ အစိုးရ ကိုယ်စားလှယ်များ၊ လွှတ်တော်အမတ်များ၊ ဖွံ့ဖြိုးရေးအထောက် အကူပြု မိတ်ဖက်များ၊ အရပ်ဖက်လူမှုအဖွဲ့အစည်းများ၊ အလုပ်အကိုင်ရှာဖွေရေးအေဂျင်စီများ၊ ပညာရှင်များနှင့် သုတေသနအဖွဲ့အစည်းများလည်း တက်ရောက်ခဲ့ကြပါသည်။ GEN ၏ နည်းပညာအကြံပေးသည် သြဂုတ်လ ၃၀ ရက်နေ့တွင် ပြုလုပ်သော Chat Show တွင် ပါဝင်ခဲ့ကာ အမျိုးသမီးရွှေ့ပြောင်းအလုပ်သမားများ၏ အခွင့်အရေးကို ကာကွယ်ပေးသော ဥပဒေများ ရေးဆွဲနိုင်ရေးနှင့် အလုပ်သမားဥပဒေများအား ပြန်လည်ဆန်းစစ်ရေး၊ ပြင်ဆင်နိုင်ရေးနှင့် အသစ်ရေးဆွဲနိုင်ရေးတို့အား အဓိကထား ဆွေးနွေးခဲ့ကြပါသည်။\nCopyright © 2018Gender Equality Network, All rights reserved.\nYou are receiving this email because you are part of the Gender Equality Network.\nOur mailing address is: Gender Equality Network\nBuilding (99), 1st Floor, Room (1 A-D), Lamai Condo, Myay Nu Street, Sanchaung Township, Yangon\nMONTHLY NEWSLETTER MARCH, 2019 (MYANMAR)\nMONTHLY NEWSLETTER February, 2019 (ENGLISH)\nMONTHLY NEWSLETTER JANUARY, 2019 (MYANMAR)\nMONTHLY NEWSLETTER JANUARY, 2019 (ENGLISH)\nMonthly NewsLetter December, 2018 (Myanmar)\nBuilding (99), 1st Floor, Room (1 A - D), Lamai Condo Myay Nu Street.


လူငယ်တွေရဲ့ဘဝကိုပြောင်းလဲပေးခဲ့တဲ့စာအုပ် (၅)အုပ် - For her Myanmar\nလူငယ်ပေါင်းများစွာကို ပြောင်းလဲပေးခဲ့နိုင်တယ်ဆိုတော့ မှော်အစွမ်းတွေများလား\nအောင်မြင်မှုခရီးလမ်းကို လျှောက်လှမ်းနေကြတဲ့ လူငယ်တွေအတွက် စိတ်ဓာတ်ခွန်အားပေးနိုင်မယ့်၊ အောင်မြင်မှုလမ်းရှိရာကို ညွှန်ပြပေးနိုင်မယ့် စာအုပ်တွေဟာလည်း အရေးပါပါတယ်။ ဒီစာအုပ်လေးတွေကို ဖတ်ရှုပြီး ကိုယ့်အတွက် ဘာတွေလိုအပ်တယ်၊ ဘယ်လိုအရာတွေကိုပြင်ဆင်သင့်တယ်ဆိုတာကို နားလည်နိုင်မယ်ဆိုရင်တော့ ဒါဟာ အကောင်းဆုံးသော ပြောင်းလဲမှုပဲပေါ့..\nဒါကြောင့် လူငယ်တွေရဲ့ဘဝကို ပြောင်းလဲပေးနိုင်ခဲ့တဲ့ အောင်မြင်ရေး စာအုပ်ငါးအုပ်နဲ့ မိတ်ဆက်ပေးချင်ပါတယ်။ ဒီစာအုပ်တွေကတော့..\n၁။ Think and Grow Rich\nဒီစာအုပ်ကိုတော့ အောင်မြင်ရေးစာအုပ်၊ ချမ်းသာရေးစာအုပ်၊ စိတ်ဓာတ်ခွန်အားမြှင့်တင်ရေးစာအုပ်လို့ ကြိုက်သလိုခေါ်လို့ရပါသတဲ့။ Napoleon Hill ရေးသားတဲ့ Think and Grow Rich ဆိုတဲ့ဒီစာအုပ်ကို ၁၉၃၇ ရက်နေ့မှာ ထုတ်ဝေခဲ့ပြီး ဒီစာအုပ်ဟာ လူသန်းပေါင်းများစွာရဲ့ဘဝကို ပြောင်းလဲပေးခဲ့တယ်လို့ဆိုပါတယ်။\nဒီစာအုပ်ထဲမှာ စာရေးသူချမှတ်ပေးထားတဲ့ စည်းမျဉ်းစည်းကမ်းတွေကို တိတိကျကျလိုက်နာနိုင်ရင် ထူးခြားတဲ့ဘဝကို ပြောင်းလဲနိုင်မယ်လို့လဲ ဆိုထားပါတယ်။ အောင်မြင်ချမ်းသာရေးစာအုပ်ဆိုပေမဲ့ အောင်မြင်ချမ်းသာဖို့သက်သက် ညွှန်းဆိုချင်တာမဟုတ်ဘဲ ဘဝအမြင်တွေကိုလုံးဝပြောင်းလဲပေးနိုင်မှာပါတဲ့။\nRelated Article >>> စိတ်ဓာတ်ခွန်အားပေးနိုင်မယ့် စာအုပ်လေးနှစ်အုပ်\n၂။ Awaken the Giant Within\nစာရေးဆရာ Tony Robbins ရေးသားတဲ့ Awaken the Giant Within ဟာလည်း လူငယ်တွေရဲ့ အတွေးအမြင် နဲ့ ဘဝကို ပြောင်းလဲပေးနိုင်ခဲ့တဲ့ စာအုပ်တစ်အုပ် ဖြစ်ပါတယ်။ ဒီစာအုပ်ထဲမှာတော့ အောင်မြင်ဖို့အတွက် လူတစ်ယောက်ရဲ့ဘဝမှာ အရေးအကြီးဆုံးဖြစ်တဲ့ စိတ်ခံစားချက်၊ ရုပ်ပိုင်း နဲ့ စိတ်ပိုင်း၊ ငွေကြေး ဒါတွေကို ပိုင်နိုင်စွာ ထိန်းချုပ်နိုင်မယ့် နည်းလမ်းတွေကို လမ်းညွှန်ပြသပေးမယ့် စာအုပ်တစ်အုပ်ဖြစ်ပါတယ်။\n၃။ Don’t Sweat the Small Stuff and Its All Small Stuff\nဒီစာအုပ်မှာတော့ ဘဝရဲ့ အရေးမပါတဲ့ကိစ္စ သေးသေးလေးတွေကို လျစ်လျူရှုနိုင်ဖို့ လမ်းညွှန်ထားတာဖြစ်ပါတယ်။ ဒါတင်မက အခက်အခဲတွေကြုံလာတဲ့အခါ ဘယ်လိုတည်တည်ငြိမ်ငြိမ်နဲ့ ဖြေရှင်းနိုင်မလဲဆိုတာနဲ့ ကြီးမားတဲ့ ပြောင်းလဲမှုတွေဖြစ်ပေါ်လာဖို့ ပြောင်းလဲမှုသေးသေးလေးတွေကို ဘယ်လိုစတင်ရမလဲဆိုတာတွေ လမ်းညွှန်ထားတာဖြစ်ပါတယ်။\nDon’t Sweat the Small Stuff and Its All Small Stuff စာအုပ်ကိုတော့ စာရေးဆရာ Richard Carlson ရေးသားထားတာဖြစ်ပါတယ်။\n၄။ The5Second Rule: Transform Your Life, Work, and Confidence with Everyday Courage\nMel Robbins ရေးသားထားတဲ့ ဒီ The5Second Rule: Transform Your Life, Work, and Confidence with Everyday Courage စာအုပ်မှာတော့ ဘဝကိုပြောင်းလဲနိုင်ဖို့ လိုအပ်တဲ့ စည်းမျဉ်းငါးခုအကြောင်း ဖော်ပြထားတာ ဖြစ်ပါတယ်။ ဘဝမှာ ယုံကြည်မှုရှိဖို့၊ အချိန်ဆွဲတတ်တဲ့ အကျင့်ကိုပြင်ဖို့၊ ကြောက်ရွံ့စိုးရိမ်မှုတွေကို ကျော်လွှားနိုင်ဖို့၊ ပိုမိုပျော်ရွှင်တဲ့ ဘဝကို ရဖို့ အချိန် ငါးစက္ကန့်ပဲကြာတယ်လို့ စာရေးဆရာကဆိုထားပါတယ်။\n၅။ The Subtle Art of Not GivingaF*ck: A Counterintuitive Approach to LivingaGood Life\nဒီစာအုပ်အကြောင်းကိုတော့ ယောင်းတို့ကို အထူးတလည် မိတ်ဆက်ပေးစရာလိုမယ်မထင်ပါဘူးနော်။ မြန်မာလူငယ်တွေကြားမှာ ထင်ရှားလူကြိုက်များခဲ့တဲ့ စာအုပ်တစ်အုပ်ဖြစ်ပါတယ်။ ဒီစာအုပ်ရဲ့ ထူးခြားချက်ကတော့ ဒီနေ့ခေတ်လူငယ်တွေရဲ့ ဘဝနဲ့ အလိုက်ဖက်ဆုံး အောင်မြင်ရေးလမ်းညွှန်စာအုပ်ဖြစ်ပြီး စာရေးဆရာရဲ့ တုတ်ထိုးအိုးပေါက်စာရေးဟန်ကို လူငယ်တွေပိုသဘောကျတယ်လို့ဆိုကြပါတယ်။\nအရေးမပါတဲ့၊ အနုတ်သဘောဆောင်တဲ့ အရာတွေများနေတဲ့ ဒီလောကကြီးမှာ ဒီအရာတွေကိုလျစ်လျူရှုပြီးဘယ်လိုနေထိုင်ကြမလဲဆိုတာ ဒီစာအုပ်က လမ်းညွှန်ပေးထားတာဖြစ်ပါတယ်။\nယောင်းတို့ကို လူငယ်တွေရဲ့ဘဝကိုပြောင်းလဲပေးနိုင်ခဲ့တဲ့ စာအုပ်ငါးအုပ်အကြောင်းပြောပြခဲ့ပြီဆိုတော့ ယောင်းတို့ရဲ့ ဘဝကိုရော ဘယ်လို စာအုပ်တွေကို အကျိုးသက်ရောက်မှု ရှိခဲ့တယ်ဆိုတာလေး ပြန်မျှဝေပေးသွားဦးနော်..\nReferences: everydaypowerblog, developgoodhabits\nလူငယျပေါငျးမြားစှာကို ပွောငျးလဲပေးခဲ့နိုငျတယျဆိုတော့ မှျောအစှမျးတှမြေားလား\nအောငျမွငျမှုခရီးလမျးကို လြှောကျလှမျးနကွေတဲ့ လူငယျတှအေတှကျ စိတျဓာတျခှနျအားပေးနိုငျမယျ့၊ အောငျမွငျမှုလမျးရှိရာကို ညှနျပွပေးနိုငျမယျ့ စာအုပျတှဟောလညျး အရေးပါပါတယျ။ ဒီစာအုပျလေးတှကေို ဖတျရှုပွီး ကိုယျ့အတှကျ ဘာတှလေိုအပျတယျ၊ ဘယျလိုအရာတှကေိုပွငျဆငျသငျ့တယျဆိုတာကို နားလညျနိုငျမယျဆိုရငျတော့ ဒါဟာ အကောငျးဆုံးသော ပွောငျးလဲမှုပဲပေါ့..\nဒါကွောငျ့ လူငယျတှရေဲ့ဘဝကို ပွောငျးလဲပေးနိုငျခဲ့တဲ့ အောငျမွငျရေး စာအုပျငါးအုပျနဲ့ မိတျဆကျပေးခငျြပါတယျ။ ဒီစာအုပျတှကေတော့..\nဒီစာအုပျကိုတော့ အောငျမွငျရေးစာအုပျ၊ ခမျြးသာရေးစာအုပျ၊ စိတျဓာတျခှနျအားမွှငျ့တငျရေးစာအုပျလို့ ကွိုကျသလိုချေါလို့ရပါသတဲ့။ Napoleon Hill ရေးသားတဲ့ Think and Grow Rich ဆိုတဲ့ဒီစာအုပျကို ၁၉၃၇ ရကျနမှေ့ာ ထုတျဝခေဲ့ပွီး ဒီစာအုပျဟာ လူသနျးပေါငျးမြားစှာရဲ့ဘဝကို ပွောငျးလဲပေးခဲ့တယျလို့ဆိုပါတယျ။\nဒီစာအုပျထဲမှာ စာရေးသူခမြှတျပေးထားတဲ့ စညျးမဉျြးစညျးကမျးတှကေို တိတိကကြလြိုကျနာနိုငျရငျ ထူးခွားတဲ့ဘဝကို ပွောငျးလဲနိုငျမယျလို့လဲ ဆိုထားပါတယျ။ အောငျမွငျခမျြးသာရေးစာအုပျဆိုပမေဲ့ အောငျမွငျခမျြးသာဖို့သကျသကျ ညှနျးဆိုခငျြတာမဟုတျဘဲ ဘဝအမွငျတှကေိုလုံးဝပွောငျးလဲပေးနိုငျမှာပါတဲ့။\nRelated Article >>> စိတျဓာတျခှနျအားပေးနိုငျမယျ့ စာအုပျလေးနှဈအုပျ\nစာရေးဆရာ Tony Robbins ရေးသားတဲ့ Awaken the Giant Within ဟာလညျး လူငယျတှရေဲ့ အတှေးအမွငျ နဲ့ ဘဝကို ပွောငျးလဲပေးနိုငျခဲ့တဲ့ စာအုပျတဈအုပျ ဖွဈပါတယျ။ ဒီစာအုပျထဲမှာတော့ အောငျမွငျဖို့အတှကျ လူတဈယောကျရဲ့ဘဝမှာ အရေးအကွီးဆုံးဖွဈတဲ့ စိတျခံစားခကျြ၊ ရုပျပိုငျး နဲ့ စိတျပိုငျး၊ ငှကွေေး ဒါတှကေို ပိုငျနိုငျစှာ ထိနျးခြုပျနိုငျမယျ့ နညျးလမျးတှကေို လမျးညှနျပွသပေးမယျ့ စာအုပျတဈအုပျဖွဈပါတယျ။\nဒီစာအုပျမှာတော့ ဘဝရဲ့ အရေးမပါတဲ့ကိစ်စ သေးသေးလေးတှကေို လဈြလြူရှုနိုငျဖို့ လမျးညှနျထားတာဖွဈပါတယျ။ ဒါတငျမက အခကျအခဲတှကွေုံလာတဲ့အခါ ဘယျလိုတညျတညျငွိမျငွိမျနဲ့ ဖွရှေငျးနိုငျမလဲဆိုတာနဲ့ ကွီးမားတဲ့ ပွောငျးလဲမှုတှဖွေဈပျေါလာဖို့ ပွောငျးလဲမှုသေးသေးလေးတှကေို ဘယျလိုစတငျရမလဲဆိုတာတှေ လမျးညှနျထားတာဖွဈပါတယျ။\nDon’t Sweat the Small Stuff and Its All Small Stuff စာအုပျကိုတော့ စာရေးဆရာ Richard Carlson ရေးသားထားတာဖွဈပါတယျ။\nMel Robbins ရေးသားထားတဲ့ ဒီ The5Second Rule: Transform Your Life, Work, and Confidence with Everyday Courage စာအုပျမှာတော့ ဘဝကိုပွောငျးလဲနိုငျဖို့ လိုအပျတဲ့ စညျးမဉျြးငါးခုအကွောငျး ဖျောပွထားတာ ဖွဈပါတယျ။ ဘဝမှာ ယုံကွညျမှုရှိဖို့၊ အခြိနျဆှဲတတျတဲ့ အကငျြ့ကိုပွငျဖို့၊ ကွောကျရှံ့စိုးရိမျမှုတှကေို ကြျောလှားနိုငျဖို့၊ ပိုမိုပြျောရှငျတဲ့ ဘဝကို ရဖို့ အခြိနျ ငါးစက်ကနျ့ပဲကွာတယျလို့ စာရေးဆရာကဆိုထားပါတယျ။\nဒီစာအုပျအကွောငျးကိုတော့ ယောငျးတို့ကို အထူးတလညျ မိတျဆကျပေးစရာလိုမယျမထငျပါဘူးနျော။ မွနျမာလူငယျတှကွေားမှာ ထငျရှားလူကွိုကျမြားခဲ့တဲ့ စာအုပျတဈအုပျဖွဈပါတယျ။ ဒီစာအုပျရဲ့ ထူးခွားခကျြကတော့ ဒီနခေ့တျေလူငယျတှရေဲ့ ဘဝနဲ့ အလိုကျဖကျဆုံး အောငျမွငျရေးလမျးညှနျစာအုပျဖွဈပွီး စာရေးဆရာရဲ့ တုတျထိုးအိုးပေါကျစာရေးဟနျကို လူငယျတှပေိုသဘောကတြယျလို့ဆိုကွပါတယျ။\nအရေးမပါတဲ့၊ အနုတျသဘောဆောငျတဲ့ အရာတှမြေားနတေဲ့ ဒီလောကကွီးမှာ ဒီအရာတှကေိုလဈြလြူရှုပွီးဘယျလိုနထေိုငျကွမလဲဆိုတာ ဒီစာအုပျက လမျးညှနျပေးထားတာဖွဈပါတယျ။\nယောငျးတို့ကို လူငယျတှရေဲ့ဘဝကိုပွောငျးလဲပေးနိုငျခဲ့တဲ့ စာအုပျငါးအုပျအကွောငျးပွောပွခဲ့ပွီဆိုတော့ ယောငျးတို့ရဲ့ ဘဝကိုရော ဘယျလို စာအုပျတှကေို အကြိုးသကျရောကျမှု ရှိခဲ့တယျဆိုတာလေး ပွနျမြှဝပေေးသှားဦးနျော..\nTags: Book review, Books, Knowledge, Life Coach, Motivation, Motivational Books\nကိုယ်ဝန်ရှိရင် (၂) ယောက်စာ စားရတယ်ဆိုတာ တကယ်လား?\nSugar Cane November 29, 2018


ATN: ဘယ်သူနဲ့မှ မတူတယ်\nခုရက်ပိုင်း အိမ်ပြောင်းတဲ့ အချိန်မှာ ကားမောင်းရင်း လာခဲ့တဲ့ လမ်းမှာ ဟိုဟို သည်သည် စဉ်းစားမိရင်း ကိုယ့် လက်ရှိဘ၀၊ ငယ်ဘ၀ တွေကို သွားစဉ်းစားမိ ပါတယ်။ သည်လိုနဲ့ လူတွေ အားလုံးဟာ တယောက်နဲ့ တယောက် ပင်ကိုယ် သဘာဝတွေ မတူတတ်သလို ကိုယ်စီ ကိုယ်စီမှာလည်း ထူးခြားချက် ကလေးတွေ ရှိတတ်တဲ့ အကြောင်းကို သွားစဉ်းစားမိပါတယ်။\nကျနော် ကလေးဘ၀တုန်းက ဆိုရင် တခြားကလေးတွေနဲ့ မတူတဲ့ ထူးခြားချက် ကလေးတွေ ရှိခဲ့ဖူးပါတယ်။ အဲဒါတွေကတော့ ကျနော် ငယ်ငယ်က ကိုယ့်အိမ်အနားနဲ့ ကိုယ့်လမ်းထဲမှာပဲ ကစားလေ့ ရှိပါတယ်။ တခြားလမ်း တခြား ရပ်ကွက်တွေမှာ သွားကစားလေ့ မရှိပါဘူး။ အိမ်လည် ပြီးတော့လည်း မကစားတတ်ပါဘူး။ များသော အားဖြင့်ကတော့ အိမ်မှာ စာဖတ်နေလေ့ ရှိတာက များပါတယ်။ အဖိုးအဖွားနဲ့ အဒေါ်တွေ ဦးလေးတွေ စုထားတဲ့ လူတရပ်ကျော် မြင့်တဲ့ စာအုပ် ဘီရိုကြီး ၃ လုံးရှေ့မှာ ဖျာခင်းပြီး ကိုယ် စိတ်ဝင်စားတဲ့ စာအုပ် တအုပ်အုပ်ကို ယူဖတ်နေတာက များပါတယ်။\nဒါကြောင့်မို့ပဲဖြစ်မယ်။ ကျနော် ငယ်ငယ်က သူငယ်ချင်း အတော် နည်းပါတယ်။ လက်ချိုးရေရင် ဆယ်ယောက် မပြည့်ဘူး။ သူတို့ကလည်း တခြားလမ်းတွေ ရပ်ကွက်တွေက မဟုတ်ပါဘူး။ ကျနော်တို့ ဘေးအိမ်နဲ့ လမ်းထဲက သူငယ်တန်း ကတည်းက တတန်းထဲ တက်လာခဲ့တဲ့ သူတွေပါ။ နောက် ကစားတာထက် စာဖတ်တာက ပိုများလို့ ဖြစ်မယ် သူငယ်ချင်းတွေ ကစားကြတဲ့ ကစားပွဲတွေမှာ ကျနော်က အညံ့ဆုံးပါပဲ။ လူတိုင်း ကစားကြတဲ့ ကစားနည်း တွေကို ကျနော်က နားမလည်။ ကစားပြန်ရင်လည်း လူတိုင်း အလွယ်တကူ လုပ်နေ ကစားနေကြတာကို ကျနော့်မှာ ခက်ခဲ နေတော့တာပါပဲ။\nဥပမာ- ကလေးတွေ စုပြီး ဂေါ်လီပစ်ကြရင် တခြား ယောက်ျားလေးတွေ ပစ်သလို ဂေါ်လီကို ဘယ်ဖက် လက်ညှိုးနဲ့ လက်မကြားမှာ ကိုင်ပြီး ညာဖက် လက်ခလယ်နဲ့ ပစ်ထုတ်တာမျိုးကို မလုပ်တတ်ပါဘူး။ တခြား လူတွေ ပစ်ရင် ဂေါ်လီက တည့်တည့်ပဲ သွားပါတယ်။ တချို့ဆို တခြား လူရဲ့ ဂေါ်လီကိုတောင် ပစ်ခွဲ နိုင်လောက်အောင် လက်တည့်ပါတယ်။ ကျနော်သာ ပစ်လိုက်လို့က ဂေါ်လီက တည့်တည့် မသွားပဲ ကိုယ့်ရဲ့ ညာဖက်ခြမ်း ဆီကို လွင့်ထွက် သွားပါတယ်။ တည့်အောင် ဘယ်လိုမှကို မပစ်တတ်တော့ ဂေါ်လီကို သည်အတိုင်းပဲ ညာဖက် လက်နဲ့ကိုင်ပြီး လွှဲပစ်ရတာပါ။ သည်လိုနဲ့ ဂေါ်လီပွဲတွေမှာ ကျနော် အမြဲရှုံးတော့ ဂေါ်လီလောကကြီးကို အပြီးအပိုင် ကျောခိုင်းခဲ့ပါတယ်။ နောက်ဘယ်တော့မှ မကစား တော့ပါဘူး။ ဘာလို့ဆို ကစားရင်လည်း ကိုယ်က နိုင်ချင်သေးတာကိုး။ ကိုယ်ချည့် အမြဲတမ်း ရှုံးနေတော့လည်း ဘယ်မှာ ကစားချင်တော့မလဲလေ။\nနောက်တခါ ဂျင်ပေါက်ကြတော့လည်း အဲလိုပါပဲ။ ဂျင်ရဲ့ သံကို အပေါ်ထောင်ကိုင်ပြီး တခြားဂျင်ပေါ်ကို အားနဲ့ ပေါက်ချ ရတဲ့ ယောက်ျားဒိုးလို့ ခေါ်တဲ့ ဂျင်ပေါက်နည်းကို ကျနော်က မပေါက်တတ်ဘူး။ ဂျင်ရဲ့သံကို အောက်စိုက်၊ ဂျင်ကို အရှေ့ကို လွှဲပစ်ပြီး ပေါက်ရတဲ့ မိန်းမဒိုးလို့ ခေါ်တဲ့ ပေါက်နည်းကိုပဲ ပေါက်တတ်ပါတယ်။ တခြား ယောက်ျားလေးတွေက ဂျင်ဘယ်နှစ်လုံး ခွဲပြီးပြီလို့ ဂုဏ်ယူ ၀င့်ြ့ကွားစွာနဲ့ တယောက်နဲ့ တယောက် ပြိုင်နေချိန်မှာ ကျနော်က ဂျင်တလုံးမှကို မခွဲခဲ့ဖူးသေးပါ။ ဘာလို့ဆို မိန်းမဒိုးနဲ့ ပေါက်မှတော့ တခြားဂျင်ကို ပေါက်မိရင်တော့ ရွေ့ရုံပဲ ရွေ့သွားမှာလေ။ ဘယ်လိုမှ ကွဲသွားမှာမှ မဟုတ်တာ။ သည်လိုနဲ့ သူငယ်ချင်းတွေက ကျနော့်နံမည်ကို ရှေ့မှာ (မ)တပ်ပြီး ခေါ်ကြတော့ ကျနော်လည်း သည် ဂျင် လောကကြီးကို အတော် စိတ်ထဲမှာ နာကျည်း သွားခဲ့ဖူးပါတယ်။ ဒါနဲ့ ဂေါ်လီလောကလိုပဲ ဂျင်လောကကို ကျနော် အောင်မြင်စွာ ကျောခိုင်းခဲ့ ပါတော့တယ်။\nအဲသလို ဂေါ်လီလောကနဲ့ ဂျင်လောကကို ကျောခိုင်းခဲ့ရတာကိုတောင် သည်ကောင်က မမှတ်သေးဘူး။ ခက်တာက ကလေးဆိုတော့လည်း တခြားလူတွေ ကစားတာကို မြင်တော့ ကိုယ်လည်း ကစားချင်စိတ်က ဖြစ်နေတာကိုး။ သည်လိုနဲ့ စွန်လောကထဲ ခြေသွားရှုပ် လိုက်ပါသေးတယ်။ အမှန်တော့ တခြားလူတွေလို စွန်တိုက်ဖို့တို့ စွန်ပြိုင်ဖို့တို့ မပြောနဲ့ ရိုးရိုး စွန်တောင် လေထဲ ရောက်အောင် လွှတ်တတ်တာ မဟုတ်ဘူး။ ကိုယ် လုပ်တတ်တာက စွန်ကို တယောက်က လက်နဲ့ ကိုင်ပြီး ထိုးပေးလိုက်တာကို ကိုယ်က ကြိုးနဲ့ ဆွဲပြီး ပြေးတာလောက်ပဲ တတ်တာ။ ပြီးရင် စွန်က လေထဲ တက်လည်း ခဏပဲ။ လုံးဝ ကောင်းကင်မှာ ပျံနေတာမျိုး မဟုတ်ဘူး။ အဲလို အရည်အချင်းမျိုးနဲ့ ရစ်ဘီးကြီး ကိုင်ပြီး စွန်လွှတ်ချင် နေသေးတာ။ သူငယ်ချင်းတွေကတော့ သင်ပေးပါတယ်။ ကြိုးကို ဘယ်လိုဆွဲ၊ ဘီးကို ဘယ်လိုရစ်၊ လေမိရင် ဘီးကို ဘယ်လို လျှော့ပေး စသည်ဖြင့် ပေါ့လေ။ နောက်ဆုံးမတော့ ဘယ်လိုမှ သင်ပေးလို့ မရတဲ့ သည်အကောင်ကို အမောင်သူငယ်ချင်းများအားလုံး လက်လျှော့ သွားပါတယ်။ ကိုယ့်ကိုလည်း ၀ိုင်းပြီး အားပေးသွားကြပါတယ် - နောက်ဘယ်တော့မှ စွန်လွှတ်ဖို့ မစဉ်းစားနဲ့-တဲ့။ ဒါလည်း မမှတ်သေးဘူး။ တရက်သားမတော့ သူငယ်ချင်း တယောက် လွှတ်လို့ ဟိုးအမြင့်ကြီးမှာ တက်နေတဲ့ စွန်ကို တွေ့တော့ ရစ်ဘီးလေးကိုင်ပြီး ခဏလောက် လွှတ်ပါရစေ သွား တောင်းပန်တာပေါ့။ စွန်ကလည်း အမြင့်ကြီးမှာ၊ သူကလည်း သဘောကောင်းတော့ ထိုးကျသွားမယ် မထင်လို့ ကျနော့်ကို ပေးကိုင်တာပေါ့။ ရစ်ဘီးလည်း ရရော ဟိုရစ်သည်ရစ် လုပ်လိုက်တာ စွန်က တခါတည်း ဒိုင်ဗင်ထိုးချပြီး အောက်စိုက်ကျ သွားလိုက်တာ အောက်ရောက်တော့ ဂိုင်းတွေကန်ပြီး ကံကုန်တော် မူသွားရှာတာပေါ့လေ။ ဘာပြောကောင်းမလဲ။ သူငယ်ချင်းခမျာ ကိုယ့်ကိုယ် မထိုးရုံတမယ်ပါပဲ။ ကိုယ်လည်း ကိုယ့်မုန့်ဖိုးလေးကို စွန်ဖိုး လျော်ပေးခဲ့ရ တာပေါ့လေ။ သိပ်တော့ မများပါဘူး၊ အဲသည် ခေတ်တုန်းက ဆီစိမ် စွန်တကောင်မှ ပြား ၂၀ ပဲ ရှိတာကိုး။ သည်လိုနဲ့ စွန်လောကကိုလည်း ယောင်လို့တောင် လှည့် မကြည့်မိတော့ပါဘူးလေ။\nအဲသလိုနဲ့ ဆယ်နှစ်သား ၀န်းကျင်လောက်ရောက်လာတော့ သူငယ်ချင်းတွေက ဘောလုံး စကန် နေကြတာပေါ့လေ။ ရှိသလောက် လူကလေး စုပြီး ၂ ဖက်ခွဲ၊ အိမ်ရှေ့က ကွင်းကြီးထဲမှာ မိုးတွေရွာပြီးဆို သွားသွား ကန်ကြတာပေါ့။ နဂိုရ်တုန်း ကတော့ ကျနော် မပါချင်ပါဘူး။ နောက်တော့ သူတို့တွေ ကန်နေတာကို ကြည့်ကြည့်ပြီး ကိုယ်လည်း ၀င်ကန်ချင်လာတယ်။ ဒါပေသည့် ဂေါ်လီ၊ ဂျင်နဲ့ စွန်လောက ၃ ခုကို ဥပေက္ခာပြု ထားခဲ့ရဖူးသူ ဆိုတော့ကာ သည်တခါတော့ အတော်လေး စဉ်းစားပါတယ်။ သွားကစားရင် ကောင်းမလား၊ မကောင်းဘူးလား- ပေါ့လေ။ သူတို့ ကန်နေတာ ကြည့်တော့လည်း သည်လောက် ခက်တာ မဟုတ်ဘူးလေ။ ဘောလုံးနောက် ပြေးလိုက်၊ ခြေထောက်နဲ့ ကန်၊ ဂိုးပေါက်ထဲ ကန်ထည့်၊ ဂိုးသမား ဖမ်းလို့ မမိရင် ဂိုးပေါ့။ သည်လောက်ပဲ မဟုတ်လား။ သိပ်မခက်ပါဘူး။ ဒါနဲ့ ကိုယ့်ကို အတော်ခင်တဲ့ သူငယ်ချင်းကို အပူ သွားကပ်ရတယ်။ ငါလည်း ပါချင်တယ်ကွ၊ ငါ့ကို မင့်အသင်းထဲ ထည့်ပါ-ပေါ့။ သူ့ အသင်းက သူငယ်ချင်းတွေ ကတော့ အင်တင်တင်ရယ်။ သည်ကောင် လာရှုပ်ပြန်ပြီပေါ့။ မလိုတမာအကြည့်တွေနဲ့။ သူငယ်ချင်းကလည်း အင်တင်တင်ပဲ။ လူကပြည့်နေပြီကွ-ဆိုပဲ။ ကိုယ်ကြည့်တော့ အားလုံးပေါင်းမှ ဆယ်ယောက် မပြည့်တာ လူက ဘယ်လို ပြည့်နေသလဲ-ပေါ့လေ။ ကွန်ပလိန်း တက်ရတာပေါ့။ ဘောလုံး တသင်းမှာ လူ ၁၁ ယောက် ကန်တယ် ဆိုတာလောက်တော့ ကိုယ်က သိနေပြီကိုး။ မင်းကလဲကွာ ခု ဆယ်ယောက်တောင် မပြည့်သေးတဲ့ ဟာကို-လို့ ပြောတော့ -အေးလေ ဟိုဖက်က ကောင်တွေ နောက်လူ တယောက်ထည့်ရင် မင်း ငါတို့နဲ့ ကန်ပေါ့-လို့ ကတိပေးတယ်။ အဲဒါမှ ဒုက္ခပဲ၊ ဟိုကောင်တွေက နောက်လူ တယောက် မထည့်ရင် ကိုယ်က ၀င်မကန်ရတော့ဘူး-ဆိုတော့ ဥာဏ်နီ ဥာဏ်နက်တွေ ထုတ်ရတာပေါ့လေ။ ကိုယ့်လိုပဲ အတော် အေးတဲ့ သူငယ်ချင်း တယောက်ရှိတယ်၊ သူကလည်း စာဂျပိုးကြီး၊ အေးတာ ကလည်း တနေ့လုံး နေလို့ စကား တခွန်း မပြောတဲ့ကောင်။ ဒါနဲ့ သူ့အိမ်ကို သွားပြီး သူ့ကို ဘောလုံးကန်ပါဖို့ အရေး အပြင်းအထန် ဆွေးနွေး ရပါတော့တယ်။ သူကလည်း ၂ ခါ မပြောရပါဘူး။ အေး ငါလည်း ကန်ချင်နေတာ-ဆိုပဲ။ ဟန်ကျလိုက်လေ။ ဒါနဲ့ ဟိုဖက် အသင်းက ကောင်တွေကို တခါသွားပြီး သံတမန် စကား ပြောရပြန်သေးတယ်။ ငါ သည်ဖက် အသင်းမှာ ကန်မလို့၊ ဒါကြောင့် မင်းတို့ လူမရှာရအောင် သည်ကောင့်ကို မင်းတို့ အသင်းထဲ ထည့်ပါ-ပေါ့။ သူတို့ကလည်း မငြင်းတော့ အတော် အဆင်ပြေသွားပါတယ်။ ဒါနဲ့ မိုးရွာတဲ့ တနေ့မှာတော့ ဘောပွဲကြီး စပါတယ်။ စကန်ကတည်းက ညမှောင်သွားတဲ့အထိ ခြေထောက်နဲ့ ဘောလုံး တချက်မှ မထိပဲ ဘောလုံးနောက်ကို ပြေးပြေးလိုက်ရင်း ဟောဟဲဆိုက်နေတဲ့ ကျနော့်ကို သူငယ်ချင်းတွေက ငြိုငြင်ပါတော့တယ်။ သည်လိုနဲ့ နောက် တပွဲမှာတော့ ဘောလုံးနောက်ကို ပြေးလိုက်စရာ မလိုတဲ့ ဂိုးသမား ဖြစ်သွားပါလေရဲ့။ အဲသည် နောက်တပွဲမှာလည်း သောက်သောက်လဲ ဂိုးလိုက်တာ ဟိုဖက်ကကောင်တွေ ကန်လိုက်သမျှ တလုံးမှ ကျနော် မမိရပါလားဗျာ။ အင်း-သည်လိုနဲ့ ဘောလုံးလောကကြီးကိုလည်း ၂ပွဲထဲနဲ့ မျက်နှာလွှဲခဲ့ရပြန်သပေါ့လေ။\nသည့်နောက်မှာတော့ အားကစားဆိုလို့ ချက်စ်ထိုးတာရယ် အပျင်းပြေ ဂဏန်းပေါင်း တာရယ်က လွဲလို့ ခုန်ပျံပြေးလွှား အားကစားတွေနဲ့ ကျနော်နဲ့ ရှင်ခန်း ပြတ်ခဲ့ရပါကြောင်း။\nဒါဆိုအကြံ ပေးမယ်နော် အလှဖန်တီးရှင်သင်တန်းတက်ပါလား?\nအကိုရေးသွားတဲ့ထဲမှာ ကိုယ့်လိုဘဲ အတော်အေးတဲ့\nသူငယ်ချင်းတယောက်ရှိတယ် ...ဆိုတာ တွေ့လိုက်တယ်...အဲဒါဆို အကိုကြီးက ရေခဲတုံး စာဂျပိုး ပေါ့လေ...ဒါကြောင့်မို့ အဲလိုစာတွေဖတ်ခဲ့လို့\nညီမတို့ အခုလို အကိုရဲ့  စာတွေ အများကြီး ဖတ်ရတာပေါ့နော်...အဲသည် အကို့ရဲ့  သူငယ်ချင်းတယောက်ရော ဘာဖြစ်သွားလဲ ....\nငယ်ငယ်လေး ၄ တန်းတုန်းကတော့ ကျောင်းမှာ အတန်းပိုင်ဆရာက ချက်စ်ထိုးတာကို အသင်းလိုက်\n( ကျန်စစ်သား..ဘုရင့်နောင် .....) ဖွဲ့ ထားပေးပြီး\nသင်ပေးခဲ့ ပြိုင်ခဲ့ဖူးလို့ အဲတုန်းကတော့ ကစားတတ်ဖူးတယ်...အခုတော့ မေ့ကုန်ပြီ (အဲတုန်းကဆရာနာမည်ကလည်း ဦးနေ၀င်းဆိုတော့ မှတ်မိနေတယ် ) အလည်တန်း..အထက်တန်းမကစားဖြစ်တော့ တာကြောင့်ဖြစ်မယ်..ဂဏန်းပေါင်းတာတော့ အခုဒီရောက်မှ သူငယ်ချင်းတွေသင်ပေးလို့ တွမ်တီဝမ်း\nတခုတော့ ဆော့တတ်တယ်...ငယ်ငယ်တုန်းက ကစားတတ်တဲ့ထဲမှာ ဂျင် ကို မိန်းမထိုးရော ယောက်ကျားထိုးရော ပေါက်တတ်တယ်...\nအကို့ရဲ့  ငယ်ဘ၀ လေးဖတ်ပြီး ညီမတော့ ပြန်မရတော့တဲ့ ငယ်ငယ်တုန်းက အချိန်တွေကို သတိရမိပြီ....\nကိုအောင်သာငယ် အားမငယ်နဲ့ ကိုဧရာ အဖော်ရှိတယ်။ အခု သားကြီး ရေချမ်း ကျောင်းဘောလုံးအသင်းမှာ ဂိုးဖမ်း လုပ်နေလို့ မအေက လက်အိတ်ရယ်၊ ကျောမှာ သူ့နံမည်နဲ့ နံပါတ်က 17 ဆိုတာပါတဲ့ အင်္ကျီတထည်ရယ် ရင်းနှီးမြှုပ်နှံပေးထားတယ်။\nအင်္ကျီတံဆိပ်နှိပ်တဲ့ ဆီမှာ ဘာနံပါတ်ယူမှာလဲ ဆိုတော့ 17 တဲ့။ သူ့မွေးနေ့မို့ ယူသလား မှတ်တယ်...အင်္ဂလန်က ဂိုးဖမ်းတော်တဲ့သူ ဘယ်သူဆိုလား အဲ့လူနံပါတ်က 17 မို့ တဲ့။\nကျောင်းက ချွေးသံတွေနဲ့ ပြန်လာရင် ကြားရပါတယ်။ မေမေ သားတို့က ၃ ဂိုး... ဟိုဘက်က ၁၁ ဂိုး ဆိုတာမျိုးး)\nမိန်းခလေး ပေမယ့် အကိုထက်တော့ သာတယ်၊ ဂျင်ပေါက်တာ ယောက်က်ျားလေးလိုလဲ ပေါက်တတ်တယ်၊ လက်ပေါ်တင်ပြီးတော့လဲ ပေါက်တတ်တယ်၊ အထွက်စို့ အ၀င်စို့ ဆိုပြီး ဂျင်ဝိုင်းထဲမျာ ၀င်ရှုပ်ဖူးတယ်၊ အဲဒီကိုယ့်ရဲ့ ဂျင်ကြောင့် ကိုယ့်အဖေနဲ့ ကိုယ့်ဦးလေး ရန်ဖြစ်ကြတာ မှတ်မိသေးတယ်၊\nအကြီးတွေက "ပါလေရာငပိချက်" လုပ်ခံရတာမဟုတ်ပဲ ရွယ်တူချင်းတောင် အင်တင်တင်လုပ်ခံရရှာတယ် ခွိခွိ..။\nလောက်စာလုံးခေါင်ဖိုဖြို၊ စိန်ပြေး၊ ဘောလုံးကန်၊ ဘောလုံးပေါက်၊ ခွက်ပေါက်၊ ရုပ်ရှင်ဖွက်၊ တူတူပုန်း၊ သြဇာစေ့တောက်၊ သြဇာစေ့ စုံ-မဖွက်၊ ပတ်-ဒီထိုး၊ ထုတ်စည်းတိုး၊ အရုပ်ပစ်၊ သားရေကွင်းပစ်၊ ကျောက်ရုပ်-ကျောက်ဖျက်၊ ထမင်းချက်တမ်း ဟင်းချက်တမ်း၊ အရုပ်မနဲ့ ကစား၊ သေနတ်ပစ်တမ်း၊ သားရေကြိုးခုန်၊ ဖန်ခုန်၊ ဇာတ်ကတမ်း၊\nပြန်စဉ်းစားကြည့်မှ ကိုယ့်ကိုယ်ကိုယ် တော်တော် လက်လက်ထ ခဲ့မှန်း သတိထားမိတယ်..။\nအနော်တို့ ငယ်ငယ်က မိန်းကလေးတွေက သေနတ်ပစ်တမ်းမှာပါသလို ကောင်လေးတွေကလည်း သြဇာစေ့ တောက်တတ်တယ်။ ၁၀ တန်းဖြေပြီးတဲ့ထိပဲ.. ဟီး....။\n(အနော်လည်း ငယ်ငယ်က ဆော့တဲ့နေရာမှာ တော်တဲ့ထဲ မပါဘူး.. )\nကဗျာလှလှတွေဖတ်ရဖို့ ဖြစ်လာတော့တာပေါ့..း)\nလူတိုင်းက အကုန်လုံး နေရာတကာ ဘယ်တော် ပါ့မလဲ နော်\nစွန်လွှတ်တဲ့ အကြောင်းလေး ပါလာလို့\nဒီအချိန် မြန်မာပြည်မှာ စွန်လွှတ်တဲ့ ရာသီ ပဲ. နော်\nကလေးဘ၀တွေက တယောက်နဲ့ တယောက်မတူကြပါဘူး။\nသူတို့ ကြီးပြင်းရတဲ့အခြေအနေ နဲ့ပတ်ဝန်းကျင် ကိုလိုက်လို့ပေါ့။\nဘောလုံးကန်သာတော်ခဲ့ရင် ခုနေ အောင်သာဒီးညိုဆိုပြီး နာမည်ကြီးနေမှာ ရုပ်ချင်းက ဆင်ဆင်ရယ်လေ။ :)\nဒီပို့စ် ဖတ်ရတာ အခန်းဆက်ရှိနေသေးသလိုပဲ\nမထူးချွန်တဲ့အကြောင်းတွေပြီး၇င် ထူးချွန်တာတွေ ဖတ်ရမယ် ထင်ရဲ့..း)\nဂဏန်းပေါင်းတဲ့ ကစားနည်းက ဘာပါလိမ့်လို့\nတွေးနေမိတာ အပေါ်က ကွန်မန့်တွေဖတ်ကြည့်တော့မှ သဘောပေါက်တော့တယ်.. တုံးချက်..း(\nစွန်လွှတ်တာနဲ့ ဘောကန်တာကလွဲလို့ ကျန်တာ ကျနော်နဲ့ တူသဗျာ။ ဟေး ဟေး။\nရှုံးတိုင်းသာ ကျောခိုင်းရရင်တော့ ချိုသင်းလဲ ဘာမှ ကစားလိုက်ရမှာ မဟုတ်တော့ဘူး။ ဆော့သူများ အနှောင့်အယှက်မဖြစ်ရင် တော်ပါပြီ။ နည်းနည်းလေးတော့ ၀င် ဆော့ပါရစေ..\nကို တော်တာတွေ..သိပ်မကြွားနဲ့လေ.. တော်ကြာ..ခု..ရတနာပုံ အသင်းက.. နည်းပြ လာငှားနေအုံးမယ်။ :D\nဒါ့ကြောင့်ပေါ့ဗျာ... ဘယ်သူနဲ့မှ မတူတဲ့ ကဗျာလှလှလေးတွေ ဖန်တီးတတ်တယ်။


ဖုန်းနဲ့ အင်တာနက် သုံးမယ်ဆို ဘာကိုရွေးမလဲ? | သစ်ထူးလွင် (ဗဟုသုတ နှင့် ထူးဆန်းထွေလာ)\nHome / Uncategories / ဖုန်းနဲ့ အင်တာနက် သုံးမယ်ဆို ဘာကိုရွေးမလဲ?\nဖုန်းနဲ့ အင်တာနက် သုံးမယ်ဆို ဘာကိုရွေးမလဲ?\nStaff Writer 17:57 Edit\nလူတန်းစေ့ မိုဘိုင်းလ်ဖုန်းသုံးနိုင်လာတဲ့ မြန်မာနိုင်ငံမှာ အင်တာနက် သုံးစွဲမှု နှုန်းတွေလည်း မြင့်တက်လာတဲ့ အလျောက် ဆက်သွယ်ရေး ၀န်ဆောင်မှု ကုမ္မဏီကြီး ၃ ခုဖြစ်တဲ့ MPT ၊ Ooredoo ၊ Telenor တို့ရဲ့ ၀န်ဆောင်မှု ပရိုးမိုးရှင်းတွေကို ကျွန်ုပ်တို့ ပြည်သူလူထုတွေ ရွေးချယ်ခွင့်ရခဲ့ပါပြီ။ နှစ်ပေါင်းများစွာ MPT ဆက်သွယ်ရေးလုပ်ငန်းရဲ့ ၀န်ဆောင်မှုတွေကို အသုံးပြုခဲ့ကြတဲ့ မြန်မာနိုင်ငံ က ပြည်သူလူထု ဟာ အင်တာနက်ခေတ်ကိုရောက်ရှိလာတဲ့ အခုချိန်မှာ ဈေးသက်သာပြီး အင်တာနက် မြန်နှုန်းမြင့်တဲ့ ဆက်သွယ်ရေးဝန်ဆောင်မှု ကိုသာ ရွေးချယ်ဖို့ စဉ်းစားကြပါတော့တယ်။\nဒီနေ့ပဲ ထွက်ပေါ်လာတဲ့ သတင်းကောင်းကတော့ ထို ဆက်သွယ်ရေး ကုမ္မဏီ ကြီး ၃ ခု ရဲ့ ၀န်ဆောင်မှု နှုန်းထားတွေကို ထက်ဝက်ခန့်စီ လျှော့ချလိုက်ကြပါတယ်။ မြန်နှုန်းလည်း မြင့်သလို ဈေးလည်းကြီးတယ်လို့ ဝေဖန်ခံနေရတဲ့ MPT ရဲ့ SWE အင်တာနက်ဝန်ဆောင်မှု Package က 1MB ကို ၁၅ ကျပ် ကျသင့်ခဲ့ရာမှ အခုအခါ 1MB ကို ၇.၅ ကျပ်နဲ့ သုံးခွင့်ပေးလိုက်ပါပြီ။\nTelenor ကတော့ My Internet နဲ့ Smart Internet စတဲ့ အင်တာနက် Package ၂ မျိုးရှိရာမှာ အရင်တုန်းက 1MB ကို ၆ ကျပ် ကျသင့်ခဲ့တဲ့ 500 Kbps မြန်နှုန်းရှိတဲ့ My Internet ဟာ အခုအခါမှာ 1MB ကို ၅ ကျပ်သာ ကျသင့်တော့မှာ ဖြစ်ပါတယ်။ မြန်နှုန်းမြင့် အင်တာနက် Package ဖြစ်ပြီး2Mbps မြန်နှုန်းရှိတဲ့ Smart Internet ဟာ 1MB ကို ၁၀ ကျပ် နှုန်းကျသင့်ခဲ့ရာကနေ အခုအခါ 1MB ကို ၆ ကျပ်သာ ကျသင့်တော့မှာ ဖြစ်ပါတယ်။\nOoredoo ရဲ့2Mbps (7.2Mbps) မြန်နှုန်းရှိတဲ့ အင်တာနက် ၀န်ဆောင်မှုဟာလည်း 1MB ကို ၁၀ ကျပ်နှုန်း ကျသင့်ခဲ့ရာကနေ အခုအခါ 1MB ကို ၆ ကျပ်နှုန်း သာ ကျသင့်တော့မှာ ဖြစ်ပါတယ်။ အဲဒီလို ပရိုးမိုးရှင်းတွေကြားမှာ ကျွန်ုပ်တို့ ပြည်သူလူထု အတွက် ရွေးချယ်ဖို့ ခက်လာခဲ့ပါပြီ။ ဒါဆိုရင်တော့ အဲဒီ ပရိုမိုးရှင်းတွေကို ကျွန်ုပ်တို့ ဝေဖန် သုံးသပ် ခွဲခြားစိတ်ဖြာကြည့်ဖို့ လိုလာပါပြီ။\nTelenor ရဲ့ မြန်နှုန်းမြင့် Smart အင်တာနက် ၀န်ဆောင်မှုဟာ 1GB ကို 250MB လက်ဆောင်ရရှိမှာဖြစ်ပြီး တစ်လကို ၆၆၀၀ ကျပ်သာ ကျသင့်မှာ ဖြစ်ပါတယ်။ ဒါကြောင့် ပြန်တွက်ကြည့်လိုက်တဲ့အခါမှာ 1MB ကို ၅.၂၈ ကျပ်သာ ကျသင့်တော့မှာပါ။ 2GB ဆိုရင် 400MB အထိ လက်ဆောင်ပေးထားပြီး တစ်လ ကို ၁၁၉၀၀ ကျပ်သာ ကျသင့်တော့မှာ ဖြစ်တဲ့အတွက် 1MB ကို ၄.၉၆ ကျပ်သာ ကျသင့်တော့မှာ ဖြစ်ပါတယ်။500 Kbps သာ မြန်နှုန်းရှိတဲ့ My Internet ကတော့ 500MB ကို တစ်လ ၁၉၀၀ ကျပ်နဲ့ သုံးရမှာ ဖြစ်တဲ့အတွက် 1MB ကို ၃.၈ ကျပ်သာ ကျသင့်တော့မှာ ဖြစ်ပါတယ်။\nOoredoo ရဲ့ ပရိုးမိုးရှင်းကတော့ ပိုပြီးထိရောက်နေပါတယ်။ 500MB အတွက် 500MB လက်ဆောင်ထပ်ပေးမှာ ဖြစ်သလို 1GB အတွက် 1GB ၊ 10GB အတွက် 10GB လက်ဆောင်ရဦးမှာပါ။ ဒါဆိုတွက်ကြည့်လိုက်ရအောင်။ Ooredoo ရဲ့ အင်တာနက် ၀န်ဆောင်မှု 500MB သုံးမယ်ဆိုရင် 500MB လက်ဆောင်ရမှာဖြစ်ပြီး တစ်လ ကို ၃၉၀၀ ကျပ်သာ ကျသင့်မှာ ဖြစ်တဲ့အတွက် 1MB ကို ၃.၉ ကျပ်သာ ကျသင့်တော့မှာ ဖြစ်ပါတယ်။ 1000MB ဆိုရင်လည်း 1000MB လက်ဆောင်ရဦးမှာဖြစ်ပြီး တစ်လကို ၆၉၀၀ သာ ကျသင့်တဲ့အတွက် 1MB ကို ၃.၄၅ ကျပ်ပဲ ကျတော့မှာပါ။ ပမာဏ များများသုံးလေလေ ၊ နှုန်းထားသက်သာ လေလေ ဖြစ်သွားမှာပါ။ အကယ်၍ 10GB သုံးမယ်ဆိုရင် 10GB လက်ဆောင်ရဦးမှာ ဖြစ်ပြီး တစ်လကို ၅၅၉၀၀ ကျပ်ဖြစ်တဲ့အတွက် 1MB ကို ၂.၈ ကျပ်သာကျတော့မှာပါ။ ဒါကတော့ မြန်နှုန်းမြင့်အင်တာနက်ကို ပမာဏ များများ သုံးမယ့်သူတွေအတွက် သတင်းကောင်းပါ။\n2 Mbps မြန်နှုန်းရှိတဲ့ မြန်နှုန်းမြင့် အင်တာနက် ကို ပမာဏ နည်းနည်းပဲ သုံးဖို့ ယှဉ်ကြည့်မယ် ဆိုရင်လည်း Telenor က 1MB ကို ၆ ကျပ် 1GB ကို တစ်လ ၆၆၀၀ ကျပ်ပဲရှိပါတယ်။ ဒါပေမယ့် Telenor ရဲ့ လက်ဆောင်ရရှိမယ့် ပမာဏ ကတော့ 1GB ကို 250MB သာရမှာ ဖြစ်တဲ့အတွက် ပျမ်းမျှ အားဖြင့် ပြန်တွက်မယ်ဆိုရင် 1MB ကို ၅.၂၈ ကျပ် ကျပါတယ်။ 7.2 Mbps အထိ ရနိုင်မယ့် Ooredoo ကတော့ 1GB ကိုတစ်လ ၆၉၀၀ ကျပ်ကျပေမယ့်လည်း 1GB အတွက် 1GB လက်ဆောင်ရဦးမှာ ဖြစ်တဲ့အတွက် 1MB ကို ၃.၄၅ ကျပ်ပဲ ကျတော့မှာပါ။\nဒါကြောင့် ပရိုးမိုးရှင်းအနေအထားတွေကို တွက်ချက်လိုက်တဲ့အခါမှာ 1GB စီ သုံးကြည့်မယ်ဆိုရင် 1MB ကို MPT ကတော့ ၇.၅ ကျပ် ၊ Telenor(Smart Internet) က ၅.၂၈ ကျပ်နဲ့ Ooredoo ကတော့ ၃.၄၅ ကျပ်စီ အသီးသီး ကျသင့်နေမှာ ဖြစ်တဲ့အတွက် အခုမှ စပြီး 2Mbps ရှိတဲ့ မြန်နှုန်းမြင့် အင်တာနက် သုံးမယ့်သူတွေ ၊ အခုမှစပြီး SIM Card ၀ယ်ကာ အင်တာနက်သုံးမယ့် သူတွေ နဲ့ ဘယ် ကုမ္မဏီ ရဲ့ အင်တာနက် ၀န်ဆောင်မှု ကို အသုံးပြုရင်ကောင်းမလဲ ဆိုပြီး စဉ်းစားရခက်နေသူတွေအတွက်တော့ Ooredoo ရဲ့ မြန်နှုန်းမြင့် အင်တာနက် ပရိုမိုးရှင်းကတော့ အသက်သာဆုံး ဖြစ်နေတာကို တွေ့ရမှာပါ။\nဒါကြောင့် မိုဘိုင်းလ်ဖုန်းနဲ့ အင်တာနက် သုံးစွဲမယ့်သူတွေအနေနဲ့ ဒီဆောင်းပါးကိုဖတ်ပြီး အသင့်တော်ဆုံး ကို ရွေးချယ်နိုင်မယ်လို့ ထင်ပါတယ်။\n( ဤဆောင်းပါးသည် တစ်ဦးတစ်ယောက်ကို ထိခိုက်စေရန် မရည်ရွယ်ပဲ စာရေးသူ ၏ အာဘော်သက်သက်သာဖြစ်ပါသည် )\nThar Lynn Oo 27 May 2015 at 23:30\nSwethahar မှာ monthly plan ရှိမှန်းမသိဘူးလား


မေးခွန်း FSX မိုးလေဝသ\n1 months ago9တစ်နှစ် #854 by Dariussssss\nတချို့အကြောင်းပြချက်, ငါ့အပေါ်တိုက်ရိုက်ရာသီဥတုအင်္ဂါရပ်များအတွက် FSX ဆိုးဆိုးရွားရွားမှား၏။ မှားယွင်းနေပေမယ့်ဘယ်နေရာမှာအနီးလက်တွေ့ကျကျ, ဒါမှမဟုတ်ပင်မှန်ကန်သောအချို့သောလေဆိပ်အဘို့မဖြောင့်။ အခုဥရောပမှာလေဆိပ်အများစုမိုးသည်းထန်စွာနှင်းကြောင့်နှောင့်နှေးရင်ဆိုင်နေရပါတယ်။\nexmple အဘို့, EHAM Amsterdam..in ကိုမှန်ကန်ရာသီဥတုဖြစ်ပါသည်:\nမြောက်ကိုရီးယားအနေဖြင့်လေတိုက် 16 KT\nအပူချိန် 1 ဒီဂရီစင်တီဂရိတ်\nဖိအား 972 HPA\nမြင်နိုင်စွမ်း: 4000 မီတာ\nIn FSX, လမ်းကွဲပြားခြားနားသော။ ကြည်လင်သောမိုးကောင်းကင်, ကွဲပြားခြားနားသောလေတိုက်ခြင်းနှင့်ပူနွေး .... ဘာငရဲ? ပတ်လည်ဆိုလမ်းရှိပါသလား?\nအောက်ပါအသုံးပြုသူ (s) ကိုကျေးဇူးတင်ပါသည် said: luc57\n1 months ago7တစ်နှစ် - 1 months ago7တစ်နှစ် #941 by DRCW\nဒဘောငျဗားရှင်းများအတွက်မိုးလေဝသအင်ဂျင်ကို FSX သင်တိုက်ရိုက်ရာသီဥတုပေးသူကို JESPEN ကထောက်ခံသည်မဟုတ်။ ငါ Dovetail ပေးရေနွေးငွေ့ Edition ကိုသူတို့နှင့်အတူစာချုပ်ရှိသည်နေဆဲမယူဆလိမ့်မယ်။ အဆိုပါဝန်ဆောင်မှု Dovetail အခမဲ့မဟုတ်ပါဘူး။ ရုံအခုအချိန်မှာတူသော FSW သေးတစ်ခုတက်ကြွရာသီဥတုအင်ဂျင်သို့မဟုတ်သင်အနေဖြင့်တဦးတည်းဝယ်ယူနိုင်ပါတယ်တတိယပါတီဆော့ဖ်ဝဲရေးသူမရှိပါ။ အဘို့ကိုမှန်ကန်ကမ္ဘာကြီးရာသီဥတုရဖို့တစ်ခုတည်းသောနည်းလမ်း FSX ထုတ်ဝေဘောငျ, Active ကိုက Sky 2016 တူသောသူတဦးကိုဝယ်ယူရန်ရန်ဖြစ်ပါသည်\nနောက်ဆုံးတည်းဖြတ်: 1 တစ်နှစ်7months ago နေဖြင့် DRCW.\n1 months ago6တစ်နှစ် #1013 by goffers\nကျွန်မအခမဲ့ရာသီဥတုအစီအစဉ်ကိုတွေ့ရှိခဲ့ - ကသေးငယ်တဲ့င်မှတိုက်ရိုက်ထုတ်လွှရာသီဥတုထိုး FSX - FSXWX ။\nသငျသညျကိုတပ်ဆင်ရန်မလိုအပ်ပါ။ အဆိုပါ run FSXWX အစီအစဉ်ကိုသင်၌နေသည့်အခါ FSX.\nအောက်ပါအသုံးပြုသူ (s) ကိုကျေးဇူးတင်ပါသည် said: DRCW\n1 months ago6တစ်နှစ် #1014 by Dariussssss\nအဆိုပါ site ကိုဘာသာပြန်ချက်, သေလွန်သောသူတို့သည် link ကိုအတွက် ..... ရောက်ရှိမရနိုင်ပါ။\n1 months ago4တစ်နှစ် #1063 by goffers\nDariussssss မင်္ဂလာပါ။ မပေးသငျသညျအဘယ်သို့ဆိုလိုသည်ကိုသေချာ။ Link ကိုအခုအချိန်မှာငါ့အဘို့အလုပ်လုပ်ခံရဖို့ပုံရသည်။\nဒီတစ်ခါလည်းဒီတစ်ခု, (အမှန်တကယ်ကို download တွေ့နိုင်ပါသည်ရှိရာ) .... www.plane-pics.de/fsxwx / instructions-fsx.htm\n1 months ago4တစ်နှစ် #1064 by Welsheagle\nအဲဒီ link ကိုငါ့အဘို့အလုပ်ဖြစ်တယ်ဒါပေမယ့်ကျွန်မအကြံပေးလို www.fsrealwx.net/\nငါအသုံးပြုရန်နှင့်က .. သင်တို့ရှိသမျှအချိန်ကိုအစစ်အမှန်ရာသီဥတုအခြေအနေပေးသည်။\nသင့်အနေဖြင့်အခမဲ့ဗားရှင်းကိုသုံးပါသို့မဟုတ်လိုလားသူမှ upgrade နိုင်ဘူး။\nအောက်ပါအသုံးပြုသူ (s) ကိုကျေးဇူးတင်ပါသည် said: goffers\n0.559 စက္ကန့်: စာမျက်နှာကိုဖန်တီးရန်အချိန်